ക്യാൻസർ താരം | Life Glint | The Clarity Portal\nHome » ശ്രദ്ധ » ഞുണുഞുണുങ്ങ് » ക്യാൻസർ താരം\nThu, 02-03-2017 10:49:56 AM ;\nമധ്യവയസ്സിന്റെ പടിവാതിലിലേക്ക് പ്രവേശിച്ച യുവതി. ഇരുപതുകാരിയുൾപ്പെടെ രണ്ടു കുട്ടികളുടെ അമ്മ. അത്ര ഭദ്രമല്ലാത്ത, എന്നാൽ വലിയ കുഴപ്പമില്ലാത്ത സാമ്പത്തിക സ്ഥിതി. ഭർത്താവ് ബെവറിജസ് കോർപ്പറേഷൻ ഔട്ട്‌ലറ്റിൽ നിരനിൽക്കുന്ന ആളാണ്. ബാല്യം വളരെ ദുരിതപൂർണ്ണമായിരുന്നു. യൗവനമെത്തുംമുൻപ് തന്നെ അമ്മയുടെ മരണം. അച്ഛന്റെ മദ്യപാനം. ഇതിനിടയിലൂടെയാണ് ഈ യുവതി തന്റെ കുടുംബം രൂപപ്പെടുത്തിയെടുത്തത്. അങ്ങിനെയിരിക്കെ ഒരു ദിവസം അറിയുന്നു, താൻ സ്തനാർബുദരോഗിയാണെന്ന്. തന്റെ കുട്ടികൾ എങ്ങുമെത്താത്ത അവസ്ഥയിൽ ജീവിതത്തിൽ നിന്ന് വിടവാങ്ങേണ്ടിവരുന്ന അവസ്ഥയായി അവർ അതിനെ എതിരേറ്റു. അർബുദത്തിനുള്ള ചികിത്സ ആരംഭിച്ചു. ഒരു സ്തനം നീക്കം ചെയ്തു. അങ്ങിനെ ദീർഘമായ ചികിത്സയ്‌ക്കൊടുവിൽ ഈ യുവതി രോഗത്തിൽ നിന്ന് മുക്തയായി.\nചെറിയ കാര്യങ്ങൾക്ക് ആധിയെടുക്കുകയും ഉറ്റവരോട് കയർക്കുകയും ധാർഷ്ട്യം കാണിക്കുകയുമൊക്കെ ചെയ്യുന്ന സ്വഭാവമുണ്ടായിരുന്ന ഈ യുവതി രോഗകാലഘട്ടത്തിൽ വേറൊരു വ്യക്തിയായി മാറി. ഒരുപക്ഷേ ജീവിതത്തിൽ ആദ്യമായി വിശ്രമം അറിഞ്ഞ നാളുകളായിരുന്നു അത്. സഹോദരങ്ങളോടും ഭർത്താവിനോടും മക്കളോടുമൊക്കെ അവർ സ്‌നേഹസമ്പന്നയായി പെരുമാറി. ഉറങ്ങുന്ന സമയം കഴിഞ്ഞാൽ മിക്കപ്പോഴും ഇവർ ബന്ധുക്കളുടെ മധ്യത്തിൽ തന്നെയായിരുന്നു. ഏവരേയും എപ്പോഴും ഉപദേശിക്കുന്ന അവസ്ഥയിലായിരുന്ന രോഗശുശ്രൂഷാ വേളകൾ. ഉപദേശം ഏതാണ്ട് ഇങ്ങനെയാണ്: താൻ ജീവിതത്തിന്റെ അവസാനം കാണുന്നവളും കണ്ടവളുമാണ്. അതിനാൽ താൻ പറയുന്ന കാര്യം വളരെ ശ്രദ്ധയോടെ എല്ലാവരും കേൾക്കണം. ആരോടും ദേഷ്യവും വിദ്വേഷവും ഒന്നും കാട്ടരുത്.\nരോഗവിമുക്തയായി എന്നറിഞ്ഞനാൾ മുതൽ അവർ ഉപദേശമൊക്കെ നിർത്തി. വീണ്ടും പഴയ പരിഭവങ്ങളും ദേഷ്യവുമൊക്കെ പുറത്തു വന്നു. ഒരു വ്യത്യാസം മാത്രം. താൻ അർബുദ രോഗിയാണെന്ന് എപ്പോഴും എല്ലാവരേയും ഓർമ്മപ്പെടുത്തിക്കൊണ്ടിരിക്കും. സ്തനമാറ്റത്തിന്റെ ഭാഗമായുളള ചില ഹോർമോൺ വ്യതിയാനങ്ങളൊഴിച്ചാൽ ഇപ്പോൾ അർബുദത്തിന്റെ ഒരു ലക്ഷണവും ഈ യുവതിക്കില്ല. സാധാരണ ജീവിതം നയിച്ചുകൊള്ളാൻ ഓരോ തവണയും ഡോക്ടർ ഈ യുവതിയോട് പറയുകയും ചെയ്യും. എന്നിരുന്നാലും ഈ യുവതിക്ക് രോഗത്തെ വിടാൻ പറ്റില്ല. കാരണം അർബുദം സമ്മാനിച്ച മനോജ്ഞ ദിനങ്ങൾ അവർക്ക് അത്ര വിലപ്പെട്ടതായിരുന്നു. ജീവിതത്തിൽ ആദ്യമായി പരിപൂർണ്ണ വിശ്രമം. താൻ പറയുന്നതിനെ ആരും എതിർക്കുന്നില്ല. മദ്യപനായിരുന്ന ഭർത്താവ് ആ ശീലം ഗണ്യമായി ഉപേക്ഷിച്ച് തന്നെ പരിചരിക്കുന്നതിൽ വ്യാപൃതനായി. തന്നെ തിരിഞ്ഞുനോക്കാതിരുന്ന ബന്ധുക്കൾ സ്‌നേഹപൂർവ്വം എപ്പോഴും തനിക്കുവേണ്ടി സമയം ചെലവഴിക്കാനും തന്നെ ശ്രദ്ധിക്കാനുമുണ്ടായിരുന്നു. ഒന്നുകൂടി വ്യക്തമായി പറഞ്ഞാൽ ബാല്യം മുതൽ എന്തിനുവേണ്ടിയായിരുന്നുവോ കൊതിച്ചത് അതു മുഴുവൻ രോഗകാലത്ത് ഈ യുവതിക്കു കിട്ടി.\nരോഗവിമുക്തയായപ്പോൾ ആ കാലം കഴിഞ്ഞുവെന്നുള്ള തിരിച്ചറിവാണ് ആ രോഗത്തിനെ ഉറ്റബന്ധുവിനെപ്പോലെ കാണാൻ ആ യുവതിയെ പ്രേരിപ്പിക്കുന്നത്. ആരും തന്റെ ജിവിതത്തിൽ ചെയ്തുകൊടുക്കാത്ത കാരുണ്യങ്ങളാണ് അർബുദം ഈ യുവതിക്ക് ലഭ്യമാക്കിക്കൊടുത്തത്. അതിനാൽ അതിന്റെ ലഭ്യതയ്ക്കുവേണ്ടി എപ്പോഴും അവർ മറ്റുള്ളവരെ ഓർമ്മപ്പെടുത്തുന്നു, താൻ അർബുദരോഗിയാണ്. അതിനാൽ മുൻപ് തന്നെ ശ്രദ്ധിച്ചതുപോലെ ഇപ്പോഴും ശ്രദ്ധിക്കുക എന്ന്. അതു കേൾക്കുന്ന മാത്രയിൽ മറ്റുള്ളവർ വർധിത വീര്യത്തോടെ അവരെ ഓർമ്മിപ്പിക്കുന്നു, അവർക്കിപ്പോൾ രോഗമില്ല എന്ന്. അതിനെ യുവതി മനസ്സിലാക്കുന്നത് താനിപ്പോൾ മറ്റുള്ളവരുടെ ശ്രദ്ധയ്ക്കും പരിഗണനയ്ക്കും അർഹയല്ല എന്നും അതിനാൽ അത് ലഭിക്കില്ല എന്നുമാണ്. ഉപബോധമനസ്സിലെ ആ അറിവിൽ നിന്നാണ് ശ്രദ്ധയും പരിഗണനയ്ക്കും വേണ്ടി അവർ താൻ ഇപ്പോഴും രോഗിയാണെന്നും അർബുദം ഒരിക്കൽ വന്നാൽ പിന്നെ എപ്പോൾ വേണമെങ്കിലും വരാമെന്ന സിദ്ധാന്തവുമൊക്കെ എപ്പോഴും വിളമ്പുന്നത്. അങ്ങനെ മനസ്സിനേയും ശരീരത്തേയും പറഞ്ഞു ബോധ്യപ്പെടുത്തിയാൽ മനസ്സും ശരീരവും ആ അവസ്ഥയിലേക്ക് ക്രമേണ മാറുകയും ചെയ്യും. അത് ഈ യുവതിയ്ക്ക് മനസ്സിലാക്കാൻ കഴിയുന്നില്ല. ബന്ധുക്കൾക്കും കഴിയുന്നില്ല. ഇതു തിരിച്ചറിഞ്ഞ് അൽപ്പം കൂടുതൽ പരിഗണന അവരോട് കാട്ടുന്ന പക്ഷം അവരുടെ ഈ സ്വഭാവത്തിൽ കുറച്ച് മാറ്റം വേണമെങ്കിൽ വന്നേക്കാം.\nഭർത്താവിന്റെ വീട്ടിൽ നിന്നും യുവതി ഉദ്ദേശിക്കുന്ന സമയത്ത് മകൾ തന്നെ കാണാൻ എത്തിയില്ലെങ്കിൽ മകൾക്കിപ്പോൾ തന്നെ വേണ്ടായെന്നും അവൾക്കുവേണ്ടിയാണ് താൻ ജീവിച്ചതെന്നുമൊക്കെയുളള പ്രസ്താവനകൾ മകളോടും മറ്റുളളവരോടും പ്രസ്താവിക്കുന്നത് ഇപ്പോൾ പതിവായിരിക്കുന്നു. അസുഖകാലത്ത് മറ്റുള്ളവരോട് ഉപദേശിച്ച ഉപദേശങ്ങളൊന്നും ഓർമ്മയിൽ എത്തുന്നതുമില്ല. ഭർത്താവ് വീണ്ടും ക്യൂ നിന്നു തുടങ്ങി. മകൾക്കിപ്പോൾ ഭർത്താവിന്റെ വീട്ടിൽ നിന്നും വരാൻ പേടിയാണ്. കാരണം വന്നിട്ട് തിരിച്ചുപോകുമ്പോൾ ആ യുവതിയുടെ മനസ്സമാധാനം മുഴുവൻ ഇല്ലാതാകുന്നു. അതിനാൽ മകൾ ഇപ്പോൾ വരവ് കുറയ്ക്കുന്നു. അതോടെ അമ്മയുവതിക്ക് തന്റെ മകളെക്കുറിച്ചുളള സിദ്ധാന്തം ശരിയാണെന്നു മറ്റുള്ളവരുടെയടുത്ത് സ്ഥാപിക്കാനും അവരേക്കൊണ്ട് സമ്മതിപ്പിക്കാനും സാധ്യമാകുന്നു. ചില ബന്ധുക്കൾ അമ്മയെ മറക്കരുതെന്ന് മോളെ ഉപദേശിക്കാനും മറക്കുന്നില്ല. മരണത്തിന്റെ വക്കിൽ നിന്ന് ജീവിതത്തിലേക്ക് മടങ്ങിവന്നതിനും തന്റെ മകളുടെ വിവാഹം നടത്തിക്കൊടുക്കാനും അതു കാണാൻ കഴിഞ്ഞതിലും എല്ലാവരോടുമൊത്ത് സുഖമായി ജീവിക്കാനും അവസരം കിട്ടിയതിന് വേണമെങ്കിൽ ഈ യുവതിക്ക് സദാ നന്ദിയും സന്തോഷമുളളവളുമായി തുടരാം. പക്ഷേ പറ്റുന്നില്ല. അതാണ് ബാല്യത്തിൽ ശ്രദ്ധ കിട്ടാതെ വളർന്നതിന്റെ പരിണാമം. ആ സ്ത്രീയും സന്തോഷിക്കുന്നില്ല, കൂടെയുളളവരും സന്തോഷമറിയുന്നില്ല. കൂടെയുളളവരും അറിയുന്നില്ല, ശ്രദ്ധ കിട്ടിയാൽ ഒരു പരിധിവരെ പരിഹരിക്കാവുന്നതാണ് ഈ പ്രശ്‌നമെന്ന്. അവർക്കും അത് പറ്റുന്നില്ല. ഇതൊരു മറവിയാണ്. കോശങ്ങളിലെ മരണമറവിയാണ് അർബുദമായി മാറുന്നത്. അതായത് അർബുദമെന്നാൽ അശ്രദ്ധ തന്നെ. ശ്രദ്ധ നഷ്ടമാകുന്നിടത്ത് അശ്രദ്ധ താരമാകും. ഇപ്പോൾ ഈ യുവതിയുടെ വീട്ടിൽ അർബുദം താരമായി നിലനിർത്തപ്പെടുന്നതുപോലെ.


11 Nov 2018 8:01 AM GMT\n(ഈ പരമ്പരയിലെ ആദ്യ അഭിമുഖം ഇവിടെ വായിക്കാം-അഭിമുഖം/വെള്ളാപ്പള്ളി നടേശന്: പൊതുജനം കഴുതയാണെന്ന് പറഞ്ഞവന് ആരാണോ അവനെ നമിക്കേണ്ടിയിരിക്കുന്നു)\nശബരിമല ക്ഷേത്രത്തില് ആദിവാസികളുടെ ആചാരാവകാശങ്ങള് പുനഃസ്ഥാപിക്കുക, ഇന്ത്യന് ഭരണഘടന മൂല്യങ്ങള് ഉയര്‍ത്തിപ്പിടിക്കുക, നവോത്ഥാന മൂല്യങ്ങള് ഉയര്‍ത്തിപ്പിടിക്കുക എന്നീ മുദ്രാവാക്യങ്ങള് മുന്നോട്ട് വച്ച് ആദിവാസി അവകാശ പുനഃസ്ഥാപന സമിതിയുടെ നേതൃത്വത്തില് ഡിസംബര് പതിനാറാം തീയതി തിരുവനന്തപുരം വെങ്ങാനൂരുള്ള അയ്യന്‍കാളി സ്മൃതി മണ്ഡപത്തില് നിന്നും എരുമേലി വരെ 'വില്ലുവണ്ടി യാത്ര' സംഘടിപ്പിക്കുന്നു. അരുവിപ്പുറം, വൈക്കം, പൊയ്കയില് അപ്പച്ചന് സ്മൃതിമണ്ഡപം, വൈപ്പിന് തുടങ്ങിയ നവോത്ഥാന കേന്ദ്രങ്ങളില് നിന്നും ജനകീയ കേന്ദ്രങ്ങളില് നിന്നും കേരളത്തിന്റെ വിവിധ ഭാഗങ്ങളില് നിന്നും വില്ലുവണ്ടികളും പദയാത്രകളും കലാജാഥ സംഘങ്ങളും എരുമേലിയില് ഒത്തുചേര്‍ന്ന് റാലിയും പൊതുസമ്മേളവും നടത്തുമെന്ന് ആദിവാസി അവകാശ പുനഃസ്ഥാപന സമിതിക്ക് വേണ്ടി എം. ഗീതാനന്ദനും സണ്ണി എം കപിക്കാടും അറിയിച്ചു.\nഈ നവോത്ഥാന യാത്രയില് ദളിത് ആദിവാസി വിഭാഗങ്ങള് മാത്രമല്ല, ജനാധിപത്യത്തില് വിശ്വസിക്കുന്നവരും ഭരണഘടനയില് വിശ്വസിക്കുന്നവരും നീതി പുലര്‍ന്നു കാണമെന്ന് ആഗ്രഹിക്കുന്നവരുമായ എല്ലാവരും പങ്കെടുക്കുമെന്നും എല്ലാ വിഭാഗങ്ങളേയും ഉള്‍ക്കൊള്ളിച്ചുകൊണ്ട് നടത്തുന്ന ഒരു നവോത്ഥാന മുന്നേറ്റമാണ് സംഘടിപ്പിക്കുന്നതെന്നും അതിനാല് തന്നെ ഈ പ്രതിരോധ പരിഷ്‌കരണ പരിപാടിയുടെ ഉജ്ജ്വല വിജയത്തിന് മുഴുവന് ആദിവാസി, ദളിത്, പിന്നോക്ക സംഘടനാ പ്രതിനിധികളും, ജനാധിപത്യ പ്രസ്ഥാനങ്ങളും സാമൂഹിക, സാംസ്‌കാരിക സംഘടനകളും, സാമൂഹിക, രാഷ്ട്രീയ പ്രവര്‍ത്തകരും പങ്കാളികളാകണമെന്നാണ് വില്ലുവണ്ടി യാത്രയുടെ സംഘാടകരായ ആദിവാസി അവകാശ പുനഃസ്ഥാപന സമിതി ആവശ്യപ്പെടുന്നത്. നവോത്ഥാന കേരളത്തിന്റെ ചരിത്രം ഓര്‍മിപ്പിക്കുന്ന വില്ലുവണ്ടി യാത്ര ശബരിമല വിഷയത്തില് നടത്തുന്നതിന്റെ സാഹചര്യവും ആവശ്യവും\nഎം. ഗീതാനന്ദന് പറയുന്നു.\nസവര്‍ണ ഹിന്ദു ഫാസിസ്റ്റുകളായിട്ടുള്ള ബ്രാഹ്മണിക്കല് ശക്തിക്ക് സര്‍വ്വാധിപത്യം സ്ഥാപിക്കാന് സാധാരണ ജനങ്ങള്‍ക്കിടയില് അരക്ഷിതാവസ്ഥ സൃഷ്ടിച്ചുകൊണ്ട് അവരുടെ പാരമ്പര്യ വിശ്വാസ കേന്ദ്രങ്ങള് തകര്‍ക്കുകയാണ് ഇപ്പോള് നടന്നുകൊണ്ടിരിക്കുന്നത്. ശബരിമല അവര് കലാപഭൂമിയാക്കി. പതിനെട്ടാം പടി സംഘര്‍ഷ കേന്ദ്രമാക്കി. രക്തച്ചൊരിച്ചിലിനും മലമൂത്രവിസര്‍ജനത്തിനും ആഹ്വാനം ചെയ്യുന്നു. ശബരിമലയില് ശ്വാശത പരിഹാരം ഉണ്ടാകണമെങ്കില് ബ്രാഹ്മണാധിപത്യം അവസാനിപ്പിക്കണം. അവിടെ ഏറ്റവും ലളിതമായ നടന്നിരുന്ന പ്രാചീന ആചാരനുഷ്ഠാനങ്ങള് പുനഃസ്ഥാപിക്കണം. പൂജാദി കര്‍മങ്ങളിലെ ബ്രാഹ്മണ്യ കുത്തക പലയിടങ്ങളിലും ചോദ്യം ചെയ്യപ്പെടുന്നുണ്ടെങ്കിലും ശബരിമലയില് അതുണ്ടാകുന്നില്ല. പൂര്‍ണമായി വൈഷ്ണവ രീതി പിന്തുടരുന്ന ക്ഷേത്രമല്ല ശബരിമല. കാവുകളിലും കോട്ടങ്ങളിലും പ്രാചീന ആചാര രീതികള് തുടരുന്ന ജനവര്‍ഗത്തിന്റെ മിത്തിക്കല് സങ്കല്‍പ്പമാണ് അയ്യപ്പന്. അന്യദേശത്തു നിന്നും വന്ന തന്ത്രി കുടുംബത്തിനും ആ ആചാരങ്ങള് തെറ്റിക്കാന് അവകാശമില്ല. ദേവസ്വം ബോര്‍ഡിനും അവകാശമില്ല. പക്ഷേ, അവരതൊക്കെ തെറ്റിച്ചിരിക്കുന്നു. ആ ക്ഷേത്രത്തിന്റെ പവിത്രത നശിപ്പിച്ചിരിക്കുന്നു.\nബ്രാഹ്മണ കുത്തക അവസാനിപ്പിക്കണം\nഅയ്യപ്പന് ജനിച്ചു വളര്‍ന്നുവെന്ന് വിശ്വസിക്കുന്ന തറവാടാണ പാലോട്ട്. പലോട്ട് തറവാട്ടിലായിരുന്നു അയ്യപ്പന്റെ കുട്ടിക്കാലം എന്നു പറയുന്നു. ആ കുടുംബത്തില് നിന്നുള്ളവര് ശബരിമലയ്ക്ക് പോകാറില്ല. തങ്ങള്‍ക്ക് ശബരിമല തിരിച്ചു കിട്ടുമെന്നൊന്നും വിശ്വാസമില്ലെന്നാണ് അവിടുത്തെ കാരണവര് പറഞ്ഞത്. എന്നെങ്കിലും തിരിച്ചു കിട്ടുകയാണെങ്കില് പ്രാചീന കാലം മുതല് അവിടെ അനുഷ്ഠിച്ചു വന്നിരുന്ന വളരെ ലളിതമായ ചടങ്ങായ വിളക്കു കത്തിക്കലിലേക്ക് മാത്രം തിരിച്ചു പോകുമെന്നാണ് അവര് പറയുന്നത്. ഇപ്പോള് ശബരിമലയില് കച്ചവട താത്പര്യമാണ് നടക്കുന്നത്. കോടികള് സ്വന്തമാക്കാന് വഴി തേടുന്ന ലോബിയുടെ കൈയിലാണ് ശബരിമല. അവര് ശബരിമല വിട്ടുതരാന് യാതൊരു സാധ്യതയുമില്ല. എന്നാല് തങ്ങളുടെ ആചാരത്തിലേക്ക് ശബരിമല തിരിച്ചുവന്നാല് കച്ചവടക്കാര് സ്വയം പിന്‍വാങ്ങുമെന്നും പാലോട് തറവാട് കാരണവര് പറയുന്നുണ്ട്.\nശബരിമലയില് ആദിവാസി അവകാശം പുനഃസ്ഥാപിക്കണമെങ്കില് ഇപ്പോള് നടക്കുന്ന മുന്നേറ്റങ്ങളെ ഒരു ബ്രാഹ്മണവിരുദ്ധ പ്രസ്ഥാനമായി കേരളത്തിലെ ബഹുജനങ്ങള് വികസിപ്പിച്ചെടുക്കണം. സുപ്രിം കോടതി വിധി നടപ്പാക്കുന്നതുകൊണ്ട് മാത്രം പരിഹാരമാകുന്നില്ല. അത് ഇതിനകത്ത് ഒരു ഘടകം മാത്രമാണ്. സുപ്രിം കോടതി വിധി നടപ്പിലാക്കാതിരിക്കാന് തടസ്സം നില്‍ക്കുന്നത് ശബരിമലയില് ഇല്ലാത്ത ആചാരങ്ങള് അടിച്ചേല്‍പ്പിക്കുന്ന ബ്രാഹ്മണ ലോബിയാണ്. അന്യദേശത്തു നിന്നും വന്നവര് ശബരിമലയിലെ അന്തിമവാക്ക് തങ്ങളുടെതാണെന്ന് അവകാശപ്പെടുന്നു. ഇവിടുത്തെ ജാതിമത മേധാവികള് അവരെ പിന്തുണയ്ക്കുന്നു.\nദളിത്-പിന്നാക്ക വിഭാഗങ്ങള് ആത്മധൈര്യം കാണിക്കണം\nമറ്റെല്ലാ ക്ഷേത്രങ്ങളിലും ബ്രാഹ്മണ കുത്തക അവസാനിപ്പിച്ചതുപോലെ ശബരിമലയിലും അവസാനിപ്പിക്കണം. അതാണ് കേരളത്തിലെ സെക്യുലര് ജനാധിപത്യവാദികള് ആവശ്യപ്പെടേണ്ടത്. പ്രാകൃതമായ ആചാരാനുഷ്ഠാനങ്ങള് തിരസ്‌കരിക്കണം. ഇക്കാര്യങ്ങളില് കേരളത്തിലെ ദളിത് പിന്നാക്ക വിഭാഗങ്ങള് ശക്തമായ നിലപാട് എടുക്കുന്നില്ലെന്ന ആക്ഷേപമുണ്ട്. സുപ്രിം കോടതി വിധി ഉയര്‍ത്തിപ്പിടിക്കുന്നതിനൊപ്പം തന്നെ ഇവിടുത്തെ ബ്രാഹ്മണ കുത്തക അവസാനിപ്പിക്കണമെന്ന് ആവശ്യപ്പെടുന്നില്ല. ശബരിമലയില് താഴ്മണ് കുടുംബത്തിനാണ് അവകാശമെന്ന് എവിടെയും എഴുതിവച്ചിട്ടില്ല. അതൊരു അലിഖിത നിയമവും അല്ല. അതിനെ ചോദ്യം ചെയ്യാനുള്ള ആത്മധൈര്യം ഇവിടുത്തെ ബഹുഭൂരിപക്ഷം വരുന്ന ദളിത പിന്നാക്ക വിഭാഗങ്ങള് കാണിക്കുന്നില്ല.\nദേവസ്വം ബോര്‍ഡിന് ബദല് വേണം\nഹിന്ദുത്വത്തിനും ബുദ്ധിസത്തിനും മുമ്പും ഇവിടെ പ്രാചീനമായ ആചാരവിധികള് പിന്തുടര്‍ന്നു വന്ന ദളിത് ആദിവാസി വിഭാഗങ്ങളുടെ കാവുകളും കോട്ടങ്ങളുമെല്ലാം പിടിച്ചെടുക്കപ്പെടുകയാണ് ഉണ്ടായതെന്ന് ഓര്‍ക്കണം. പിടിച്ചെടുത്തും നശിപ്പിച്ചും ലയിപ്പിച്ചും അധീശത്വം നേടിയവരാണ് ഇപ്പോള് മേധാവികള് ചമയുന്നത്. അവര്‍ക്കു കൂട്ടായി ദേവസ്വം ബോര്‍ഡുകള് നില്‍ക്കുന്നു. ദേവസ്വം ബോര്‍ഡിന്റെ ഘടനയില് തീര്‍ച്ചയായും മാറ്റം വരണം. ഇവിടുത്തെ ആരാധന കേന്ദ്രങ്ങളില് എല്ലാം വൈഷ്ണവ രീതിയിലുള്ള ആചാരങ്ങള് വേണമെന്ന് ഭരണഘടനയില് പറയുന്നില്ല, ദേവസ്വം ബോര്‍ഡ് നിയമത്തിലുമില്ല. പക്ഷേ, അതാണ് നടക്കുന്നത്. ആചാരാനുഷ്ഠാനങ്ങളുടെ അന്തിമവവാക്ക് ബ്രാഹ്മണനാണെന്ന് പറയാന് ദേവസ്വം ബോര്‍ഡ് ആരാണ്? പൊന്നമ്പല മേട്ടില് വിളക്കു കൊളുത്തിയിരുന്ന കുടുംബത്തെ ബലംപ്രയോഗിച്ച് പുറത്താക്കിയില്ലേ ദേവസ്വം ബോര്‍ഡ്? ബ്രാഹ്മണ്യത്തെ അടിച്ചേല്‍പ്പിക്കുന്ന ഏജന്‍സിയായി പ്രവര്‍ത്തിച്ചുകൊണ്ട് ഭരണഘടന വിരുദ്ധമായ പ്രവര്‍ത്തികളാണ് ബോര്‍ഡ് ചെയ്യുന്നത്. സാമ്പത്തികവരുമാനം പ്രതീക്ഷിച്ചാണ് ഈ പിന്തുണ. കാവുകളും കോട്ടങ്ങളും തിരിച്ചു പിടിച്ച് അവ പരിപാലിക്കാന് ദേവസ്വം ബോര്‍ഡിനു ബദലായി ഒരു സംവിധാനം രൂപപ്പെടുത്തിയെടുക്കണം. ഈ ആവശ്യം നേരത്തെ തന്നെ ഉയര്‍ന്നു വന്നിട്ടുണ്ട്. അത് യാഥാര്‍ത്ഥ്യമക്കണം.\nശബരിമലയില് എന്‍എസ്എസ്സിന് എന്തവകാശം\nശബരിമലയില് ഇടപെടാന് അവകാശവും അധികാരവും ഉണ്ടെന്നു കരുതുന്നവര് ആരൊക്കെയാണ്. പന്തളം രാജ കുടുംബത്തിന് ഉണ്ട്, അന്യദേശക്കാരാണെങ്കിലും തന്ത്രി കുടുംബത്തിനും അഭിപ്രായങ്ങള് പറയാം, മലയരവിഭാഗത്തിന് അധികാരമുണ്ട്, ഭരണകൂടത്തിനും കോടതിക്കും ജനങ്ങള്‍ക്കു വേണ്ടി ഇടപെടാം. എന്നാല് എന് എസ് എസ് പോലൊരു ജാതി സംഘടനയ്ക്ക് എന്ത് അവകാശവും അധികാരവുമാണ് ശബരിമലയില്? എന്നിട്ടും ചാമ്പ്യന്മാര് ആകുന്നത് അവരാണ്. ശബരിമല വിഷയത്തില് അഭിപ്രായം പറയാന് യാതൊരു അവകാശവും അവര്‍ക്കില്ല. ശബരിമല നായന്മാരുടെ സ്ഥാപനമല്ല. എന്‍എസ്എസ് ഇവിടുത്തെ ഹിന്ദുക്കളെ പ്രതിനിധാനം ചെയ്യുന്നുണ്ടോ? ഈഴവരെയോ ദളിതരെയോ മലയരെയോ അവര് പ്രതിനിധാനം ചെയ്യുന്നില്ല. ശബരിമലയെ ഒരുതരത്തിലും പ്രതിനിധാനം ചെയ്യുന്നില്ല. ശബരിമലയില് ആര് കയറണം, കയറരുതെന്നൊക്കെ പറയാന് എന്‍എസ്എസ് ആരാണ്? തങ്ങളുടെ നിയന്ത്രണത്തിലായിരിക്കും ബ്രാഹ്മണ പൂജാരികളും തന്ത്രിമാരും എന്ന് വരുത്തി തീര്‍ത്ത് ഇവിടെ സവര്‍ണമേധാവിത്വം തിരിച്ചുകൊണ്ടുവരാന് ബ്രഹ്മണ ശക്തികളെ പുനരുജ്ജീവിപ്പിക്കുകയാണ് എന്‍എസ്എസ് ചെയ്യുന്നത്. അതുവഴി ദേവസ്വം ബോര്‍ഡില് കൂടി പിടിമുറുക്കുന്നു. ഇക്കാര്യങ്ങള് എല്ലാവരും തിരിച്ചറിയണം. ജനാധിപത്യപരമായി അഭിപ്രായം പറയാനും കോടതി വിധി അംഗീകരിക്കാനും അംഗീകരിക്കാതിരിക്കാനുമൊക്കെ അവര്‍ക്ക് അവകാശമുണ്ട്. പക്ഷേ, തന്ത്രി കുടുംബത്തിനാണ് ശബരിമലയില് അവകാശമെന്നൊന്നും പറഞ്ഞോണ്ട് വരരുത്. അവര് ഒരു വശത്ത് ജാതീയമായി ഹിന്ദു ഏകീകരണത്തിന്റെ നേതാക്കന്മാരായി മാറും. മറുവശത്ത് സാമ്പത്തിക സംവരണത്തിനും ദേവസ്വം ബോര്‍ഡ് നിയമനങ്ങള്‍ക്കുമെല്ലാമായി കളി നടത്തും. ഈ കപടതയൊക്കെയാണ് വെളിപ്പെടേണ്ടത്. ശബരിമലയിലെ രാഷ്ട്രീയവത്കരിക്കുന്നത് ഇത്തരം താത്പര്യങ്ങള് വച്ചുകൊണ്ട് എന്‍എസ്എസ്സും 2019 ലെ തെരഞ്ഞെടുപ്പിനു വേണ്ടി ബിജെപിയുമൊക്കെയാണ്. നമ്മള് ചര്‍ച്ച ചെയ്യേണ്ടതായ പ്രധാന വിഷയവും ഇതാണ്.\nയുഡിഎഫ് കാണിക്കുന്നത് ഹീനമായ മുതലെടുപ്പ്\nശബരിമല വിഷയം കാര്യമായി മുതലെടുക്കുന്നവരുണ്ട്. മാധ്യമങ്ങള് അത് ചെയ്യുന്നുണ്ട്. സംഘപരിവാരും അവരെപ്പോലെ തന്നെ യുഡിഎഫും അത് ചെയ്യുന്നുണ്ട്. യുഡിഎഫ് എന്താണ് ചെയ്യുന്നത്, ജാതിവരുദ്ധ, മതേതരത്വ അന്തരീക്ഷം മലിനപ്പെടുത്തി സംഘപരിവാറിന് കളമൊരുക്കി കൊടുക്കുന്ന പരിപാടിയാണവര് ചെയ്യുന്നത്. ഏറ്റവും ഹീനമായ രീതിയിലാണ് ശബരിമല വിഷയത്തില് യുഡിഎഫ് ഇടപെടുന്നത്. ഇത്തരം പ്രസ്ഥാനങ്ങളെല്ലാം അപ്രസക്തമായി പോകും. ഇവിടെയാണ് നമ്മുടെ ഇടപെടലുകള് ഉണ്ടാകേണ്ടത്. ദളിത് പിന്നാക്ക വിഭാഗങ്ങള് ഇപ്പോഴത്തെ മുന്നേറ്റങ്ങളെ ബ്രാഹ്മണവിരുദ്ധ പ്രസ്ഥാനമാക്കി വികസിപ്പിച്ചെടുത്താല് മാത്രമെ സംഘപരിവാറിനെയും വലതുപക്ഷ തീവ്രശക്തികളെയും നേരിടാന് സാധിക്കൂ.\nസംഘപരിവാറിനെ സ്ത്രീകള് തന്നെ തോല്‍പ്പിക്കും\nസുപ്രിം കോടതി വിധി നടപ്പിലാക്കപ്പെടാന് സമയമെടുക്കും. ഇടതു സെക്യുലര് വിഭാഗങ്ങള് ഇപ്പോള് ചെയ്യേണ്ടതെന്തെന്നാല് ജനമനസില് രൂഢമായിരിക്കുന്ന ആര്‍ത്തവുമായി ബന്ധപ്പെട്ടതടക്കമുള്ള അന്ധവിശ്വാസങ്ങള് മാറ്റിയെടുക്കാന് പ്രവര്‍ത്തിക്കുകയാണ്. കോടതി വിധിയുടെ അടിസ്ഥാനത്തില് എല്ലാ പ്രായത്തിലുമുള്ള സ്ത്രീകള് ഉടനെ തന്നെ ശബരിമലയില് കയറുമെന്ന് കരുതേണ്ടതില്ല. അത് സമയമെടുത്ത് സംഭവിക്കുന്ന പ്രക്രിയയാണ്. സ്ത്രീകള് അവിടെ കയറിയിരിക്കും. സമയം എടുത്താണെങ്കിലും സംഘപരിവാര് സമൂഹത്തിനു മുന്നില് തുറന്നു കാണപ്പെടുകയും ചെയ്യും. അവര് പരാജയപ്പെടുമെന്നതില് സംശയമില്ല. സ്ത്രീകള് തന്നെ അവരെ തോല്‍പ്പിക്കും.\nസെക്യുലര് ഇടം പരാജയപ്പെടരുത്\nഇപ്പോള് ദളിത് പിന്നാക്ക വിഭാഗങ്ങളില് നിന്നും ആളുകളെ തങ്ങളുടെ കൂട്ടത്തില് ചേര്‍ക്കാന് അവര്‍ക്കായിട്ടുണ്ട്. അതിവിടുത്തെ സെക്യുലര് ഇടത്തിനുണ്ടായ പരാജയമാണ്. എസ്എന്‍ഡിപി, കെപിഎംഎസ് പോലുള്ള സംഘടനകള് മുന്നോട്ടുവന്ന് ബ്രാഹ്മണ്യ മേധാവിത്വം അവസാനിപ്പിക്കണം, തന്ത്രി കുടുംബത്തെ മാറ്റണം എന്നും പറഞ്ഞാല് അന്തരീക്ഷം മൊത്തത്തില് മാറും. ആചാരനുഷ്ഠാനങ്ങളില് ബ്രാഹ്മണ്യത്തെ അന്തിമവാക്കാക്കുന്ന ഏക ഫോര്‍മുല ചോദ്യം ചെയ്യപ്പെടണം. ഇതാണ് പ്രധാന പ്രശ്‌നം എന്ന് തിരിച്ചറിയണം. ബ്രാഹ്മമേധാവിത്വം ചോദ്യം ചെയ്യപ്പെടണം. എന്നാല് ഈ വിഷയം അപ്രസക്തമാക്കപ്പെടുകയും സുപ്രിം കോടതി വിധിയിലൂടെ ഉന്നയിക്കപ്പെട്ട സ്ത്രീ പ്രവേശനം മാത്രം ചര്‍ച്ച ചെയ്യപ്പെടുകയും ചെയ്യുമ്പോഴാണ് ദളിത് പിന്നാക്ക വിഭാഗങ്ങളില് വിഭജനം സംഭവിക്കുന്നത്.\nഎന്നാല്, ഒന്നുറപ്പിച്ച് പറയാം. പുതിയ മുന്നേറ്റം വിജയത്തിന്റെ പാതയിലൂടെയാണ്. ബ്രാഹ്മണ വിരുദ്ധ പോരാട്ടം ലക്ഷ്യം കാണും. ധാര്‍മികമായി അവര് ഇപ്പോഴെ പരാജയപ്പെട്ടിരിക്കുകയാണ്. അവരുടെ പൊള്ളത്തരം തുറന്നു കാണിക്കപ്പെട്ടു. അവര് പറയുന്ന ആചാരനുഷ്ഠാനങ്ങള് തട്ടിപ്പാണെന്ന് അവര് തന്നെ അതിനെ ലംഘിച്ചുകൊണ്ട് വെളിപ്പെടുത്തുകയാണ്. ഇനിയവരുടെ മേധാവിത്വം നിലനില്‍ക്കില്ല. ശബരിമലയില് നിന്നും ബ്രാഹ്മണ കുത്തക കുടിയിറങ്ങും, ആദിവാസികള് അവകാശമേല്‍ക്കും.\nayyankali brahmanical hierarchy dalit MGeethanandan rss sabarimala sabarimala tantri sabarimala women entry travancore devaswam board tribal villuvandi yathra


ജങ്ക്ഫുഡ്; ആരോഗ്യപ്രശ്നങ്ങൾ എന്തുകൊണ്ട്? | Junk food | Health problems | Cancer | Heart disease | Obesity\nജങ്ക്ഫുഡ്; ആരോഗ്യപ്രശ്നങ്ങൾ എന്തുകൊണ്ട്?\nഡോ. ടി. എം ഗോപിനാഥ പിള്ള November 24, 2019 03:22 PM IST\nസ്കൂളിലും പരിസരത്തും ജങ്ക് ഫുഡ് നിരോധിക്കാൻ പോവുന്നതായി ദേശീയ ഭക്ഷ്യസുരക്ഷാ അതോറിറ്റി ഈയിടെ പത്ര മാധ്യമങ്ങളിൽക്കൂടി അറിയിക്കുകയുണ്ടായല്ലോ. കുട്ടികളുടേയും യുവതലമുറക്കാരുടേയും പ്രിയപ്പെട്ട രുചികളായി മാറിയ ജങ്ക് ഫുഡിന്റെ അമിതോപയോഗം നിരവധി ആരോഗ്യ പ്രശ്നങ്ങൾ ഉണ്ടാക്കുന്നു എന്ന കണ്ടെത്തലാണ് ഈ തീരുമാനത്തിനു പിന്നിൽ.\nഎല്ലാവരും ജങ്ക്ഫുഡ് എന്നു കേട്ടിട്ടുണ്ടാവാമെങ്കിലും അവ ഏതൊക്കെയാണെന്ന് പലർക്കും അറിഞ്ഞു കൂടാ. ജങ്ക് എന്നു പറഞ്ഞാൽ ഉപയോഗശൂന്യമായി കളയുന്ന വസ്തുക്കൾ എന്നാണർത്ഥം. ഉയർന്ന അളവിൽ പഞ്ചസാര, ഉപ്പ്, കൊഴുപ്പ് എന്നിവ അടങ്ങിയ അമിതോർജ്ജം നിറഞ്ഞ പ്രോട്ടീനുകളോ, വൈറ്റമിനുകളോ, ധാതുക്കളോ, നാരുകളോ ഇല്ലാത്ത ഭക്ഷണങ്ങളാണ് ജങ്ക്ഫുഡ്. ഉദാഹരണങ്ങൾ എത്ര വേണമെങ്കിലും ഉണ്ട്. പഫ്സ്, സമോസ, പിറ്റ്സ, ബർഗർ, ഫ്രഞ്ച് ഫ്രൈസ്, പൊട്ടറ്റോ ചിപ്സ്, ന്യൂഡിൽസ്, ബേക്കറി പലഹാരങ്ങൾ, സോഫ്റ്റ് ഡ്രിങ്കുകൾ എന്നിവയെല്ലാം ഈ വിഭാഗത്തിൽ പെടുന്നു.\nവല്ലപ്പോഴും ഇവ ഭക്ഷിക്കുന്നതുകൊണ്ട് കാര്യമായ പ്രശ്നങ്ങളില്ല. പക്ഷേ പതിവായി ഉപയോഗിക്കുമ്പോഴാണ് ആരോഗ്യ പ്രശ്നങ്ങൾ ഉണ്ടാവുന്നത്. മൂന്നുതരം ആരോഗ്യ ഭീഷണികളാണ് ഇവ ഉയർത്തുന്നത്.\n1. അമിതമായി ശരീരത്തിലെത്തിയാൽ ആരോഗ്യത്തിന് ദോഷകരമായേക്കാവുന്ന വസ്തുക്കൾ. ഉദാഹരണമായി ജങ്ക് ഫുഡിൽ ഉയർന്ന അളവിൽ അടങ്ങിയിരിക്കുന്ന ഉപ്പ്, പഞ്ച സാര, കൊഴുപ്പ് എന്നിവ. പഞ്ചസാരയും കൊഴുപ്പും കൂടുതൽ കാലറികൾ ശരീരത്തിലെത്തിക്കുന്നു.\n2. ആരോഗ്യം നില നിർത്തുന്നതിനും വളർച്ചയ്ക്കും രോഗ പ്രതിരോധത്തിനും മറ്റും ആവശ്യമായ സൂക്ഷ്മ പോഷകങ്ങളുടെ ദൗർലഭ്യമോ അഭാവമോ.\n3. രുചി കൂട്ടുന്നതിനോ നിറം നൽകുന്നതിനോ കേടാകാതിരിക്കാനോ ഇതിൽ ചേര്‍ക്കുന്ന അഡിക്ടീവുകൾ (രാസവസ്തുക്കൾ).\nജങ്ക്ഫുഡിലൂടെ ശരീരത്തിലെത്തുന്ന മധുരം, കൊഴുപ്പ് എന്നിവ കാലറിയായി മാറുന്നു. വ്യായാമത്തിന്റെയും അധ്വാനം വരുന്ന പ്രവൃത്തികളുടെയും അഭാവത്തിൽ ഈ കാലറി കൊഴുപ്പായി മാറി ശരീരത്തിൽ സൂക്ഷിക്കപ്പെടുന്നു. ഇത് അമിതവണ്ണത്തിലേക്ക് നയിക്കുന്നു. ഒരു സൗന്ദര്യ പ്രശ്നമെന്നതിലുപരി ഇത് മറ്റു പല രോഗങ്ങൾക്കും കാരണമാവുന്നു.\nഇന്ന് ചെറുപ്പക്കാരിലും ടൈപ്പ് രണ്ട് പ്രമേഹം ഉണ്ടാവുന്നു. അമിതവണ്ണവും അമിതമായി ശരീരത്തിലെത്തുന്ന മധുരവും വ്യായാമത്തിന്റെ അഭാവത്തിൽ പ്രമേഹമുണ്ടാക്കുന്നു. സൂക്ഷ്മ പോഷകങ്ങളുടെ കുറവും മറ്റൊരു കാരണമാണ്. ചെറിയ കുട്ടികളിൽ പോലും ഇത് ടൈപ്പ്2പ്രമേഹത്തിന് കാരണമാവുന്നു.\nഅമിതവണ്ണവും അമിതമായി ഉപ്പ് ശരീരത്തിലെത്തുന്നതും ഉയർന്ന ബിപിയ്ക്ക് കാരണമാകുന്നു.\n∙അനീമിയ അല്ലെങ്കിൽ വിളർച്ച\nപച്ചക്കറികളും പഴവർഗങ്ങളും പയർ, പരിപ്പ് എന്നിവയൊക്കെ ഒഴിവാക്കപ്പെടുന്നത് അയൺ ഉൾപ്പെടെയുള്ള പോഷകക്കുറവിലേക്ക് നയിക്കുന്നതാണ് കാരണം.\nഇന്ന് ചെറുപ്പക്കാരിലും ഹൃദയാഘാതം ഉണ്ടാവുന്നു. ജങ്ക്ഫുഡ് പതിവാക്കുന്നതു മൂലമുള്ള അമിതവണ്ണം, പ്രമേഹം, ബിപി, കൊളസ്ട്രോൾ പ്രശ്നങ്ങൾ എന്നിവയെല്ലാം ഹൃദയാഘാതത്തിന്റെ അപകട ഘടകങ്ങളാണ്. വളരെ ചെറുപ്പും മുതലേ ജങ്ക് ഫുഡ് കഴിക്കുന്നതു മൂലം കൗമാരപ്രായമാകുമ്പോഴേക്കും കൊറോണറി ധമനികളില് കൊഴുപ്പ് അടിഞ്ഞു കൂടി ബ്ലോക്കിന് ആരംഭം കുറിക്കുന്നു.\n∙രുചിക്കും നിറത്തിനും വേണ്ടി ജങ്ക്ഫുഡുകളിൽ ചേർക്കപ്പെടുന്ന അഡിക്ടീവുകൾ ഗുരുതരമായ ആരോഗ്യപ്രശ്നങ്ങൾക്ക് കാരണമാകാം. മുതിർന്നവരെക്കാൾ കൂടുതൽ കുട്ടികളിലും കൗമാരക്കാരിലുമാണ് ഇവ പ്രശ്നങ്ങൾ ഉണ്ടാക്കുന്നത്. ഉദാഹരണം രുചിക്കു വേണ്ടി ചേർക്കുന്ന അജിനാമോട്ട നിറത്തിനു വേണ്ടി ചേർക്കുന്ന ഫോസ്ഫേറ്റുകൾ എന്നിവ കുട്ടികളിൽ കണ്ണിന്റെ റെറ്റിനയ്ക്കു നാശം, കാൻസർ എന്നിവയ്ക്കു കാരണമാവുന്നു. കുട്ടികളിലെ പഠന വൈകല്യത്തിന്റെ പ്രധാന കാരണങ്ങളിൽ ഒന്നാണ് പതിവായുള്ള ജങ്ക് ഫുഡുകളുടെ ഉപയോഗം.\nEnglish summary: Junk Food: why is it bad for you?


ഫോറം അഡ്മിന് - മഷിത്തണ്ട് ചര്‍ച്ചാവേദി.\nഫോറത്തെക്കുറിച്ചുള്ള നിര്‍ദ്ദേശങ്ങളിടാനൊരിടം. ഏതെങ്കിലും പോസ്റ്റിലെ കുറിച്ചുള്ള പരാതികളും , പുതിയ ആവശ്യങ്ങളും ഇവിടെ നല്കാം.\n1. ഫോറത്തില് direct transliteration അനുവദിക്കുക.\n2. മഷിത്തണ്ടു സൈറ്റില് നിന്നും ഫോറത്തിലേക്കു KSRTC Bus (Direct Link) കമന്റു പേജിലേക്കുള്ളതുപോലെ അനുവദിക്കുക.\n3. കമന്റു പേജുകളിലെ പദപ്രശ്നത്തിന്റെ കമന്റുകളല്ലാത്ത കമന്റു പേജുകള് ഒഴിവാക്കുക. അങ്ങിനെ ഒഴിവാക്കുന്ന പേജുകള്ക്ക് ഫോറത്തില് പട്ടയം നല്കുക.\n4. കുട്ടികള്‍ക്കായി കഥയും കവിതയും പോസ്റ്റ് ചെയ്യാനായി ഒരു പേജ് direct link സഹിതം നല്കുക. ഉദാ : mashithantu.com/forum/kuttikal/ . ഇവിടെ കുട്ടികല് ക്കായി കഥയും കവിതയും പ്പോസ്റ്റാന് എഴുത്തിന്റെ അസ്കിത ഉള്ളവരോട് പറയുക.\n5. ഇത്രയും കാര്യങ്ങള് ഉടനടി നടപ്പാക്കിയില്ലെങ്കില് രാത്രി 10 മണിമുതല് കാലത്ത് 8 മണിവരെ എല്ലാ ദിവസവും അനിശ്ചിതകാലം നിരാഹാര മിരിക്കുന്നതാണ്.\nഞാന് നിരാഹാരം "കിടക്കുന്നതാണ്"\nvivek - thank queue\nനിരാഹാര പന്തല് ഫോറത്തില് അനുവദിക്കാന് പറ്റില്ല. മറ്റുള്ളത് നോക്കാം. :-)\nപഴയ സ്ഥലത്തൊക്കെ ചെന്നു നോക്കിയപ്പോള് ആരെയും കണ്ടില്ല. നിങ്ങളെല്ലാവരും ഇങ്ങോട്ട് കൂടു മാറിയോ? ഇതെപ്പോ സംഭവിച്ചു?\nസിനിമാസംബന്ധിയായ ചര്‍ച്ചകള്‍ക്ക് ഒരിത്തിരി സ്ഥലം പതിച്ചുകൊടുത്തുകൂടേ?\nmovies സെക്ഷന് ഉണ്ടല്ലോ\nYou have posted5times within 240 seconds. A spam block is now in effect on your account. You must wait at least 600 seconds before attempting to post again.\nthis is the result if you put words fast, or make comments faster. This temporary ban does not go easily, even after 10 minutes. this is the reason i left games page yesterday.\nഅത്രയ്ക്ക് സ്പീഡോ.. താങ്കള് കിടു തന്നെ.. ;;)\nമൂന്നോ നാലോ പേര് ചേര്‍ന്ന് വാക്കുകളുടെ കളി നടത്തുമ്പോള് കുറെ പദങ്ങള് പൊസ്റ്റ് ചെയ്യുന്നതിന്റെ സമയക്രമമനുസരിച്ച് ഒരു പാട് തെറ്റുകല് കടന്നു വരുന്നു. വാക്കുകളിടെ validation നടത്താന് എന്തെങ്കിലും പോംവഴിയുണ്ടോ. അതുപോലെ ഇതുവരെ ആ ത്രഡില് ഉപയോഗിച്ച പദങ്ങളുടെ ലിസ്റ്റ് വരുത്തുവാനെന്തെങ്കിലും വഴി.\nഅത് പറ്റുമെന്ന് തോന്നുന്നില്ല.\nചുരുങ്ങിയ പക്ഷം ആ പേജിലെ വാക്കുകള് ആവര്‍ത്തിക്കാതിരിക്കാന് നോക്കുകഎന്നതെ വഴിയുള്ളൂ/\nപദപ്രശ്നത്തിന്റെ പരസ്യം പോലെ ഫോറം പേജിനെ പ്പറ്റി ഫേസ്ബുക്കിലും , ഗൂഗിള് പ്ലസിലും , ഓര്‍ക്കുട്ടിലും , ട്വിറ്റരിലും പരസ്യപ്പേടുത്തിക്കൂടേ ? ഇതുവരെ രജിസ്റ്റര് ചെയ്തവരുടെ ഈ-മെയില് അഡ്രസ്സും കാണുമല്ലോ, ഒരു മെയിലോ ഫീമെയിലോ അയച്ചൂടെ അഡ്മിന് ? >:-)\nടി.വി പരിപാടികളെ തെറി വിളിക്കാനും ഒരിടം വേണ്ടേ? 8-|\n>> ഇതുവരെ രജിസ്റ്റര് ചെയ്തവരുടെ ഈ-മെയില് അഡ്രസ്സും കാണുമല്ലോ, ഒരു മെയിലോ ഫീമെയിലോ അയച്ചൂടെ അഡ്മിന് ?\nwaiting for more threads in the forum.\n>>> ടി.വി പരിപാടികളെ തെറി വിളിക്കാനും ഒരിടം വേണ്ടേ?\ndo you wantanew sections like "TV program"\nടിവിപരിപാടികളെക്കുറിച്ച് ഒരെണ്ണം സുബൈറിന് തുടങ്ങിക്കൂടേ?\nഇത്രയും നൂലുകള് (threads) പോരേ?\nപങ്കെടുക്കുന്നവരുടെ എണ്ണം വളരെ കുറവാണല്ലോ.\nപുതിയ പുതിയ കളികളുമായി എല്ലാവരും തകൃതിയാണല്ലോ? നന്നായി\nഎന്താണ് ആരെയും ഈ വഴിക്ക് കാണാത്തത് ?\nഇങ്ങനെയൊരു ഫോറം തുടങ്ങിയ വിവരം എല്ലാവരെയും ഇമെയില് വഴി അറിയിച്ചാല് കുറെപ്പേര് കൂടി പങ്കെടുത്തുവെന്ന് വരും.\nനോക്കാം. ന്യൂ ഇയര് ആകട്ടെ.\nപദപ്രശ്നങ്ങളുടെ വിവരം ഒരു കൊച്ചു windowയിലുണ്ടല്ലോ crossword ഹോം പേജില്, അതിനെ forum പേജിലും കൊടുത്തൂടെ അഡ്മീന് . ഈയിടെയായിട്ട് കമന്റ് പേജിലേക്കു പോണ്ട ആവശ്യം ഇല്ലാത്തതിനാല് പുതിയ പ്രശ്നങ്ങളുടെ schedule മറന്നു പോകുന്നു.\nനോക്കട്ടെ നോക്കട്ടെ എന്നു പറയുന്നതല്ലാതെ വല്ലതും നോക്കിയോ? :-?\nഅതിന്റെ പ്ലഗിന് കിട്ടിയില്ല. ഇനി ഉണ്ടാക്കണം.\nപ്ലഗ്ഗ് വേണമെങ്കില് ഞാനൊരെണ്ണം തരാം.. ;)\nin കൂടി വേണം :-)\nwith bar or without bar ?\nഇതില് കാണുന്ന സമയം ഏത് നാട്ടിലേതാണ്?\nഇതില് കാണുന്ന സമയം ഏത് നാട്ടിലേതാണ്? 1) Ugaanda. 2) America 3) Briton 4) Watch is slow.\n>> Watch is slow.>>\nഇപ്പൊ പുറകിലാണെങ്കിലും ചിലപ്പോള് മുന്‍പിലും ഓടാറുണ്ട്!\nഅര മണിക്കൂര് ലേറ്റ് ആണല്ലോ\nഇപ്പോളെനിക്കു സമയം വൈകുന്നേരം ഏഴു മണി. അതെന്താ കാണിക്കാത്തത്? :-W\nഇതില് കാണിക്കുന്നത് ദുബായ് സമയം ആണ്.\nഓരോരുത്തരും അവരവരുടെ സമയത്തില് നിന്ന് അര മണിക്കൂര് കുറഞ്ഞാണ് കാണുന്നത് എന്ന് തോന്നുന്നു.\nഇപ്പോള് ഇവിടെ 10.28 ആണ് ലാപ്റ്റോപ്പില് കാണിക്കുന്ന സമയം.\nഎത്ര പേര് ബുക്ക്മാര്‍ക്ക് ഡിസ്കഷന് ഉപയോഗിക്കുന്നുണ്ട്?\nഅവര്‍ക്കൊക്കെ ചര്‍ച്ചയുടെ ഫോളോ-അപ്പ് ഇമെയില് ലഭിക്കുന്നുണ്ടോ?\nപ.പ്ര കമന്റ് പേജിൽ ഒരനക്കവും കാണുന്നില്ലല്ലോ?\nപക്ഷെ പൊങ്ങാതെ തരമില്ലാത്തത് കൊണ്ട് പൊങ്ങിയല്ലോ.\nപക്ഷെ ഒന്നും മിണ്ടുന്നില്ലല്ലോ :-|\nകൂടെ കഥാകാരനും മുങ്ങി :-))\nമുങ്ങുന്നതെല്ലാം പൊങ്ങില്ല എന്ന പഴമൊഴി എല്ലാവരും ഓര്‍ത്താല് നന്ന്\nമുക്കുന്നതൊന്നും പൊങ്ങില്ല എന്നല്ലേ അത്...\nകുളത്തില് മുങ്ങിയാല് ആറ്റില് പൊങ്ങും എന്നല്ലേ ചൊല്ല്\nഅഡ്‌മിന്, ഇതിലെ +1-1 വഴി ഇഷ്ടം രേഖപ്പെടുത്തിയാലും ആര്‍ക്കാണിഷ്ടപ്പെട്ടതെന്ന് മനസ്സിലാവില്ലല്ലോ. അതുകൂടി മനസ്സിലാക്കാന് കഴിഞ്ഞാല് നന്ന്.\nആരാണെന്റെ താമരപ്പൂവ് പറിച്ചെടുത്തത്?\nപകരം എനിക്ക് മനസ്സിലാവാത്ത ഒരു ചിത്രം വച്ചത്?\nആ ചിത്രത്തില് ക്ലിക്ക് ചെയ്തപ്പോള് എത്തിയപേജില് എന്റെ താമരപ്പൂവുണ്ട്. മറ്റെല്ലായിടത്തും ഈ പേരറിയാത്ത ചിത്രം മാത്രം.\nശരിയാണല്ലോ... ഇപ്പോള് ഒരു ചെമ്പിന് ഇല പോലെ എന്തോ ആണ് കാണുന്നത്? മകള് എങ്ങാനും മാറ്റി കാണുമോ?\nഎന്റെ മകള് അല്ല. എന്റെ വീട്ടിലെ ആരുമല്ല.\nഅഡ്‌മിന് കണ്ടുപിടിച്ചേ മതിയാവൂ. ഇത്തവണ ചിത്രം മാറ്റിയവര് അടുത്തതവണ കമന്റും മാറ്റിക്കൂടെന്നില്ലല്ലോ.\naparichithan January 2012\nkpcpisharody February 2014\nmenonjalaja August 2013\nmujined July 2013\nsuresh_1970 July 2013\nvivekrv February 2012


VJ Ramya Subramanian Opens Up on Her Marital Relationship - Malayalam Filmibeat\nഒരു വര്‍ഷത്തെ ആയുസ് രമ്യാ, അപരിചിത് വിവാഹമോചിതരാകുന്നു\n| Published: Friday, September 11, 2015, 17:07 [IST]\nഗോസിപ്പുകള്‍ക്ക് വിരാമമിട്ട് തമിഴ് നടി രമ്യാ സുബ്രമണ്യന് പറയുന്നു. ഒരു വര്‍ഷത്തെ നിറഞ്ഞ വിവാഹ ജീവിതത്തിന് ശേഷം രമ്യയും അപരിചിത് ജയറാമും വിവാഹ മോചിതരാകാന് തീരുമാനിച്ചു. ട്വിറ്ററിലൂടെ രമ്യ ഇക്കാര്യം പുറംലോകത്തെ അറിയിച്ചത്.\nഇരുവരുടെയും വീട്ടുക്കാരുടെ സമ്മതത്തോടെയാണ് വേര്‍പ്പിരിയുന്നതെന്നും താരം ട്വിറ്ററില് കുറിച്ചു. മുമ്പ് രമ്യയുെടയും അപരിചിതിന്റെയും വിവാഹ ജീവിതം ഗോസിപ്പ് കോളങ്ങളില് നിറഞ്ഞിട്ടുണ്ട്. എന്നാല് അതിനെല്ലാം വിരാമമിട്ടാണ് വിവാഹമോചനത്തെ കുറിച്ചുള്ള രമ്യയുടെ ട്വിറ്ററിലെ ട്വീറ്റ്.\nഇനിയുള്ള സമയങ്ങള് ജോലിയില് കൂടുതല് ശ്രദ്ധ ചെലുത്താനാണെന്നും, രണ്ട് പേരെയും ഒരുപോലെ ബാധിക്കുന്ന കാര്യമായതിനാല് സുഹൃത്തുക്കളും മാധ്യമങ്ങളും തന്റെ സ്വകാര്യതയില് ഇടപെടരുതെന്നും രമ്യ പറഞ്ഞു.\n2014 ഫെബ്രുവരി 21നായിരുന്നു ചെന്നൈ സ്വദേശിയായ അപരിചിത് ജയറാമുമായി രമ്യയുടെ വിവാഹം. ടെലിവിഷന് താരമായ രമ്യ മണിരത്‌നത്തിന്റെ ഒകെ കണ്‍മണി എന്ന ചിത്രത്തിലൂടെയാണ് സിനിമരംഗത്ത് എത്തുന്നത്.\nRead more about: tamil film news actress marriage തമിഴ് സിനിമ നടി വിവാഹം\nRamya Subramanian has finally opened up on her troubled martial relationship with Chennai-based auditor Aparajith Jayaraman.


ഗോഡ്‌സെ യഥാര്‍ഥത്തില് ഗാന്ധിജിയെ രക്ഷിക്കുകയായിരുന്നു; ഇന്ത്യയില് അഴിമതിക്ക് തുടക്കം കുറിച്ചത് നെഹ്‌റു: വി.കല്യാണം | Keralabhooshanam.com | Breaking News, Latest News, Kerala, India and World news\nഗോഡ്‌സെ യഥാര്‍ഥത്തില് ഗാന്ധിജിയെ രക്ഷിക്കുകയായിരുന്നു; ഇന്ത്യയില് അഴിമതിക്ക് തുടക്കം കുറിച്ചത് നെഹ്‌റു: വി.കല്യാണം\nBy web desk on 06/11/2018 Comments Off on ഗോഡ്‌സെ യഥാര്‍ഥത്തില് ഗാന്ധിജിയെ രക്ഷിക്കുകയായിരുന്നു; ഇന്ത്യയില് അഴിമതിക്ക് തുടക്കം കുറിച്ചത് നെഹ്‌റു: വി.കല്യാണം\nകൊച്ചി: ഗോഡ്‌സെ യഥാര്‍ഥത്തില് ഗാന്ധിജിയെ രക്ഷിക്കുകയായിരുന്നുവെന്ന് മഹാത്മാ ഗാന്ധിയുടെ പഴ്‌സനല് സെക്രട്ടറി ആയിരുന്ന സ്വാതന്ത്ര്യ സമരസേനാനി വി.കല്യാണം. കൊച്ചി രാജ്യാന്തര പുസ്തകോല്‍സവത്തിന്റെ ഭാഗമായി ‘ഗാന്ധി ദര്‍ശനം സമകാലിക പ്രസക്തി’ എന്ന വിഷയത്തില് സംഘടിപ്പിച്ച സെമിനാര് ഉദ്ഘാടനം ചെയ്യുകയായിരുന്നു അദ്ദേഹം.\n‘സ്വാതന്ത്ര്യം ലഭിച്ച ശേഷം രാജ്യത്തു വളര്‍ന്ന മതസ്പര്‍ധ, അഴിമതി, അശാന്തി എന്നിവയില് ഗാന്ധിജി ഏറെ അസ്വസ്ഥനായിരുന്നു. എത്രയും പെട്ടെന്ന് ഈ ലോകത്തുനിന്നു മടങ്ങാന് അദ്ദേഹം ആഗ്രഹിച്ചിരുന്നു. അതാണു ഗോഡ്‌സെയിലൂടെ നടപ്പായത്. ബ്രിട്ടിഷ് ഭരണകാലത്തും മുഗള് ഭരണകാലത്തും ഒന്നായിരുന്ന ഇന്ത്യ സ്വാതന്ത്ര്യാനന്തരം മതസൗഹാര്‍ദം തകര്‍ന്നു2കഷണങ്ങളായി. മുഹമ്മദലി ജിന്നയുടെ അധികാര മോഹമാണ് അതിനു കാരണം. ജിന്നയെ ഇന്ത്യയുടെ പ്രധാനമന്ത്രിയാക്കാന് ഗാന്ധിജി നെഹ്‌റുവിനോടു പറഞ്ഞെങ്കിലും അദ്ദേഹം അംഗീകരിച്ചില്ല. അതാണു വിഭജനത്തില് കലാശിച്ചത്.\nനെഹ്‌റുവും മന്‍മോഹന് സിങ്ങും വ്യക്തിപരമായി സത്യസന്ധരായിരുന്നു. പക്ഷേ സ്വതന്ത്ര ഇന്ത്യയില് അഴിമതിക്കു തുടക്ക കാരണം നെഹ്‌റുവാണ്. ചെറിയ അഴിമതികള്‍ക്കു നേരെ അദ്ദേഹം കണ്ണടച്ചു. എന്നാല് അവര് ഇരുവരും തങ്ങളുടെ ഭരണത്തില് കീഴിലുള്ള അഴിമതിക്കെതിരെ ഒന്നും ചെയ്യാന് തയാറായില്ല എന്നതാണു പ്രശ്‌നം. കുറച്ചു കാലത്തേക്കെങ്കിലും ഒരു ഏകാധിപതി ഭരണം രാജ്യത്തിനു നല്ലതാണ്. അതു തന്നെയാണു സുഭാഷ് ചന്ദ്രബോസും പറഞ്ഞത്.\n‘ഇന്ത്യന് രാഷ്ട്രപതി ശമ്പളം വാങ്ങാന് പാടില്ലെന്നും എംപിമാരും എംഎല്‍എമാരും 400 രൂപയില് കൂടുതല് അലവന്‍സ് വാങ്ങരുതെന്നും ഗാന്ധിജി പറഞ്ഞിരുന്നു. എന്നാല് സ്വാതന്ത്ര്യം കിട്ടി3മാസത്തിനകം ഗാന്ധിജിയെ മറന്നു. തന്റെ പ്രതിമ സ്ഥാപിക്കരുതെന്നും തന്റെ പേരില് സ്ഥാപനങ്ങള് വേണ്ടെന്നും പറഞ്ഞ ഗാന്ധിജിയുടെ പ്രതിമകള് സ്ഥാപിക്കുന്നതും അദ്ദേഹത്തിന്റെ പേരു നല്‍കുന്നതും അനാദരമാണ് ഇപ്പോള് ജനപ്രതിനിധികള് പലരും കുറ്റവാളികളാണ്’-കല്യാണം പറഞ്ഞു.\nഗോഡ്‌സെ യഥാര്‍ഥത്തില് ഗാന്ധിജിയെ രക്ഷിക്കുകയായിരുന്നു; ഇന്ത്യയില് അഴിമതിക്ക് തുടക്കം കുറിച്ചത് നെഹ്‌റു: വി.കല്യാണം added by on 06/11/2018


"ആശയെ എങ്ങനെ അലമാരയിലാക്കാം" സീരിയലിലെ രസകരമായ ഫോട്ടോഷൂട്ട്\nPublished at Sep 28, 2020 11:04 AM\nടെലിവിഷന് പ്രേക്ഷകര്‍ക്ക് പ്രിയപ്പെട്ട താരമാണ് അശ്വതി ശ്രീകാന്ത്. അവതാരകയായി ടെലിവിഷന് കാഴ്ചക്കാര്‍ക്ക് മുന്നിലെത്തിയ അശ്വതി പെട്ടന്ന് തന്നെ ശ്രദ്ധ നേടി . ആങ്കര് എന്ന നിലയിലാണ് മലയാളികളിലേക്ക് അശ്വതി ശ്രീകാന്ത് നടന്നുകയറിയതെങ്കിലും, പേരിനൊപ്പം പറയാന് വിശേഷണങ്ങള് ഏറെയുണ്ട് അശ്വതിക്ക്. നടി, എഴുത്തുകാരി, ആക്ടിവിസ്റ്റ് തുടങ്ങി അങ്ങനെ കുറേയധികം വിശേഷണങ്ങള് സ്വന്തമാക്കാന് താരത്തിന് കഴിഞ്ഞു.\nടിവി ആങ്കര് എന്ന നിലയില് നിന്ന് മാറി നടിയുടെ വേഷത്തിലെത്തിയത് അടുത്ത കാലത്തായിരുന്നു.സോഷ്യല് മീഡിയയില് സജീവമാണ് താരം . വിശേഷങ്ങളും നിലപാടുകളും എഴുത്തുകളുംഅശ്വതി പങ്കുവയ്ക്കാറുണ്ട്.ചക്കപ്പഴം എന്ന ഹാസ്യപരമ്പരയിലൂടെയാണ് അശ്വതിയിപ്പോള് അഭിനയിക്കുന്നത് . ചക്കപ്പഴത്തിലെ ആശ എന്ന കഥാപാത്രത്തെയാണ് അശ്വതി അവതരിപ്പിക്കുന്നത്.\nഇപ്പോളിതാ രസകരമായൊരു ചിത്രവും, വീഡിയോയും പങ്കുവച്ചിരിക്കുകയാണ് അശ്വതി. 'ആനയെ എങ്ങനെ ഫ്രിഡ്ജിലാക്കാം എന്ന ചോദ്യത്തിനുശേഷം ഞങ്ങള് അവതരിപ്പിക്കുന്നു.. ആശയെ എങ്ങനെ അലമാരയിലാക്കാം എന്ന ക്യാപ്ഷനോടെയാണ് അശ്വതി ചിത്രം പങ്കുവച്ചിരിക്കുന്നത്. സീരിയലിലെ രസകരമായൊരു ഭാഗം ഷൂട്ട് ചെയ്യുന്നതിന്റെ ഭാഗമായാണ് ചിത്രം പകര്‍ത്തിയിരിക്കുന്നതെന്ന് വീഡിയോയില്‍നിന്നും വ്യക്തമാണ്. അശ്വതി കൂടാതെ മറ്റ്ചില ആളുകളും അലമാരയില് കയറിയിരിക്കുന്നതും ഫാസ്റ്റ് മോഷനായ വീഡിയോയിലുണ്ട്.\nAshwathy Srikanth has recently switched from beingaTV anchor to an actress


CM's response on salary challenge | സാലറി ചലഞ്ച് വിവാദമാക്കിയത് മാധ്യമങ്ങള്; താല്‍പ്പര്യമില്ലാത്തവര് തരേണ്ട: മുഖ്യമന്ത്രി | Mangalam\nTuesday 25 Sep 2018 08.41 PM\nന്യൂഡല്‍ഹി: സാലറി ചലഞ്ച് വിവാദമാക്കിയത് മാധ്യമങ്ങളെന്ന് മുഖ്യമന്ത്രി പിണറായി വിജയന്. സാലറി ചലഞ്ചില് പങ്കെടുക്കാന് ആരെയും നിര്‍ബന്ധിക്കില്ലെന്നും മുഖ്യമന്ത്രി വ്യക്തമാക്കി. സാലറി ചലഞ്ചില് പങ്കെടുക്കാന് സര്‍ക്കാര്, ഉദ്യോഗസ്ഥരെ നിര്‍ബന്ധിക്കുന്നുവെന്ന ആക്ഷേപത്തിന്റെ പശ്ചാത്തലത്തിലാണ് മുഖ്യമന്ത്രിയുടെ പ്രതികരണം. പ്രളയക്കെടുതിയില് നിന്ന് കരകയറാന് കൂടുതല് കേന്ദ്രസഹായം ആവശ്യപ്പെട്ട് പ്രധാനമന്ത്രിയുമായി നടത്തിയ കൂടിക്കാഴ്ചയ്ക്ക് ശേഷം മാധ്യമങ്ങളോട് സംസാരിക്കുകയായിരുന്നു മുഖ്യമന്ത്രി.\nപ്രധാനമന്ത്രിയുമായുള്ള കൂടിക്കാഴ്ചയില് അനുകൂല പ്രതികരമാണ് ഉണ്ടായതെന്ന് മുഖ്യമന്ത്രി പിണറായി വിജയന് പറഞ്ഞു. അടിസ്ഥാന സൗകര്യ വികസന മേഖലയുടെ വികസനത്തിന് 5000 കോടി രൂപയുടെ പ്രത്യേക ഗ്രാന്റ് മുഖ്യമന്ത്രി ആവശ്യപ്പെട്ടു. കേന്ദ്രാവിഷ്‌കൃത പദ്ധതികളുടെ വിഹിതത്തില് 10 ശതമാനം വര്‍ധന വരുത്തണമെന്നും വായ്പാ പരിധി ഉയര്‍ത്തണമെന്നും മുഖ്യമന്ത്രി ആവശ്യപ്പെട്ടു. അതേസമയം കേരളത്തിനായി വിദേശസഹായം സ്വീകരിക്കുന്നതില് തടസമുണ്ടെന്ന് പ്രധാനമന്ത്രി അറിയിച്ചു.\nസാലറി ചലഞ്ച് വിധി ; ധനമന്ത്രി രാജി വയ്ക്കണമെന്ന് പി.എസ് ശ്രീധരന് പിള്ള\nസുപ്രീംകോടതി വിധി തിരിച്ചടി; സമ്മതിച്ച് ധനമന്ത്രി; ഉത്തരവില് ഭേദഗതി വരുത്തും\nസാലറി ചലഞ്ച് വിധി; കോടതി ചിലവ് മുഖ്യമന്ത്രിയുടെ ശമ്പളത്തില്‍നിന്ന് ഈടാക്കണം : രമേശ് ചെന്നിത്തല\nസാലറി ചലഞ്ച്: അപ്പീല് തള്ളി; പണം ദുരിതാശ്വാസത്തിന് തന്നെയാണോ ചെലവാക്കുന്നതെന്ന് എന്താണ് ഉറപ്പെന്ന് സുപ്രീം കോടതി


ഷോപ്പിംഗിനിടെ 'ആന്റി'യെന്ന് വിളിച്ച പെണ്‍കുട്ടിയെ തെരുവിലിട്ട് പൊതിരെ തല്ലി 40കാരി | Woman Beats up Girl For Calling Her 'Aunty' While Shopping\nഷോപ്പിംഗിനിടെ 'ആന്റി'യെന്ന് വിളിച്ച പെണ്‍കുട്ടിയെ തെരുവിലിട്ട് പൊതിരെ തല്ലി 40കാരി\nLucknow, First Published 7, Nov 2020, 12:17 PM\nസാധനങ്ങള് വാങ്ങുന്നതിനിടെ സ്ത്രീയെ പെണ്‍കുട്ടി ആന്റി എന്ന് വിളിച്ചതും ഇവര് കുട്ടിയെ തല്ലുകയായിരുന്നു.\nലക്‌നൗ: കര്‍വ്വാചൗത്തിനുള്ള സാധനങ്ങള് വാങ്ങുന്നതിനിടെ മാര്‍ക്കറ്റില് വച്ച് ആന്റിയെന്ന് വിളിച്ച അജ്ഞാതയായ പെണ്‍കുട്ടിയെ ആക്രമിച്ച് 40കാരി. ഉത്തര്‍പ്രദേശിലെ എത്തായിലാണ് വിചിത്രമായ സംഭവം നടന്നത്. എത്തായിലെ ബാബുഗഞ്ജ് മാര്‍ക്കറ്റില് വച്ച് തിങ്കളാഴ്ചയായിരുന്നു സ്ത്രീ പെണ്‍കുട്ടിയെ ആക്രമിച്ചത്.\nസാധനങ്ങള് വാങ്ങുന്നതിനിടെ സ്ത്രീയെ പെണ്‍കുട്ടി ആന്റി എന്ന് വിളിച്ചതും ഇവര് കുട്ടിയെ തല്ലുകയായിരുന്നു. പെണ്‍കുട്ടിയുടെ മുടിയില് പിടിച്ച് വലിച്ചിട്ടായിരുന്നു മര്‍ദ്ദനം. അടുത്തുണ്ടായിരുന്ന മറ്റ് സ്ത്രീകളും അടിക്കാന് ഒപ്പം കൂടി. സംഭവത്തിന്റെ വീഡിയോ ട്വിറ്ററില് വൈറലാണ്. വനിതാ പൊലീസ് ഇടപെട്ടതോടെയാണ് ഇരുവരും തമ്മിലുള്ള തല്ല് അവസാനിച്ചത്. സംഭവത്തില് ഇതുവരെ പരാതികളൊന്നും ലഭിച്ചിട്ടില്ലെന്ന് പൊലീസ് വ്യക്തമാക്കി.\nLast Updated 7, Nov 2020, 12:17 PM\nWoman Beats up Girl\nപെണ്‍കുട്ടിയെ തെരുവിലിട്ട് പൊതിരെ തല്ലി 40കാരി


ശ്രീനാരായണഗുരു ജയന്തി: നാടും നഗരവും ഒരുങ്ങി :: Janmabhumi Daily\nശ്രീനാരായണഗുരു ജയന്തി: നാടും നഗരവും ഒരുങ്ങി\nTuesday5September 2017 4:40 pm IST\nചവറ: ശ്രീ നാരായണഗുരുദേവന്റെ 163-ാം ജയന്തി ആഘോഷത്തിനായി നാടും നഗരവും ഒരുങ്ങി. ആറിന് എസ്എന്‍ഡിപി ചവറ യൂണിയന്റെ നേതൃത്വത്തില് 35 ശാഖകളിലും വര്‍ണാഭമായ പരിപാടികളോടെ ജയന്തി ആഘോഷിക്കും. ചവറ യൂണിയന് മന്ദ്രിരത്തില് പ്രസിഡന്റ് അരിനല്ലൂര് സഞ്ജയന്, സെക്രട്ടറി കാരയില് അനീഷ് എന്നിവരുടെ നേതൃത്വത്തില് രാവിലെ ഏഴിന് ഗുരുദേവചിത്രത്തിന് മുന്നില് പുഷ്പാര്‍ച്ചനയും സമൂഹപ്രാര്‍ത്ഥനയും നടത്തുന്നതോടെ ആഘോഷങ്ങള്‍ക്ക് തുടക്കമാകും. പന്മന ചോല 421-ാം നമ്പര് ശാഖയുടെ ആഭിമുഖ്യത്തില് പന്മന ശിവാനന്ദപുരം ക്ഷേത്രത്തില് ജയന്തിആഘോഷം നടക്കും. രാവിലെ 6ന് ഗുരുദേവ സുപ്രഭാതം, ഗുരുപൂജ, 7ന് പതാക ഉയര്‍ത്തല്, 9ന് നടക്കുന്ന വര്‍ണാഭമായ ജയന്തി ഘോഷയാത്രയില് ചെണ്ടമേളം, ഫ്‌ളോട്ടുകള്, യുവജനങ്ങള്, ബാലികാബാലന്‍മാര്, ശാഖയോഗം അംഗങ്ങള് എന്നിവര് അകമ്പടിയേകും. തുടര്‍ന്ന് വൈകിട്ട് 6ന് നടക്കുന്ന സമാപന സമ്മേളനം ചവറ യൂണിയന് പ്രസിഡന്റ് അരിനല്ലൂര് സഞ്ജയന് ഉദ്ഘാടനം ചെയ്യും. ശാഖ പ്രസിഡന്റ് കമലാധരന് അദ്ധ്യക്ഷനാകും. ചടങ്ങില് യൂണിയന് സെക്രട്ടറി കാരയില് അനീഷ് വിദ്യാഭ്യാസഅവാര്‍ഡ് ദാനവും വൈസ് പ്രസിഡന്റ് തട്ടാശേരി രാജു ചികിത്സാസഹായവും ഡയറക്ടര്‍ബോര്‍ഡ് മെമ്പര് ആശാരിശേരി സഹദേവന് പഠനോപകരണ വിതരണവും നിര്‍വ്വഹിക്കും. കെ.സുധാകരന്, ജി.മുരളീധരന്, സുരേഷ്‌കുമാര്, എന്.അരവിന്ദാക്ഷന് എന്നിവര് സംസാരിക്കും. ശാഖായോഗം ആക്ടിങ് സെക്രട്ടറി ബി.ബിജു സ്വാഗതവും യൂണിയന് മെമ്പര് ശിവന്‍കുട്ടി നന്ദിയും പറയും. പുത്തന്‍സങ്കേതം ശാഖയില് ജയന്തിയാഘോഷത്തിന്റെ ഭാഗമായി രാവിലെ 8ന് ഗുരുദേവഭാഗവതപാരായണം, വൈകിട്ട് ഏഴിന് നടക്കുന്ന പൊതുസമ്മേളനം യോഗം ചവറ യൂണിയന് പ്രസിഡന്റ് അരിനല്ലൂര് സഞ്ജയന് ഉദ്ഘാടനം ചെയ്യും. യൂണിയന് സെക്രട്ടറി കാരയില് അനീഷ് അദ്ധ്യക്ഷനായിരിക്കും. തേവലക്കര ഗ്രാമപഞ്ചായത്ത് അംഗം ഐ.ഷിഹാബ് മുഖ്യപ്രഭാഷണം നടത്തും. യോഗം ഡയറക്ടര് ബോര്‍ഡ് മെമ്പര് കെ.സുധാകരന്, യൂണിയന് കൗണ്‍സിലര് സുരേഷ്, ചവറ യൂണിയന് യൂത്ത്മൂവ്‌മെന്റ് പ്രസിഡന്റ് പൊന്മന നിശാന്ത്, സെക്രട്ടറി ബിനു പള്ളിക്കോടി, ശാഖ പ്രസിഡന്റ് സത്യശീലന്, വൈസ് പ്രസിഡന്റ് രാജു, യൂണിയന് കമ്മറ്റി അംഗം കളങ്ങര ഗോപാലകൃഷ്ണന്, തേവലക്കര ഗ്രാമപഞ്ചായത്ത് മെമ്പര് രഘു എന്നിവര് സംസാരിക്കും. ചടങ്ങില് തെക്കുംഭാഗം എസ്‌ഐ ആര്.രാജീവ് സമ്മാനദാനവും ശാഖാ സെക്രട്ടറി ബാബുകുട്ടന് നെറുക്കെടുപ്പും നിര്‍വ്വഹിക്കും. മുകുന്ദപുരം 560-ാം എസ്എന്‍ഡിപി ശാഖയില് ജയന്തി ആഘോഷത്തിന്റെ ഭാഗമായി രാവിലെ 7ന് പതാക ഉയര്‍ത്തല് നടക്കും. 8ന് ഗുരുദേവ ഭാഗവതപാരായണം, വൈകിട്ട് 4ന് സമൂഹപ്രാര്‍ത്ഥന. 5.30ന് നടക്കുന്ന ജയന്തി സമ്മേളനം യോഗം ചവറ യൂണിയന് പ്രസിഡന്റ് അരിനല്ലൂര് സഞ്ജയന് ഉദ്ഘാടനം ചെയ്യും. ശാഖ പ്രസിഡന്റ് ദാമോദരന് അദ്ധ്യക്ഷനായിരിക്കും. ചടങ്ങില് വിവിധ അവാര്‍ഡുകളുടെ വിതരണം യൂണിയന് സെക്രട്ടറി കാരയില് അനീഷ്, തട്ടാശേരി രാജു, ആശാരിശേരി സഹദേവന്, കെ.സുധാകരന് എന്നിവര് വിതരണം ചെയ്യും. ശാഖ കമ്മറ്റി മെമ്പര്‍മാരായ ബാബു, സുന്ദരേശന്, കുട്ടപ്പന്, ശാഖ സെക്രട്ടറി വാസവന്, വൈസ് പ്രസിഡന്റ് സുരേന്ദ്രന് എന്നിവര് സംസാരിക്കും.\nശോഭായാത്രകള്‍ക്കായി നാടും നഗരവും ഒരുങ്ങി\nനാടും നഗരവും ശോഭായാത്രകള്‍ക്കായി ഒരുങ്ങി\nശ്രീകൃഷ്ണജയന്തിയെ വരവേല്‍ക്കാന് നാടും നഗരവും ഒരുങ്ങി\nനാടും നഗരവും ഒരുങ്ങി ; നാളെ ശ്രീകൃഷ്ണജയന്തി\nഇന്ന് അത്തം; ഓണത്തെ വരവേല്‍ക്കാന് നാടും നഗരവും ഒരുങ്ങി\nമേട പുലരിയെ വരവേല്‍ക്കാന് നാടും നഗരവും ഒരുങ്ങി\nചക്കുളത്ത് പൊങ്കാല നാളെ; നാടും നഗരവും ഒരുങ്ങി\nനാടും നഗരവും ഒരുങ്ങി ചിറപ്പ് മഹോത്സവം ഇന്നുമുതല്


പ്രതിപക്ഷ നിരയെ രാഹുല് തന്നെ നയിക്കും.... മഹാസഖ്യത്തില് നേതൃക്ഷാമം!! | rahul set to be opposition pm face - Malayalam Oneindia\nPublished: February 15 2019, 21:20 [IST]\nദില്ലി: പ്രതിപക്ഷ നിരയുടെ നേതാവായി രാഹുല് ഗാന്ധി അംഗീകരിക്കപ്പെടുമെന്ന് ഉറപ്പായിരിക്കുകയാണ്. പ്രതിപക്ഷ നിരയില് നേതൃക്ഷാമം ഉണ്ടായെന്നാണ് വിലയിരുത്തല്. രാഹുലിന് വെല്ലുവിളിയായി മഹാസഖ്യത്തില് ഉണ്ടായിരുന്നത് മമതാ ബാനര്‍ജിയും മായാവതിയുമാണ്. ഇതില് മമത സൂചിപ്പിച്ചത് ദേശീയ തലത്തില് കോണ്‍ഗ്രസിനെ പിന്തുണയ്ക്കുമെന്നാണ്. ഇത് രാഹുലിനുള്ള പിന്തുണയായിട്ടാണ് കാണുന്നത്.\nഅതേസമയം മായാവതിക്ക് ഇത് അംഗീകരിക്കേണ്ടി വരുമെന്ന് വ്യക്തമാണ്. പ്രതിപക്ഷ നിരയില് ഏറ്റവും ശക്തനായ നേതാവ് രാഹുലാണെന്ന കാര്യത്തില് തര്‍ക്കമില്ല. ലോക്‌സഭാ തിരഞ്ഞെടുപ്പിന് ശേഷം ആ രീതിയിലേക്ക് കാര്യങ്ങള് വരുമെന്ന് ഉറപ്പാണ്. ഇവിടെ രാഹുലിന് പ്രതീക്ഷയേറിയ കാര്യങ്ങലാണ് സംഭവിക്കുന്നത്.\nഎല്ലാ സംസ്ഥാനങ്ങളിലും ശക്തമായ പോരാട്ടം കാഴ്ച്ചവെക്കുമെന്ന് കോണ്‍ഗ്രസ് പറഞ്ഞത് പ്രതിപക്ഷ നിരയെ ഭയപ്പെടുത്തിയിരുന്നു. പല സംസ്ഥാനങ്ങളിലും ബിജെപി പ്രാദേശിക പാര്‍ട്ടികളുടെ പ്രധാന ശത്രുവാണ്. ഇതിന് പുറമേ കോണ്‍ഗ്രസ് കൂടി എത്തുന്നത് ത്രികോണ പോരാട്ടത്തിലേക്ക് നയിക്കും. ഇവിടെ നഷ്ടം പ്രാദേശിക തലത്തില് ശക്തമായ പാര്‍ട്ടിക്കായിരിക്കും. അതുകൊണ്ട് രാഹുലിനെ ഒപ്പം കൂട്ടാന് ഇവര് നിര്‍ബന്ധിതരായിരിക്കുകയാണ്.\nതേജസ്വി യാദവ്, ലാലു പ്രസാദ് യാദവ്, എംകെ സ്റ്റാലിന്, കുമാരസ്വാമി, ശരത് പവാര്, പോലുള്ള മുതിര്‍ന്ന നേതാക്കളുടെ പിന്തുണ രാഹുലിനുണ്ട്. അഖിലേഷ് രഹസ്യമായി രാഹുലിനെ പിന്തുണയ്ക്കുന്നുണ്ട്. ഇങ്ങനൊരു അവസരത്തില് മായാവതിക്കും മമതാ ബാനര്‍ജിക്കും രാഹുലിനെ എതിര്‍ക്കാനാവില്ല. ഇവര് വലിയ സീറ്റ് നേടാന് സാധ്യതയുള്ള പാര്‍ട്ടികളാണ്. മമതയ്ക്കും മായാവതിയും കോണ്‍ഗ്രസ് സര്‍ക്കാര് രൂപീകരിക്കുകയാണെങ്കില് ഗുണം ലഭിച്ചേക്കും.\nമായാവതിക്ക് വിചാരിച്ച രീതിയില് മുന്നേറ്റമുണ്ടാക്കാന് യുപിയില് സാധിക്കില്ലെന്നാണ് വിലയിരുത്തല്. ബിഎസ്പിയുടെ സ്ഥിരമായുള്ള വോട്ടുബാങ്ക് ഇളകി തുടങ്ങിയിട്ടുണ്ട്. ഇത് കഴിഞ്ഞ പത്ത് വര്‍ഷമായുള്ള പ്രതിഭാസമാണ്. മത്സരിക്കുന്ന 36 സീറ്റുകളില് 30 എണ്ണമെങ്കിലും ജയിച്ചാല് മാത്രമേ മഹാസഖ്യത്തില് മായാവതിക്ക് ഏന്തെങ്കിലും സാധ്യതയുണ്ടാവൂ. ഇവിടെ സമാജ് വാദി പാര്‍ട്ടിയുടെ വോട്ടുബാങ്ക് ബിഎസ്പിയിലേക്ക് പോയിട്ടില്ലെങ്കില് അത് വലിയ തിരിച്ചടി മായാവതിക്കുണ്ടാക്കും.\nപ്രിയങ്ക ഗാന്ധിയുടെ വരവാണ് പ്രതിപക്ഷ നിരയില് വലിയ മാറ്റങ്ങളുണ്ടാക്കിയത്. നിലവില് കോണ്‍ഗ്രസ് 200 സീറ്റുകള് വരെ നേടുമെന്ന പ്രതീക്ഷയാണ് പ്രതിപക്ഷ നിരയില് ഉണ്ടായിരിക്കുന്നത്. പലസ്ഥലത്തും പ്രിയങ്കയുടെ വരവ് രാഹുലിനെ സഹായിക്കുമെന്നാണ് മമതയുടെയും മായാവതിയുടെയും വിലയിരുത്തല്. പ്രിയങ്ക വന്നതോടെ കോണ്‍ഗ്രസിനെ അംഗീകരിക്കേണ്ട അവസ്ഥയിലാണ് മറ്റ് പാര്‍ട്ടികള്. രാഹുലിന്റെ പ്രധാനമന്ത്രി പദത്തെ കുറിച്ചുള്ള ചര്‍ച്ചകള് പ്രിയങ്ക നയിക്കുമെന്നാണ് സൂചന.\nചില പാര്‍ട്ടികള്‍ക്ക് വിചാരിച്ച അത്ര സീറ്റ് ലഭിക്കാതെ വരുമ്പോള് കോണ്‍ഗ്രസിന് മുന്‍തൂക്കം ലഭിക്കുമെന്നാണ് രാഹുല് പ്രതീക്ഷിക്കുന്നത്. കൂടുതല് സംസ്ഥാനങ്ങള് ഭരിക്കുന്ന പാര്‍ട്ടിയെന്ന ലേബലും കോണ്‍ഗ്രസിന് ഗുണം ചെയ്യും. അതേസമയം മമതാ ബാനര്‍ജിക്ക് അഞ്ച് സീറ്റുകള് ബംഗാളില് കുറഞ്ഞാല് അതും കോണ്‍ഗ്രസിന് ഗുണകരമാകും. പ്രതിപക്ഷ നിരയിലെ ചില പാര്‍ട്ടികള് രാഹുല് ഗാന്ധിക്ക് ബദല് നേതാക്കളെ സഖ്യത്തിനുള്ളില് തന്നെ തിരയുന്നുണ്ട്.\nrahul gandhi congress opposition mayawati mamta banerjee priyanka gandhi lok sabha elections 2019 രാഹുല് ഗാന്ധി കോണ്‍ഗ്രസ് പ്രതിപക്ഷം മായാവതി മമതാ ബാനര്‍ജി\nrahul set to be opposition pm face\nStory first published: Friday, February 15, 2019, 21:20 [IST]


പ്ലസ്ടു പരീക്ഷാ ഫലം: തീയതി പ്രഖ്യാപിച്ചു » Newsthen\nതിരുവനന്തപുരം: ഈ വര്‍ഷത്തെ പ്ലസ്ടു പരീക്ഷാ ഫലം ജൂണ് 21-ന് പ്രഖ്യാപിക്കും. രാവിലെ 11 മണിക്ക് പിആര്‍ഡി ചേംബറിലാണ് പരീക്ഷാ ഫലം പ്രഖ്യാപിക്കുക. വിദ്യാഭ്യാസമന്ത്രി വി ശിവന്‍കുട്ടിയും വിദ്യാഭ്യാസവകുപ്പ് സെക്രട്ടറിയുമായും ഫലപ്രഖ്യാപനം നടത്തുക.\nഈ വര്‍ഷത്തെ എസ്എസ്എല്‍സി പരീക്ഷാ ഫലം ജൂണ് 15-ന് പ്രഖ്യാപിച്ചിരുന്നു. എസ്എസ്എല്‍സി പരീക്ഷയില് ഇത്തവണ 99.26 ആയിരുന്നു വിജയശതമാനം. 4,26,469 കുട്ടികള് പരീക്ഷ എഴുതിയതില് 4,23,303 കുട്ടികളാണ് ഉപരിപഠനത്തിന് യോഗ്യത നേടിയത്.\nപത്താംക്ലാസില് മുഴുവന് വിഷയങ്ങള്‍ക്കും എ പ്ലസ് നേടിയവരുടെ എണ്ണം ഇത്തവണ കഴിഞ്ഞ വര്‍ഷത്തെതിനേക്കാള് മൂന്നിലൊന്നായി കുറഞ്ഞു. 44,363 കുട്ടികളാണ് എല്ലാ വിഷയത്തിനും എ പ്ലസ് നേടിയത്. ഉപരിപഠനത്തിന് യോഗ്യത നേടിയ മുഴുവന് കുട്ടികള്‍ക്കും പ്രവേശനം ഉറപ്പാക്കാന് ഇത്തവണയും ഹയര്‍സെക്കണ്ടറി സീറ്റുകള് കൂട്ടേണ്ടിവരും.


റിപ്പബ്ലിക് ദിന പരേഡിൽ നിന്ന് കേരളത്തിന്റെ ടാബ്ലോ ഒഴിവാക്കിയത് കേന്ദ്രത്തിന്റെ തരംതാണ പകവീട്ടൽ - Boolokam\nHome Boolokam റിപ്പബ്ലിക് ദിന പരേഡിൽ നിന്ന് കേരളത്തിന്റെ ടാബ്ലോ ഒഴിവാക്കിയത് കേന്ദ്രത്തിന്റെ തരംതാണ പകവീട്ടൽ\nറിപ്പബ്ലിക് ദിന പരേഡിൽ നിന്ന് കേരളത്തിന്റെ ടാബ്ലോ ഒഴിവാക്കിയത് കേന്ദ്രത്തിന്റെ തരംതാണ പകവീട്ടൽ\nറിപ്പബ്ലിക് ദിന പരേഡിൽ നിന്ന് കേരളത്തിന്റെ ടാബ്ലോ ഒഴിവാക്കി മലയാളികളോട് തുടർച്ചയായി പകപോക്കുകയാണ് കേന്ദ്രസർക്കാർ. തുടർച്ചയായ രണ്ടാം തവണയാണ് ഈ അൽപത്തം കേരളത്തോടു കാണിക്കുന്നത്. അധികാരത്തിന്റെ ഇത്തരം ദുഷ്പ്രയോഗങ്ങൾ, തരംതാണ മാനസികാവസ്ഥയുടെ പ്രതിഫലനമാണ്. നിർഭാഗ്യവശാൽ അതൊന്നും തിരിച്ചറിയാനുള്ള മാനസികാവസ്ഥയിലല്ല ബന്ധപ്പെട്ടവർ.\nകലയും ശിൽപകലയും (art and architecture) എന്നതായിരുന്നു ടാബ്ലോയുടെ വിഷയം. കേരളത്തിന്റെ സാംസ്ക്കാരികചിഹ്നങ്ങളെ അതിമനോഹരമായി കോർത്തിണക്കിയ ദൃശ്യമാണ് തയ്യാറാക്കി കേന്ദ്രത്തിന് സമർപ്പിച്ചത്. അൽപമെങ്കിലും കലാവാസനയുള്ളവർക്ക് തള്ളിക്കളയാനാവാത്ത രൂപകൽപന. നമ്മുടെ പരമ്പരാഗത ഉൽസവങ്ങളും സംസ്ഥാന മൃഗവും സുഗന്ധദ്രവ്യങ്ങളും ആയൂർവേദവും കൂത്തമ്പലവും കൂടിയാട്ടവും മോഹിനിയാട്ടവും കഥകളിയും പടയണിയും കളരിപ്പയറ്റും തെയ്യവും ഓട്ടൻതുള്ളലും ഒരു വഞ്ചിപ്പാട്ടിന്റെ ഈണത്തിലും താളത്തിലും ഓളം തല്ലുന്ന രൂപകൽപനയാണ് സ്ക്രീനിംഗ് കമ്മിറ്റി മുമ്പാകെ സമർപ്പിച്ചത്. പക്ഷേ കേന്ദ്രത്തിലെ ഏമാന്മാർക്കതു ബോധിച്ചില്ല.\nകഴിഞ്ഞ വർഷം വൈക്കം സത്യഗ്രഹമായിരുന്നു കേരളം അവതരിപ്പിക്കാൻ തിരഞ്ഞെടുത്ത നിശ്ചലദൃശ്യം. ദളിതന്റെ ക്ഷേത്രപ്രവേശനമെന്ന ആവശ്യത്തിന്റെയും അതിനുവേണ്ടി നടന്ന പ്രക്ഷോഭത്തിന്റെയും മുഴക്കം ഇന്നും അലോസരപ്പെടുത്തുന്നതുകൊണ്ടാവാം, സംഘപരിവാർ നിയന്ത്രിക്കുന്ന ജഡ്ജിംഗ് കമ്മിറ്റി കേരളത്തിന്റെ പ്ലോട്ട് തള്ളിയിരുന്നു. അതുതന്നെയാണ് ഇപ്പോഴും ആവർത്തിക്കുന്നത്.\nറിപ്പബ്ലിക് ദിന പരേഡുകളിൽ മികവ് പുലർത്തിക്കൊണ്ടിരുന്ന സംസ്ഥാനമാണ് കേരളം. നമ്മുടെ സാംസ്കാരിക വൈവിധ്യവും ഉജ്ജ്വല ചരിത്രവും പ്രകൃതിഭംഗിയും വെളിവാകുന്ന മനോഹര ദൃശ്യങ്ങളാണ് നാം ഒരുക്കിയിരുന്നത്. 2008 മുതൽ 2013 വരെയുള്ള6പരേഡുകളിൽ3എണ്ണത്തിലും ഒന്നാമത് എത്തിയത് കേരളമായിരുന്നു. എന്നാൽ കേന്ദ്രത്തിൽ ബിജെപി സർക്കാർ എത്തിയ ശേഷം7റിപ്പബ്ലിക് പരേഡിൽ ആകെ ഒരു തവണ മാത്രമാണ് കേരളത്തിന് ടാബ്ലോ അവതരിപ്പിക്കാൻ അനുമതി കിട്ടിയത്.\nതരംതാഴാൻ തീരുമാനിച്ചവർ ഏതറ്റം വരെയും തരംതാഴും. കേരളത്തെ സംഘപരിവാർ എത്രത്തോളം ഭയപ്പെടുന്നുവെന്ന് ഇത്തരം തരംതാണ അധികാരപ്രയോഗങ്ങളിൽനിന്ന് വ്യക്തമാണ്.\nPrevious articleനമ്മള് പെണ്‍കുട്ടികള് ഒരീക്കലും ഡാഡിമാരെ എതിര്‍ത്ത് സംസാരിക്കരുത്. ബേസിക്കലീ ഡാഡിമാര്‍ക്ക് അത് താങ്ങാനാവില്ല\nNext articleകൊലപാതകികളല്ല, ജീവിക്കാൻ വേണ്ടിയാണ് സാർ…


തട്ടത്തുമല നാട്ടുവര്‍ത്തമാനം: September 2012\nതട്ടത്തുമല: തട്ടത്തുമലക്കാർക്ക് സുപരിചിതനായ രാജൻ മരണപ്പെട്ടു. 2012 സെപ്റ്റംബർ 19-ന് തിരുവനന്തപുരം മെഡിക്കൽ കോളേജ് ആശുപത്രിയിൽ വച്ചാണ് അന്ത്യം സംഭവിച്ചത്. ഏതാനും ദിവസം മുമ്പ് കീടനാശിനി കഴിച്ച് ആത്മഹത്യയ്ക്ക് ശ്രമിച്ച രാജൻ മെഡിക്കൽ കോളേജ് ആശുപത്രിയിൽ പ്രവേശിപ്പിക്കപ്പെട്ടിരിക്കുകയായിരുന്നു.\nതട്ടത്തുമല ജംഗ്ഷനു സമീപം കോളനിയിൽ ഗോപിയുടെയും രാജമ്മയുടെയും മകനായിരുന്നു നല്ലൊരു തൊഴിലാളിയായ രാജൻ. എന്തു തൊഴിലും ചെയ്യാൻ തയ്യാറായിരുന്ന രാജൻ നാട്ടിൽ എല്ലാവർക്കും സുപരിചിതനായിരുന്നു. മിക്കപ്പോഴും ചിരിച്ചുകൊണ്ടു നടക്കുന്നതിനാൽ ചിരി രാജൻ എന്നാണ് നാട്ടിൽ അറിയപ്പെട്ടിരുന്നത്. അവിവാഹിതനായിരുന്നു. മൃതുദേഹം മെഡിക്കൽ കോളേജ് ആശുപത്രിയിൽ പോസ്റ്റ്മാർട്ടത്തിനുശേഷം സെപ്റ്റംബർ 20-ന് നല്ലൊരു ജനാവലിയുടെ സാന്നിദ്ധ്യത്തിൽ തട്ടത്തുമലയിലുള്ള വീട്ടുവളപ്പിൽ സംസ്കരിച്ചു. ബിസത്യൻ എം.എൽ.എയും മറ്റ് സാമൂഹ്യ-രാഷ്ട്രീയ നേതാക്കളും രാജന്റെ വീട്ടിലെത്തി ദു:ഖത്തിൽ പങ്കു ചേർന്നു.\nഎനിക്ക് നല്ലൊരു സഹായിരുന്നു രാജൻ. വ്യക്തിപരമായി രാജന്റെ മരണം എന്നെ ഏറെ വേദനിപ്പിക്കുന്നു. ഇനി രാജനില്ലെന്ന യാഥാർത്ഥ്യവുമായി എങ്ങനെ പൊരുത്തപ്പെടും എന്നെനിക്കറിയില്ല. ഞാൻ വളരെയേറെ സ്നേഹിക്കുകയും എന്നെ സ്നേഹിക്കുകയും ചെയ്തിരുന്ന നിഷ്കളങ്കനായ രാജന് എന്റെ ആദരാഞ്‌ജലികൾ! അവന്റെ മരണത്തിൽ ദു:ഖം രേഖപ്പെടുത്തുകയല്ലാതെ ഇനിയെന്ത് ചെയ്യാനാകും? ഇനിയും ഇത്തരം ദുരന്തങ്ങൾ സംഭവിക്കാതിരിക്കട്ടെ!\nLabels: ആ‍ാദരാഞ്‌ജലികൾ, മരണം\nതട്ടത്തുമലയിൽ ബമ്പ് നിർമ്മിക്കണം\nതട്ടത്തുമല ജംഗ്ഷനിൽ ബമ്പ് സ്ഥാപിക്കണമെന്ന് ആവശ്യപ്പെട്ട് നാട്ടുകാർ സമർപ്പിക്കുന്ന അപേക്ഷ\nവിഷയം: തിരുവനന്തപുരം ജില്ലയിൽ തട്ടത്തുമല ഗവ.എച്ച്.എസ്.എസിനു സമീപം എം.സി റോഡിൽ തട്ടത്തുമല ജംഗ്ഷനിൽ ബമ്പ് സ്ഥാപിക്കണമെന്ന അപേക്ഷ.\nബഹുമാനപ്പെട്ട കേരള പൊതുമരാമത്ത് വകുപ്പ് മന്ത്രി ശ്രീ. വി.കെ. ഇബ്രാഹിം കുഞ്ഞ് സമക്ഷത്തിലേയ്ക്ക്,\nതിരുവനന്തപുരം ജില്ലയിൽ ചിറയിൻകിഴ് താലൂക്കിൽ പഴയകുന്നുമ്മേൽ വില്ലേജിൽ തട്ടത്തുമല നിവാസികൾ സമർപ്പിക്കുന്ന അപേക്ഷ;\nതിരുവനന്തപുരം ജില്ലയിൽ കിളിമാനൂർ ബ്ലോക്കിൽ പഴയകുന്നുമ്മേൽ ഗ്രാമ പഞ്ചായത്തിൽ ഉൾപ്പെടുന്ന സ്ഥലമാണ് എം.സി റോഡിൽ തട്ടത്തുമല ജംഗ്ഷൻ. ഈ ജംഗ്ഷനോട് ചേർന്നാണ് തട്ടത്തുമല ഗവ.ഹയർ സെക്കണ്ടറി സ്കൂൾ സ്ഥിതി ചെയ്യുന്നത്. ഇത് ഒന്നാം സ്റ്റാൻഡാർഡ് മുതൽ പത്താം സ്റ്റാൻഡാർഡ് വരെയുള്ള കുട്ടികൾ പഠിക്കുന്ന ഒരു സ്കൂളാണ് ഇത്. ഈ പ്രദേശത്ത് വേറേയും സ്വകാര്യ സ്കൂളുകളും പാരലൽ കോളേജുകളും മറ്റു പല സക്കാർ സ്ഥാപനങ്ങളും കച്ചവട സ്ഥാപനങ്ങളും മറ്റും ഉള്ളതാണ്. ഇത് പൊതുവേ ജനത്തിരക്കും ഗതാഗതത്തിരക്കും ഉള്ള സ്ഥലമാണ്. എം.സി.റോഡ് കടന്നുപോകുന്ന ഈ ജംഗ്ഷനിൽ സദാ വലിയ തോതിൽ വാഹനത്തിരക്ക് അനുഭവപ്പെടുന്നുണ്ട്. കൂടെക്കൂടെ വാഹന അപകടങ്ങൾ ഉണ്ടാകുന്നതിനാൽ പൊതുവേ ഈ സ്ഥലം അപകടമേഖലയായാണ് അറിയപ്പെടുന്നത്. കെ.എസ്.ടി.പി റോഡ് വികസനം വന്നതോടുകൂടി മുമ്പത്തേക്കാൾ വേഗത്തിലാണ് ഇതു വഴി വാഹനങ്ങൾ കടന്നുപോകുന്നത്. പ്രത്യേകിച്ചും സ്കൂൾ സമയം തുടങ്ങുകയും സ്കൂൾ വിടുകയും ചെയ്യുന്ന സമയങ്ങളിൽ കുട്ടികളുടെ തിരക്കുകൂടിയാകുമ്പോൾ റോഡപകടങ്ങൾക്കുള്ള സാദ്ധ്യത കൂടുന്നു. കുട്ടികൾക്കും മുതിർന്നവർക്കു തന്നെയും റോഡ് മുറിച്ചു കടക്കുവാൻ നന്നേ പ്രയാസം അനുഭവപ്പെടുന്നുണ്ട്. സ്കൂൾ കുട്ടികൾക്കും അവരുടെ രക്ഷിതാക്കൾക്കും സ്കൂൾ അധികൃതർക്കൂം നാട്ടുകാർക്കും ഇക്കാര്യത്തിൽ ഒരുപോലെ വലിയ ഉൽക്കണ്ഠയുണ്ട്.സ്കൂൾ തുടങ്ങുന്ന സമയത്തോ സ്കൂൾ വിടുന്ന സമയത്തോ പോലും റോഡിലെ ഗതാഗതം നിയന്ത്രിക്കാനോ സ്കൂൾ കുട്ടികളെ റോഡ് മുറിച്ചു കടക്കുവാൻ സാഹായിക്കുവാനോ പോലീസോ മറ്റ് സംവിധാനങ്ങളോ ഇവിടെ നിലവിൽ ഇല്ല. അത്യന്തം ഗൗരവമർഹിക്കുന്ന ഈയൊരു സാഹചര്യം കണക്കിലെടുത്ത് തട്ടത്തുമല ജംഗ്ഷനിൽ ഏതു സമയത്തും സംഭവിക്കാവുന്ന വാഹനാപകടങ്ങളെ ഒഴിവാക്കുവാൻ സഹായിക്കുംവിധം ഇവിടെ വാഹനങ്ങളുടെ വേഗത നിയന്ത്രിക്കേണ്ടത് അത്യാവശ്യമാണ്. ആയതിനാൽ ഈ വിഷയത്തിന് ഒരു പരിഹാരമായി തട്ടത്തുമല ജംഗ്ഷനിൽ രണ്ട് ബമ്പുകൾ സ്ഥാപിച്ച് വഹനങ്ങളുടെ വേഗത നിയന്ത്രിക്കുവാൻ ആവശ്യമായ നടപടികൾ സ്വീകരിച്ച് ആയത് കഴിവതും വേഗം നടപ്പിലാക്കണമെന്ന് നാട്ടുകാരും തട്ടത്തുമല ഗവ.എച്ച്.എസ്.എസ് അധികൃതരും കുട്ടികളും ഉൾപ്പെടെയുള്ളവർ ഈ നിവേദനത്തിലൂടെ വിനീതമായി അഭ്യർത്ഥിക്കുന്നു. ഈ വിഷയത്തിൽ ബഹുമാനപ്പെട്ട പൊതുമരാമത്ത് വകുപ്പ് മന്ത്രിയുടെ അടിയന്തിരമായ ഇടപെടലും സത്വര നടപടികളും പ്രതീക്ഷിച്ചുകൊണ്ട് ഈ ഈ നിവേദനം വിനീതമായും പ്രതിക്ഷാപൂർവ്വവും സമർപ്പിച്ചുകൊള്ളുന്നു. നാടിന്റെ പൊതു താല്പര്യം മുൻ‌നിർത്തി തട്ടത്തുമല ജംഗ്ഷനിൽ കഴികതും വേഗം രണ്ട് ബമ്പുകൾ സ്ഥാപിക്കണമെന്ന് ഇതിനാൽ വിനീതമായി അപേക്ഷിച്ചുകൊള്ളുന്നു.\nPosted by കൊച്ചുസാറണ്ണൻ at 3:25 PM No comments: Links to this post\nLabels: അപകടം, നിവേദനം, ലേഖനം\nനെടുമ്പാറ, 2012 സെപ്റ്റംബർ 2: തട്ടത്തുമല നെടുമ്പാറ പാറക്കട അനിജാ മന്ദിരത്തിൽ പാറുക്കുട്ടിയമ്മ നിര്യാതയായി. ഉദ്ദേശം എൺപതിനോടടുത്ത് പ്രായമുള്ള ഇവർ വാർദ്ധക്യ സഹജമായ അസുഖം ബാധിച്ച് കുറച്ചു നാളായി വീട്ടിൽ കിടപ്പിലായിരുന്നു. ഇന്ന് രാവിലെ വീട്ടിൽ വച്ചാണ് മരണം സംഭവിച്ചത്. ഹെൽത്ത് ഡിപാർട്ട് മെന്റിൽ ജോലിയുള്ള മോഹനൻ പിള്ളയുടെ അമ്മയും . ഡി.വൈ.എഫ്.ഐ പഴയകുന്നുമ്മേൽ പഞ്ചായത്ത് സെക്രട്ടറി എം.ആർ.അഭിലാഷിന്റെ അച്ഛമ്മയുമാണ് പാറുക്കുട്ടിയമ്മ. സംസാകരം ഇന്ന് ഉച്ചയ്ക്ക് വീട്ടുവളപ്പിൽ നടക്കും.\nPosted by കൊച്ചുസാറണ്ണൻ at 9:50 AM No comments: Links to this post


വിപണിയിലെ ചാഞ്ചാട്ടം തുടരും | Metrovaartha\nMetrovaarthaNEWSBusinessവിപണിയിലെ ചാഞ്ചാട്ടം തുടരും\nMonday, Jan 15, 2018,10:03 IST By വി.വി. സുനിൽ A A A\nവീണ്ടും ഒരുവാരം കൂടി വിലനിലവാരത്തിൽ ഏറെ മാറ്റങ്ങളുണ്ടാക്കി കടന്നുപോയി. സൗത്ത് അമെരിക്കയിലെ കാലാവസ്ഥയിലൂന്നിയും, മലേഷ്യയിലെ ഉത്പാദനത്തിലും, കെട്ടികിടക്കുന്ന സ്റ്റോക്കിലൂന്നിയും വിപണി പിന്നെയും ചാഞ്ചാടി. അര്‍ജന്‍റീനയിലെ കാലാവസ്ഥ കഴിഞ്ഞ ആഴചയിലെന്ന പോലെ ഈആഴ്ച്ചയുടെ തുടക്കത്തിലും ആശങ്കകളുണ്ടാക്കിയെങ്കിലും, വാരാന്ത്യത്തോടെ മഴലഭിക്കും എന്നുള്ള റിപ്പോര്‍ട്ടുകളെ തുടര്‍ന്ന് ആശങ്കകൾക്ക് താത്കാലിക ശമനമായി. \nബ്രസീലിലും കാലാവസ്ഥ മെച്ചപ്പെടുകയും, വിളവെടുപ്പ് തുടങ്ങുകയും ചെയ്തു. ഇപ്രാവശ്യത്തെയു എസ്ഡിഎ റിപ്പോർട്ട് വലിയ ചലനങ്ങളൊന്നും ഉണ്ടാക്കിയില്ല. സ്റ്റോക്ക് കൂടുതൽ കാണിക്കാൻ സാധ്യതയുണ്ടെന്ന് കരുതിയിരുന്നെങ്കിലും അതുണ്ടായില്ല. അമെരിക്കയിലെയും, അർജന്‍റീനയിലെയും സ്റ്റോക്കിൽ കുറവ് വരുത്തിയെങ്കിലും, ബ്രസീലിൽ സ്റ്റോക്ക് കൂടിയതിനാൽ മൊത്തത്തിലുള്ള സ്റ്റോക്കിന്‍റെ കാര്യത്തിൽ വലിയ വ്യത്യസമൊന്നും ഉണ്ടാക്കുകയില്ല.\nമലേഷ്യയിൽ ഇപ്പോഴും 27 ലക്ഷം ടൺ സ്റ്റോക്ക്ഉണ്ട്, അത് 16 ലക്ഷം ടൺ ആക്കി കുറയ്ക്കാനാണ് ശ്രമിക്കുന്നത്. കഴിഞ്ഞ ഡിസംബറിൽ ഉത്പാദനം ആറ് ശതമാനത്തോളം കുറഞ്ഞിട്ടും, കയറ്റുമതിയിൽ വന്ന കുറവ് കാരണം സ്റ്റോക്ക് കൂടുകയാണ് ചെയ്തത്. ഇന്തോനേഷ്യയിലും ഏകദേശം 37 ലക്ഷം ടണ്‍സ്റ്റോക്കും കിടക്കുന്നുണ്ട്. ഈ വര്‍ഷത്തിൽ മലേഷ്യയില് 200 ലക്ഷവും, ഇന്തോനേഷ്യയില് 390 ലക്ഷം ടണ്ണും ഉത്പാദനം പ്രതീക്ഷിക്കുന്നു. ഈ ശൈത്യകാലം കഴിയുന്നതോടെ ഇന്ത്യയിലേക്കുള്ള ഇറക്കുമതികൂടും എന്ന പ്രതീക്ഷയിലാണ് മലേഷ്യ.\nഇന്ത്യയില്, ഡിസംബർ മാസത്തിലെ ഇറക്കുമതിയിൽ കുറവുണ്ടായി. അസംസ്കൃത സോയ എണ്ണയുടെ കാര്യത്തിലായിരുന്നു ഏറെ കുറവുണ്ടായത്. 2.73 ലക്ഷം നവമ്പറിൽ ഇറക്കുമതി ചെയ്ത സ്ഥാനത്തു ഡിസംബറിൽ വെറും 79,250 ടണ്ണായി കുറഞ്ഞു. കൂടാതെ 1.47 ലക്ഷം ടൺ നവംബറിൽ ശുദ്ധീകരിച്ച പാമോലിൻ ഇറക്കുമതി ചെയ്തത് 1 .06 ലക്ഷം ആയി കുറയുകയും ചെയ്തു. എന്നാൽ സൂര്യകാന്തി എണ്ണയുടെ കാര്യത്തിൽ ഇതു1.93 ലക്ഷത്തിൽ നിന്ന്2.36 ലക്ഷം ആയികൂടി. മൊത്തത്തില്, നവംബറിലെ 12 .25 ലക്ഷത്തിൽ നിന്ന് 10.58 ലക്ഷമായി കുറഞ്ഞു.\nയുഎസ്ഡിഎ റിപ്പോർട്ട് പ്രകാരം ഇന്ത്യയിലെ സോയ എണ്ണയുടെ ഇറക്കുമതി 38 ലക്ഷം ടണ്ണായി കുറയും, കഴിഞ്ഞ നവംബറില് 41 ലക്ഷം ആയിരുന്നു റിപ്പോര്‍ട്ട്.\nദക്ഷിണേന്ത്യയിൽ വെളിച്ചെണ്ണയുടെ വില ഉയര്‍ന്നു തന്നെ തുടരുകയാണ്. കേരളത്തിലും, തമിഴ്നാട്ടിലും, കര്‍ണാടകയിലും ഉണ്ടായ മഴയുടെ കുറവ് ഏകദേശം നാലു ശതമാനത്തോളം ഉല്പാദനത്തിൽ കുറവുണ്ടാക്കിയിട്ടുണ്ട്. ശബരിമല സീസൺ കാരണം മില്ലിലേക്കുള്ള നാളികേരത്തിന്‍റെ വരവിലും കുറവുണ്ടായിട്ടുണ്ട്.\nകഴിഞ്ഞയാഴ്ച ഗോതമ്പ് വിപണിയിൽ പൊതുമാന്ദ്യം അനുഭവപ്പെട്ടു. ജനുവരി അഞ്ചാം തിയതിയുള്ള കണക്കുവെച്ച് വിളവിറക്കിയ ഏരിയ 283.46 ലക്ഷം ഹെക്റ്റർ ആണ്, കഴിഞ്ഞവര്‍ഷം ഇതു 297.67 ലക്ഷം ഹെക്റ്റർ ആയിരുന്നു, മൊത്തത്തില്, 4.77% കുറവ്. എന്നാൽ ഇതൊന്നും വിപണിയെ സ്വാധീനിക്കുന്നില്ല. ഇതിനിടയിൽ ഗവണ്മെന്‍റിന്‍റെ കണക്കു പ്രകാരം ഉത്പാദനത്തിൽ കുറവൊന്നും ഉണ്ടാകുകയില്ല, ഉത്പാദനം 100 ദശലക്ഷം കടക്കും എന്ന് തന്നെയാണ് കരുതുന്നത്. ഉത്തരേന്ത്യയിലെ അതിശൈത്യം കൃഷിയെ ബാധിച്ചേക്കാം, അത് അമെരിക്കയിലും പ്രതീക്ഷിക്കുന്നു. ഇപ്രാവശ്യം വന്ന യുഎസ്ഡിഎ റിപ്പോർട്ട് ഗോതമ്പിനെ സംബന്ധിച്ച് തീരെ ആശാവഹമായിരുന്നില്ല.\nവിലയിടിവിനെ പിടിച്ചു നിര്‍ത്താൻ സര്‍ക്കാർ നടത്തിയ ശ്രമങ്ങളൊന്നും വീണ്ടുംഗുണം കാണുന്നില്ല എന്നു തന്നെയാണ് കഴിഞ്ഞയാഴ്ചയിലും കണ്ടത്. മൊത്തത്തില്, പയറുവർഗങ്ങളുടെ വിലയിടിവ് വീണ്ടും തുടരുകയാണ്. ഈ വര്‍ഷവും, കഴിഞ്ഞ വര്‍ഷത്തെ പോലെ ബമ്പര്‍വിളവ് ഈ വര്‍ഷവും പ്രതീക്ഷിക്കുന്നതിനാൽ ഇറക്കുമതി പൂര്‍ണമായും നിര്‍ത്തണമെന്നാണ് കര്‍ഷകർ ആഗ്രഹിക്കുന്നത്.\nകടലയുടെ കാര്യത്തില്, ഉയര്‍ന്ന സ്റ്റോക്കും, റബി വിളവിൽ കൂടുതൽ വരാനുള്ള വിളവും കണക്കിലെടുത്തു വീണ്ടും വിലയിടിവ് തുടരുകയാണ്. പുതിയ വിളവ് വിപണിയിൽ വന്നു തുടങ്ങിയതും, കരുതിവെച്ചിരിക്കുന്ന സ്റ്റോക്ക് വിറ്റഴിക്കുന്നതും വിലയെ സമ്മര്‍ദ്ദത്തിലാക്കുന്നു. വാരാന്ത്യത്തിൽ എക്സ്ചേഞ്ച് വ്യാപാരത്തിൽ വന്ന ഉണര്‍വും, ഡിമാന്‍ഡ് ഉണ്ടായതും പിന്നീട് വിലയിടിവിനെ പിടിച്ചു നിര്‍ത്തി.\nപരിപ്പിന്‍റെ വില ഏറെക്കുറെ സ്ഥിരമായി നിലനിന്നെങ്ങിലും വാരാന്ധ്യത്തിൽ അൽപ്പം ഉണര്‍വ്കണ്ടു. മില്ലുകാരുടെ കൈ‍യിൽ സ്റ്റോക്ക് കുറഞ്ഞതിനാൽ ഡിമാൻഡ് വർധിച്ചതായിരുന്നു മുഖ്യകാരണം. മഹാരാഷ്ട്രയിൽ പുതിയ വിളവ് മാര്‍ക്കറ്റിൽ വന്നു തുടങ്ങി. ലാത്തൂരില് 5000 ചാക്ക് പുതിയവിളവ് വന്നിരുന്നു, അടുത്തയാഴ്ച മുതൽ വരവും കൂടും എന്നും പ്രതീക്ഷിക്കുന്നു.\nവലിയ ഏറ്റക്കുറച്ചിലുകളൊന്നും ഇല്ലാതെ ഏറെക്കുറെ സ്ഥിരമായി നിന്ന് ഉഴുന്നിന്‍റെ വ്യാപാരം കഴിഞ്ഞയാഴ്ച. മാര്‍ക്കറ്റിൽ മില്ലുകാരുടെ ഡിമാന്‍ഡ് ഉണ്ടായിരുന്നു. ആന്ധ്രയിലും കര്‍ണാടകയിലും നാഫെഡ് താങ്ങു വിലയിൽ ഉഴുന്ന് വാങ്ങിക്കുവാൻ തുടങ്ങിയിട്ടുണ്ട്. ചെറുപയറിന്‍റെ വിലയിലും വലിയ വ്യത്യാസങ്ങളൊന്നും ഉണ്ടായില്ല. പുതിയ വിളവിന്‍റെ സമ്മര്‍ദ്ദം ഇപ്പോഴും തുടരുകയാണ്. ഉത്തരേന്ത്യയിൽ മില്ലുകാരുടെ ഡിമാന്‍ഡ് ആണ് മാര്‍ക്കറ്റിനെ പിന്നെയും പിടിച്ചു നിര്‍ത്തുന്നത്.\nവില ഏറെക്കുറെ സ്ഥിരമായിനിന്നെങ്കിലും, കയറ്റുമതിക്കാരുടെ അഭാവവും, വിപണിയിൽ വരവ് കൂടിയതും മഞ്ഞളിനെ സമ്മർദത്തിലാക്കുന്നുണ്ട്. എങ്കിലും തമിഴ്നാട്ടിലും, അന്ധ്രപ്രദേശിലും, തെലങ്കാനയിലും മഴകുറവായതു ഈവര്‍ഷത്തെ വിളവിൽ കുറവ് വരുത്താൻ സാധ്യത ഉണ്ടെന്നതിനാൽ ഈ വിലയിടിവ് വളരെകാലം നിലനില്‍ക്കില്ല എന്നാണ് കരുതുന്നത്. വാരാന്ത്യത്തിൽ കയറ്റുമതിക്കാരുടെ ഡിമാന്‍ഡ് ഉണ്ടായെങ്കിലും, 2017 -18 സീസണിലെ ആദ്യ ഏഴ് മാസത്തെ കയറ്റുമതിയിൽ വന്ന 17 % കുറവ് ആശങ്ക ഉണ്ടാക്കുന്നുണ്ട്. ഈ വര്‍ഷത്തെ കുറവൊന്നും ഇല്ല എന്നും, പുതിയ വിളവിന്‍റെ വരവ് വിലയിൽ കുറവ് വരുത്തും എന്നും കരുതുന്നുണ്ട്.\nഏറെ ദിവസങ്ങളായി ഉയര്‍ന്ന നിലവാരത്തിലെത്തിയ കുരുമുളകിന്‍റെ വിലയിൽ ഒരുസ്ഥിരത കാണപ്പെട്ടു. ഉയര്‍ന്ന വിലയിൽ ആവശ്യക്കാർ കുറഞ്ഞതായിരുന്നു ഇതിനു കാരണം. ഇറക്കുമതിക്ക് മിനിമം വില നിശ്ചയിച്ചെങ്കിലും, അത് ഇറക്കുമതി ചെയ്ത് വാല്യൂ ആഡഡ് പ്രൊഡക്റ്റ് ഉണ്ടാക്കി കയറ്റുമതി ചെയ്യുന്നവർക്ക് വലിയ അടിയായിട്ടുണ്ട്. എന്നാൽ ഈതീരുമാനത്തിന് ഇനിയും വലിയ ഗുണം ഉണ്ടായിട്ടില്ല എന്നാണ് ഉത്പാദകർ അഭിപ്രായപ്പെടുന്നത്.\nഏലക്കായയുടെ വിലയിൽ ഏറ്റക്കുറച്ചിലുകൾ കഴിഞ്ഞ ആഴ്ച ഉണ്ടായിരുന്നു. തമിഴ്നാട്ടില് , പൊങ്കലിന്‍റെ ഡിമാന്‍ഡ് ഏറെക്കുറെ കഴിഞ്ഞു. എങ്കിലും, പിന്നെയും വിപണിയിൽ വീണ്ടും ഡിമാൻഡ് കാണപ്പെട്ടിരുന്നു. കഴിഞ്ഞയാഴ്ച, കയറ്റുമതിക്കായി 150 ടൺ ഏലക്കായ കഴിഞ്ഞയാഴ്ച വാങ്ങിയിട്ടുണ്ട് എന്ന് കരുതുന്നു.\nമല്ലിയുടെ കാര്യത്തിൽ വാരാന്ത്യത്തോടെ വിലയിൽ വർധനവ് കാണപ്പെട്ടു. വിപണിയിൽ തുടക്കത്തിൽ വളരെ സ്റ്റോക്ക് ലഭ്യമായിരുന്നതിനാൽ വിലയിൽ സമ്മർദമുണ്ടായെങ്കിലും അവസാന ദിനങ്ങളിൽ ഡിമാൻഡ് കൂടിയതിനാൽ വിലകൂടി വരികയായിരുന്നു. എന്നിരുന്നാലും, കൂടുതലായുള്ള സ്റ്റോക്കിന്‍റെ ലഭ്യത വീണ്ടും മാര്‍ക്കറ്റിനെ സമ്മർദത്തിലാക്കിയേക്കാം.\nജീരകത്തിന്‍റെ കാര്യത്തിൽ വിലയിടിവ് തുടരുകയാണ്. മാര്‍ക്കറ്റിലെ ലഭ്യതയോടനുബന്ധിച്ചു വിലയുടെ കാര്യത്തിലും ഏറ്റക്കുറച്ചിലുകൾ ഉണ്ടായിരുന്നു. എക്സ്ചേഞ്ച് വ്യാപാരത്തിലെ വിലയിടിവും വിപണിയെ ബാധിച്ചു.\nപഞ്ചസാരയുടെ വില വീണ്ടും പുതിയ വിളവിന്‍റെ സമ്മര്‍ദ്ദത്തിൽ തന്നെയാണ്. മകര സംക്രാന്തിയുടെ ഡിമാൻഡ് മൊത്തം ഇന്ത്യയിൽ കാണപ്പെട്ടു. കഴിഞ്ഞ വര്‍ഷത്തെ പോലെ തന്നെയാണ് ഏറെക്കുറെ ഈവര്‍ഷവും പഞ്ചസാരയുടെ സ്ഥിതി. ഉത്പാദനം, ഉത്തര്‍പ്രദേശിലും, മഹാരാഷ്ട്രയിലും കൂടുമെങ്കിലും ദക്ഷിണേന്ത്യയില്, പ്രത്യേകിച്ച് തമിഴ്നാട്ടിൽ വീണ്ടും കുറയുവാൻ തന്നെയാണ് സാധ്യത. അന്താരാഷ്ട്ര മാര്‍ക്കറ്റിൽ നിന്നും കാര്യമായ സപ്പോര്‍ട്ടും മാര്‍ക്കറ്റിൽ കിട്ടുന്നില്ല. പാകിസ്ഥാനിൽ നിന്നും ഇറക്കുമതി ചെയ്യുന്ന പഞ്ചസാരയ്ക്ക് മാര്‍ക്കറ്റിൽ വില കുറവാണു, ഇതു നിയന്ത്രിക്കുവാൻ ഇറക്കുമതി തീരുവ കൂട്ടണമെന്ന് ആവശ്യം ഉണ്ടെങ്കിലും ഗവണ്മെന്‍റ് ഇതുവരെ തീരുമാനമൊന്നും എടുത്തിട്ടില്ല.\nഈസീസണിലും ഉത്പാദനം കൂടുമെങ്കിലും ഉത്തരേന്ത്യയിലും ദക്ഷിണേന്ത്യയിലും ഉപലബ്ദതയിലുള്ള അസന്തുലിതാവസ്ഥ ഈ വര്‍ഷവും തുടര്‍ന്നേക്കാം. ഒക്റ്റോബര്-ഡിസംബര് 2017 ലെ ഉത്പാദനം കൂടുതലായിരുന്നെങ്കിലും, ഡിസംബര് 31 ലെ ക്ലോസിങ് ബാലന്‍സ് 85 ലക്ഷം ആയിരുന്നു, ഇതു കഴിഞ്ഞവര്‍ഷം ഈ സമയത്തെ ക്ലോസിങ് ബാലൻസായ 99 ലക്ഷത്തിൽ നിന്നും കുറവായിരുന്നു. എന്നിരുന്നാലും, സെപ്റ്റംബര് 30 , 2018 ലെക്ലോസിങ് സ്റ്റോക്ക്, കഴിഞ്ഞ വര്‍ഷത്തെ പോലെ തന്നെ 40 ലക്ഷംതന്നെ ആയിരിക്കും എന്നാണ് കരുതുന്നത്. ഈവര്‍ഷം ഈ സ്ഥിതി തുടരുകയാണെങ്കിൽ മറ്റുകാര്യങ്ങൾ സ്വാധീനം ഒന്നും ചെലുത്തിയില്ലെങ്കില്, വിലനിലവാരം 33 – 34 രൂപയിൽ തന്നെയായിരിക്കും എന്ന് കരുതുന്നു.


ശ്രീമതി മറിയാമ്മ തോമസ് അമേരിക്കയിൽ നിര്യാതയായി. – Christian Live\nമറിയാമ്മ തോമസ് അമേരിക്കയിൽ നിര്യാതയായി.\nഡാളസ് : റാന്നി തീയാടിക്കൽ കുറ്റികണ്ടത്തിൽ തണ്ണീരാം പൊയ്കയിൽ ശ്രീ സി എം തോമസിന്റെ ഭാര്യ ശ്രീമതി മറിയാമ്മ തോമസ് (അമ്മുക്കുട്ടി, 72 വയസ്സ്) ജനുവരി 18 തിങ്കളാഴ്ച്ച ഡാളസിൽ നിര്യാതയായി. എഴുമറ്റൂർ കരോട്ട് കുടുംബാംഗമാണ്. ശ്രീമതി മറിയാമ്മ തോമസ് പതിനഞ്ചു വർഷത്തോളം ഈസ്റ്റ് ഹ്യുസ്റ്റൺ റീജിയണൽ മെഡിക്കൽ സെന്ററിൽ ജോലി ചെയ്തിരുന്നു.\nമക്കൾ : അമ്പിളി (ഹ്യുസ്റ്റൺ), അനിൽ, ആഷിലി (ഇരുവരും ഡാളസ്). മരുമക്കൾ : വിനോദ്, സോണിയ, സജേഷ്. സഹോദരിമാർ : കുഞ്ഞൂഞ്ഞമ്മ (എഴുമറ്റൂർ), ആനിയമ്മ (ന്യൂയോർക്ക്), ജോളി (കല്ലൂപ്പാറ).\nസംസ്കാര ശ്രുഷുഷകൾ ജനുവരി 23 ശനിയാഴ്ച്ച രാവിലെ9മണിക്ക് ഇർവിങ് സെന്റ് ജോർജ് പള്ളിയിൽ (1627 E Shady Grove Rd, Irving, Tx 75060) വച്ച് നടത്തപെടുന്നതും തുടർന്ന് സംസ്കാരം ഇർവിങ് ഓക്ക് ഗ്രോവ് മെമ്മോറിയൽ ഗാർഡൻസ് സെമിത്തേരിയിൽ (1413 E Irving Blvd, Irving, Tx 75060) നടക്കും.\nസംസ്ഥാന സർക്കാരിന്റെ ഹരിതമിത്ര അവാർഡ് പാസ്റ്റർ ജേക്കബ് ജോസഫിന്\nഒമാനിൽ വാഹനാപകടത്തിൽ മലയാളി മരണണമടഞ്ഞു.\nസംസ്ഥാനത്ത് ആഗസത്9മുതല് 31 വരെ വാക്സിനേഷന്…\nകനത്ത ജാഗ്രതയിൽ സംസ്ഥാനം; ലോക്ക്ഡൗൺ നീട്ടിയേക്കും,…\nരാജ്യത്ത് 5424 പേര്‍ക്ക് ബ്ലാക്ക് ഫംഗസ് ബാധിച്ചു;…\nപെരിയാർ കടുവാ സങ്കേതത്തിൻ്റെ അതിർത്തിയിൽ 60 ദിവസം പ്രായമായ…\nവീടുകളിലും മാസ്‌ക് ധരിക്കണം; നിര്‍ദേശവുമായി കേന്ദ്ര ആരോഗ്യ…\nമഹാമാരി കാലത്ത് ദശലക്ഷകണക്കിന് അമേരിക്കന് പൗരന്മാര്…


ബെംഗളൂരുവിന് ആദ്യ ജയം; ചെന്നൈയിനെ 3-0ന് തോല്‍പ്പിച്ചു | ISL 2019-20| Bengaluru FC vs Chennaiyin FC\nNov 10, 2019, 08:24 PM IST\nഎറിക് പാര്‍ത്തലു, സുനില് ചേത്രി, സെമ്പോയി എന്നിവരുടെ വകയായിരുന്നു ഗോളുകള്.\nബെംഗളൂരു: ഐഎസ്എല്ലില് മുന് ചാമ്പ്യന്‍മാരുടെ പോരാട്ടത്തല് ബെംഗളൂരു എഫ്സിക്ക് വിജയം. ഹോം ഗ്രൗണ്ടില് നടന്ന മത്സരത്തില് എതിരില്ലാത്ത മൂന്ന് ഗോളുകള്‍ക്കാണ് ബെംഗളൂരു ചെന്നൈയിന് എഫ്സിയെ തോല്‍പ്പിച്ചത്. എറിക് പാര്‍ത്തലു, സുനില് ചേത്രി, സെമ്പോയി എന്നിവരുടെ വകയായിരുന്നു ഗോളുകള്.\nആദ്യ പകുതി പിന്നിടുമ്പോള് രണ്ട് ഗോളുകള്‍ക്ക് മുന്നിലായിരുന്നു ബെംഗളൂരു. മത്സരത്തിന്റെ 14-ാം മിനിറ്റില് എറിക് പാര്‍ത്തലുവിന്റെ വകയായിരുന്നു ആദ്യ ഗോള്. ഇടത് ഭാഗത്ത് നിന്ന് ഡിമാസ് ഡെല്‍ഗാഡോ നല്‍കിയ ക്രോസ് പാര്‍ത്തലു ഗോളാക്കി മാറ്റി.\nഇരുപത്തിയഞ്ചാം മിനിറ്റില് സുനില് ഛേത്രി ബെംഗളൂരിവിന്റെ ലീഡ് ഉയര്‍ത്തി. റാഫേല് അഗസ്റ്റോയില് നിന്ന് പന്ത് സ്വീകരിച്ച ഛേത്രി കൃത്യമായി അത് ലക്ഷ്യത്തില് എത്തിക്കുകയായിരുന്നു. 84-ാം മിനിറ്റില് മണിപ്പൂര് താരം സെമ്പോയിയുടെ വകയായിരുന്നു മൂന്നാം ഗോള്.\nവിജയത്തോടെ ബെംഗളൂരു എഫ്സി പോയിന്റ് പട്ടികയില് അഞ്ചാം സ്ഥാനത്തേയ്ക്ക് ഉയര്‍ന്നു. ആദ്യ മൂന്ന് കളിയിലും സമനില വഴങ്ങിയ ബെംഗളൂരു എഫ്സിയുടെ ആദ്യ വിജയമാണ് ഇന്നത്തേത്. ഇതോടെ ഏഴ് പോയിന്റാണ് ബെംഗളൂരുവിന്റെ സമ്പാദ്യം. നാല് കളികളില് ഒരു സമനില മാത്രം നേടിയ ചെന്നൈയിന് ഒരു പേയിന്റുമായി അവസാനസ്ഥാനത്താണ്.\nContent Highlights: ISL 2019-20 Bengaluru FC vs Chennaiyin FC


ഡിസംബര് 20: വി. അമ്മോണ് | Catholic Church News Malayalam\nHome Daily Saints ഡിസംബര് 20: വി. അമ്മോണ്\nഡിസംബര് 20: വി. അമ്മോണ്\nഡേഷ്യസ് ചക്രവര്‍ത്തിയുടെ കാലത്ത് ഈജിപ്റ്റില് രക്തസാക്ഷികളായി മരിച്ച ഏതാനും ക്രിസ്ത്യാനികളില് ഒരാളാണ് അമ്മോണ്. ഒരിക്കല് ക്രൈസ്തവവിശ്വാസം പുലര്‍ത്തിയിരുന്നതുകൊണ്ട് ബന്ധിതനായി ന്യായാധിപന്റെ പക്കലേയ്ക്ക് ആനയിക്കപ്പെട്ട ഒരു മനുഷ്യന് ശിക്ഷാഭീതി നിമിത്തം ഭയവിഹ്വലനായി. അപ്പോള് അവിടെ കാവല് നിന്നിരുന്ന പടയാളികളില് ചില ക്രിസ്ത്യാനികളുമുണ്ടായിരുന്നു. അവര് അടയാളങ്ങളിലൂടെ വിശ്വാസം ഉപേക്ഷിച്ചുപറയരുതെന്ന് അയാള്‍ക്ക് സൂചനകള് നല്‍കി. ന്യായാധിപന് ഇതുകണ്ട് ആ പടയാളികളെ വിളിച്ചുവരുത്തി ചോദ്യം ചെയ്തു. അവര് ധീരമായി ക്രൈസ്തവവിശ്വാസം ഏറ്റുപറഞ്ഞു. അതോടെ ഭയവിമുക്തനായ ആ ക്രിസ്ത്യാനിയോടൊപ്പം അവര് എല്ലാവരും പീഡനങ്ങളേറ്റ് രക്തസാക്ഷിത്വം വരിച്ചു.\nഅവരില് പ്രധാനിയായിരുന്ന അമ്മോണ്. സീനാ, ടോളമി, ഇന്‍ജീനസ്, തിയോഫിലൂസ് എന്നിവരാണ് അദ്ദേഹത്തോടൊപ്പമുണ്ടായിരുന്ന മറ്റു രക്തസാക്ഷികള്.\nവിചിന്തനം: ദിവ്യകാരുണ്യനാഥനോടുള്ള ബഹുമാനം വര്‍ദ്ധിക്കട്ടെ. തീക്ഷ്ണമായ സ്‌നേഹത്തോടെ അവിടുത്തെ സ്വീകരിക്കുക.\nഇതരവിശുദ്ധര്: ഫിലോഗോണിയൂസ് (+324)/ സിലോണിലെ വി. ഡോമിനിക് (1000-1073) ബ്രേഷ്യായിലെ ഡോമിനിക്ക് (+612) മെത്രാന്/ ഉര്‍സിനൂസ് (+625) ഐറിഷ് മിഷനറി/ ജൂലിയൂസ്‌രക്തസാക്ഷി/ അമ്മോണും കൂട്ടരും (1249) രക്തസാക്ഷികള് വി. ഉര്‍സീസിനൂസ്


വർഷങ്ങൾക്ക് ശേഷം കൊച്ചുണ്ടാപ്രിയും മമ്മൂട്ടിയും തമ്മിൽ കണ്ടുമുട്ടി; ചിത്രങ്ങള് വൈറല്\nFeb 3, 2019, 02:47 pm IST\nബ്ലസ്സി സംവിധാനം ചെയ്ത ‘കാഴ്ച’ എന്ന ചിത്രത്തിൽ പ്രേക്ഷകർക്ക് മറക്കാനാകാത്ത ഒരു കഥാപാത്രമുണ്ടായിരുന്നു കൊച്ചുണ്ടാപ്രി. ഗുജറത്തിലെ ഭൂകമ്പത്തിൽ മാതാപിതാക്കളെ നഷ്ടപ്പെട്ട് കേരളത്തിലെത്തിയ ആ കൊച്ചു ആൺകുട്ടിയെ ആർക്കും അത്രവേഗം മറക്കാൻ സാധിക്കില്ല. ചിത്രത്തിൽ മാധവൻ എന്ന കഥാപാത്രം അവതരിപ്പിച്ച മമ്മൂട്ടിയും കൊച്ചുണ്ടാപ്രിയും തമ്മിലുള്ള സ്നേഹം കണ്ട് പലരുടെയും കണ്ണുനിറഞ്ഞിരുന്നു.\n2004ല് റിലീസ് ചെയ്ത ഈ ചിത്രം സൂപ്പര്‍ഹിറ്റായിരുന്നു. ഇപ്പോഴിതാ പതിനഞ്ചു വര്‍ഷം പിന്നിടുമ്പോള് മാധവനും കൊച്ചുണ്ടാപ്രിയും വീണ്ടും കണ്ടുമുട്ടി. ശനിയാഴ്ച മട്ടാഞ്ചേരി ഗുജറാത്തി വിദ്യാലയത്തിന്റെ നൂറാം വര്‍ഷാഘോഷ പരിപാടികളില് പങ്കെടുക്കാന് എത്തിയപ്പോഴാണ് ഇരുവരും കണ്ടത്.\nമമ്മൂട്ടി സംസാരിച്ചതിന് ശേഷമാണ് സംഘാടകര് യഷ് അവിടെ എത്തിയിട്ടുണ്ട് എന്ന വിവരം അറിയിച്ചതും യഷിനെ വേദിയിലേക്ക് ക്ഷണിച്ചതും. മട്ടാഞ്ചേരി സ്വദേശിയായ യഷ് ഇപ്പോള് ജൈപൂരില് ബിസിനസ് മാനേജ്മന്റ് വിദ്യാര്‍ഥിയാണ്. വേദിയില് എത്തിയ യഷിനെ മമ്മൂട്ടി സ്‌നേഹപൂര്‍വ്വം സ്വാഗതം ചെയ്യുകയും വിശേഷങ്ങൾ തിരക്കുകയും ചെയ്തു.\nmammootty kazhcha movie\nയാത്രക്കിടെ ഉണ്ടാകുന്ന ഛര്‍ദ്ദി നിങ്ങളെ അലട്ടുന്നുണ്ടോ? അതിനുള്ള പരിഹാരമിതാ\nകാണാതായ വയോധികന് മരിച്ച നിലയില്\nഇരുപതിന് മുകളില് സെക്യൂരിറ്റികള് ഉണ്ടായാല് മാത്രമേ മോഹന്‍ലാലിന്റെ ലൊക്കേഷനില് ആരാധകരെ നിയന്ത്രിക്കാന് സാധിക്കൂ\nJun 10, 2020, 06:16 am IST\nമമ്മൂട്ടി സുൽഫത്ത് പ്രണയയാത്ര 41-ാം വർഷത്തിലേക്ക് ; ആശംസകളുമായി ആരാധകർ


ഷോറൂമിന്റെ ഒന്നാം നിലയിൽ നിന്നും നിലം പതിച്ച് കിയ സെൽറ്റോസ്; വീഡിയോ - Malayalam DriveSpark\nഷോറൂമിന്റെ ഒന്നാം നിലയിൽ നിന്നും നിലം പതിച്ച് കിയ സെൽറ്റോസ്; വീഡിയോ\nPublished: Tuesday, December 10, 2019, 18:29 [IST]\nഗംഭീരമായി ലൈറ്റുകളും മറ്റുമായി അലങ്കരിച്ചിരിക്കുന്ന ഭീമാകാരമായ ഗ്ലാസ് നിർമ്മിതമായ ഡീലർഷിപ്പുകളും അവയിൽ പ്രദർശിപ്പിച്ചിരിക്കുന്ന മോഡലുകളും കാണുമ്പോൾ പലർക്കും അത്ഭുതം തോന്നാറുണ്ട്. സാധാരണക്കാരനെ സംബന്ധിച്ചിടത്തോളം ഇതൊരു മാന്ത്രികമായ പ്രദർശനമാണ്.\nഅത്തരം മഹത്തായ ഡിസ്പ്ലേകൾക്ക് പിന്നിൽ, മിക്കവാറും ഒരു റാംപോ അല്ലെങ്കിൽ കാർ ലിഫ്റ്റോ ഉണ്ടാവും. വലിയ ഷോറൂമുകളുടെ ഉള്ളിൽ തന്നെ ലിഫ്റ്റിന്റെ സാധ്യതയുണ്ട്. മറ്റു ഇടത്തരം ഷോറൂമുകൾ കൂടുതലും ആശ്രയിക്കുന്നത് കാർ ലിഫ്റ്റാണ്.\nഇത്തരത്തിൽ സാധാരണ നിലയിൽ ആസൂത്രണം ചെയ്ത ഒരു കാർ ലിഫ്റ്റ് പ്ലെയ്‌സ്‌മെന്റ് വിചാരിച്ചതു പോലെ നടന്നില്ല എന്ന് മാത്രമല്ല നാശനഷ്ടം വിതയ്ക്കുകയും ചെയ്തു. ഷോറൂമിന്റെ ഒന്നാം നിലയിലെ ഗ്ലാസ് തകർത്ത് ഒരു കിയ സെൽറ്റോസ് നിലം പതിച്ചതാണ് സംഭവം.\nവീഴ്ച്ചയിൽ വാഹനത്തിന്റെ മുൻ ഗ്ലാസും മറ്റും തകർന്നതായി സമൂഹ മാധ്യമങ്ങളിൽ പ്രചരിക്കുന്ന വീഡിയോയിൽ നിന്ന് വ്യക്തമായി മനസിലാക്കാം.\nസാധാരണമായി വാഹനങ്ങൾ ഇത്തരത്തിലുള്ള പ്രദർശനത്തിന് ഒരുക്കുന്നതിന് മുമ്പ് വളരെയധികം കരുതലുകളും സുരക്ഷാ ക്രമീകരണങ്ങളും ഡീലർഷിപ്പ് സ്വീകരിക്കേണ്ടതാണ്.\nഇവിടെ ഇത്തരത്തിലുള്ള ക്രമീകരണങ്ങൾ സ്വീകരിച്ചിരുന്നോ എന്നതിനേക്കുറിച്ച് വ്യക്തതയില്ല. ഡിസ്പ്ലേക്കായി ചരിച്ച് നിർത്താനായി മുകളിലേക്ക് എത്തിച്ച കിയ സെൽറ്റോസ് ലക്ഷ്യ സ്ഥാനത്ത് നിന്ന് ഉരുണ്ട് നിലം പതിക്കുകയായിരുന്നു.\nറിപ്പോർട്ടുകൾ പ്രകാരം നവി മുംബൈയിലെ പൻ‌വേലിലുള്ള കിയ ഇന്ത്യ ഡീലർഷിപ്പിൽ ഇന്ന് പുലർച്ചെയാണ് സംഭവം നടന്നത്. സംഭവത്തിൽ എത്രപേർക്ക് പരിക്കേറ്റെന്ന് വ്യക്തമല്ല.\nനിലം പതിച്ച കാറിലുണ്ടായിരുന്ന ഡ്രൈവർ സുരക്ഷിതനാണ്. വാഹനത്തിന്റെ സുരക്ഷാ സംവിധാനങ്ങളായ എയർബാഗുകൾ കൃത്യ സമയത്ത് വിന്യസിച്ചതിനാൽ ഡ്രൈവർക്ക് ജീവഹാനിയൊന്നും സംഭവിച്ചില്ല. സംഭവത്തെക്കുറിച്ച് കമ്പനിയോ ഡീലർഷിപ്പോ ഇതുവരെ ഔദ്യോഗിക പ്രസ്താവനകളൊന്നും പുറത്തുവിട്ടിട്ടില്ല.\nകിയ സെൽറ്റോസിനെക്കുറിച്ച് പറഞ്ഞാൽ, ഏതാനും മാസങ്ങൾക്കുള്ളിൽ ഇന്ത്യയിൽ ഏറ്റവും കൂടുതൽ വിറ്റഴിക്കപ്പെടുന്ന എസ്‌യുവിയായി മാറിയ വാഹനമാണിത്. നിലവിൽ രണ്ട് മാസവും അതിനുമുകളിലുമാണ് വാഹനത്തിനായുള്ള കാത്തിരിപ്പ് കാലയളവ്.\nMost Read: ശബരിമല യാത്ര സുഗമമാക്കാൻ റോയൽ എൻഫീൽഡും\n2019 ജൂലൈ 16 ന് ബുക്കിംഗ് ആരംഭിച്ചതുമുതൽ സെൽറ്റോസ് മികച്ച പ്രകടനമാണ് കാഴ്ച്ചവയ്ക്കുന്നത്. 2020 -ലെ വേൾഡ് കാർ ഓഫ് ദ ഇയർ അവാർഡിനും സെൽറ്റോസ് നാമനിർദേശം ചെയ്യപ്പെട്ടു.\nMost Read: ഇന്ധനം വീട്ടുപടിക്കല്; ഡോര്‍സ്റ്റെപ്പ് പദ്ധതിക്ക് തുടക്കം കുറിച്ച് ഭാരത് പെട്രോളിയം\n9.69 ലക്ഷം മുതൽ 16.99 ലക്ഷം രൂപ വരെയാണ് വാഹനത്തിന്റെ വില. ഹ്യുണ്ടായ് ക്രെറ്റ, എംജി ഹെക്ടർ, ടാറ്റ ഹാരിയർ, മഹീന്ദ്ര XUV500, ജീപ്പ് കോമ്പസ് എന്നിവയുമായി കിയ സെൽറ്റോസ് മത്സരിക്കുന്നു. വിപണിയിൽ വാഹനത്തിന്റെ വില ഉടൻ വർദ്ധപ്പിക്കാനാൻ ഒരുങ്ങുകയാണ് നിർമ്മാതാക്കൾ.\nSource: Sagar Patel/YouTube\nKia Seltos falls off from first floor of the dealership video. Read more Malayalam.\nStory first published: Tuesday, December 10, 2019, 18:29 [IST]


തൊഴിലാളികൾക്ക് ആനുകൂല്യങ്ങളെല്ലാം നൽകണം | labours-qatar-gulf news | Madhyamam\nതൊഴിലാളികൾക്ക് ആനുകൂല്യങ്ങളെല്ലാം നൽകണം\nസമ്പർക്ക വിലക്കിലുള്ളവർക്കും ശമ്പളം •നാട്ടിൽ കുടുങ്ങിയവർക്ക് ശമ്പളം നൽകേണ്ടതില്ല\nദോഹ: ഖത്തറിൽ കോവിഡ് സാമ്പത്തിക പ്രതിസന്ധിയിലുള്ള കമ്പനികളും തൊഴിലാളികൾക്ക് ശമ്പളം നൽകാൻ ബാധ്യസ്ഥരാണെ ന്ന് തൊഴില് മന്ത്രാലയം അറിയിച്ചു. തൊഴില് നിയമത്തിലെ നിബന്ധനകള് പാലിച്ച് തൊഴിൽ കരാർ റദ്ദാക്കാം. എന്നാൽ നിയമപ്രകാരമുള്ള ആനുകൂല്യങ്ങളെല്ലാം നൽകണം.\nമുഴുവന് ശമ്പള കുടിശികയും കൊടുക്കണം. നാട്ടിലേക്ക് മടങ്ങാന് ആവശ്യമായ ടിക്കറ്റ് നല്‍കണം. തൊഴില് മന്ത്രാലയം അസിസ്റ്റൻറ് അണ്ടര് സെക്രട്ടറി മുഹമ്മദ് ഹസന് അല് ഉബൈദലി വാർത്താസമ്മേളനത്തിൽ അറിയിച്ചതാണ് ഇക്കാര്യം. ലോക്ക് ഡൗണ് കാരണമോ മറ്റോ തൊഴിലാളി രാജ്യത്തിന് പുറത്തായിരിക്കുകയും മടങ്ങാനാവാതെ വരികയും ചെയ്താല് ഇരുകൂട്ടരും ചര്‍ച്ച ചെയ്ത് ജോലിയുടേയും ആനുകൂല്യത്തിേൻറയും കാര്യങ്ങള് തീരുമാനിക്കണം. ഇവർക്ക് ശമ്പളം നല്‍കാന് തൊഴിലുടമക്ക് ബാധ്യതയില്ല. തൊഴില് റദ്ദാക്കുകയാണെങ്കില് തൊഴില് നിയമവും കരാര് പ്രകാരവുമുള്ള എല്ലാ ആനുകൂല്യങ്ങളും ലഭ്യമാക്കണം.\nനഷ്ടത്തിലാണെങ്കിലും ജീവനക്കാര്‍ക്ക് കമ്പനികൾ ശമ്പളം നല്‍കണം. ഇതിനാണ് അമീറിൻെറ ഉത്തരവ് പ്രകാരം സ്വകാര്യമേഖലയിലെ ബാങ്കുകൾക്ക് ലോൺഗ്യാരണ്ടിയായി മൂന്ന് ബില്ല്യൻ റിയാൽ സർക്കാർ നൽകിയത്. കമ്പനികളുടെ വേതനസംരക്ഷണ സംവിധാനം (ഡബ്ല്യുപിഎസ്) കൈകാര്യം ചെയ്യുന്ന ബാങ്കിനെ സമീപിച്ചാല് ലോണ് ലഭിക്കും. ശമ്പളം നൽകാൻ സഹായിക്കുന്നതിനാണ് കമ്പനികൾക്ക് ലോൺ നൽകുന്നത്.ഐസൊലേഷന്, ക്വാറൈൻറന്, ചികിത്സ എന്നിവയിലുള്ള തൊഴിലാളികൾക്ക് തൊഴിലുടമ അടിസ്ഥാന ശമ്പളവും അസുഖാവധി ആനുകൂല്യങ്ങളും നൽകണം. കമ്പനികള് കൃത്യമായി ശമ്പളം നല്‍കുന്നുണ്ടോ എന്ന് വേജ് പ്രൊട്ടക്ഷന് സംവിധാനം വഴി തൊഴില് മന്ത്രാലയം നിരീക്ഷിക്കുന്നുണ്ട്. ശമ്പള തിയ്യതിയുടെ ഏഴ് ദിവസത്തിനുള്ളില് വേതനം കൊടുക്കുന്നില്ലെങ്കില് നടപടിയെടുക്കും. സേവനങ്ങള് നിര്‍ത്തലാക്കാന് സര്‍ക്കാര് നിര്‍ദ്ദേശിച്ച മേഖലകളില് ജോലി ചെയ്യുന്നവര്‍ക്ക് അടിസ്ഥാന വേതനവും ഭക്ഷണവും താമസവും മറ്റ് അലവന്‍സുകളും ലഭിക്കും.\nആഭ്യന്തരമന്ത്രാലയത്തിൻെറ വെബ്സൈറ്റ് വഴിയോ മെട്രാഷ്2ആപ്പ് മുഖേനയോ എല്ലാതരം വിസകളും പുതുക്കാം. വീടുകളില് ജോലി ചെയ്യുന്നവര്‍ക്കും ഗാര്‍ഹിക തൊഴിലാളികള്‍ക്കും ഈ വിവരങ്ങള് ബാധകമാണ്.രോഗലക്ഷണം കണ്ടാൽ തൊഴിലാളികള് ഉടന് തന്നെ ഖത്തര് കോവിഡ് 19 ഹോട്ട്ലൈന് നമ്പറായ 16000ല് ബന്ധപ്പെടണം. അടിയന്തര നിലയാണെങ്കിൽ 999 നമ്പറില് ബന്ധപ്പെട്ട് ഹമദിൻെറ ആംബുലന്‍സ് സഹായം തേടണം. കോവിഡ് രോഗബാധയുണ്ടെന്ന് തെളിയുകയാണെങ്കില് തൊഴിലാളികളെ മുഖൈനിസ് പ്രദേശത്തെ ക്വാറൈൻറന് സെൻററുകളില് പ്രവേശിപ്പിച്ച് ചികിൽസ നൽകും. വിദേശിയെന്നോ സ്വദേശിയെന്നോ വ്യത്യാസമില്ലാതെ എല്ലാവർക്കും തുല്യ ചികിൽസ ലഭിക്കും. ഖത്തർ ഐഡിയോ തൊഴിൽ വിസയോ ഇല്ലാത്തവർക്കും നിയമാനുസൃതമല്ലാതെ കഴിയുന്നവർക്കും സൗജന്യചികിൽസ ലഭ്യമാണ്. നിലവിൽ ലോക്ക് ഡൗണിലായ ഇന്‍ഡസ്ട്രിയല് ഏരിയയിലെ തൊഴിലാളികള്‍ക്ക് എല്ലാ സൗകര്യങ്ങളുമൊരുക്കുന്നുണ്ട്.


ബദാം ഉപ്പുചൂടുവെള്ളത്തില് വേണം കുതിര്‍ക്കാന് | Ways To Eat Nuts To Yield Maximum Health Benefits - Malayalam BoldSky\nബദാം ഉപ്പുചൂടുവെള്ളത്തില് വേണം കുതിര്‍ക്കാന്\nഡ്രൈനട്‌സും ഫ്രൂട്‌സുമെല്ലാം ആരോഗ്യത്തിന് അത്യുത്തമമായവയാണ്. ആരോഗ്യം നല്‍കുന്നവ മാത്രമല്ല, പലതരം അസുഖങ്ങള് മാറ്റുന്നതിനും ഉത്തമമായവയാണിവ.\nഡ്രൈ നട്‌സില് പ്രധാനപ്പെട്ടവ ബദാം, കശുവണ്ടിപ്പരിപ്പ്, പിസ്ത, വാള്‍നട്‌സ്, നിലക്കടല എന്നിവയാണ്. ഉണക്കമുന്തിരി, ഫിഗ് തുടങ്ങിയവ ഡ്രൈ ഫ്രൂട്‌സില് പെടുന്നവയും. എ്ന്നാല് ആരോഗ്യഗുണങ്ങള് ഏറെ നല്‍കുന്ന ഡ്രൈ നട്‌സ് വേറെയുമുണ്ട്. മത്തങ്ങാ്ക്കുരു, സൂര്യകാന്തിക്കുരു എന്നിവയെല്ലാം ഇതില് പെടുന്നവയാണ്.\nഡ്രൈ നട്‌സും ഫ്രൂട്‌സുമെല്ലാം കഴിയ്ക്കാന് ചില പ്രത്യേക രീതികളുണ്ട്. ഇത്തരം രീതികളില് കഴിച്ചാല് മാത്രമേ ഇവ ആരോഗ്യഗുണം ഉറപ്പുനല്‍കുകയും ചെയ്യൂ. ചിലതു വറുത്തു കഴിയ്ക്കുന്നതാകും, നല്ലത്. ചിലത് മുളപ്പിച്ച്, ചിലത് കുതിര്‍ത്ത്. നട്‌സ് ആരോഗ്യഗുണങ്ങള് ലഭിയ്ക്കാന് ഏതെല്ലാം വിധത്തിലാണ് കഴിയ്‌ക്കേണ്ടതെന്നും ഇതുകൊണ്ടുള്ള ആരോഗ്യ ഗുണങ്ങളെന്തൊക്കെയെന്നുമുള്ളതിനെക്കുറിച്ചറിയൂ,\nനട്‌സ്, പ്രത്യേകിച്ചും ബദാം പോലുള്ളവ കുതിര്‍ത്തിക്കഴിയ്ക്കുന്നതാണ് ഏറ്റവും നല്ലത്. ബദാമിന്റെ പുറന്തൊലിയില് ഫൈറ്റിക് ആസിഡ് അടങ്ങിയിട്ടുണ്ട്. ഇത് ശരീരത്തിലേയ്ക്കുള്ള പോഷകങ്ങളും ആഗിരണം തടയും ദഹനസംബന്ധമായ പ്രശ്‌നങ്ങളുണ്ടാക്കും. നട്‌സ് കുതിര്‍ത്തുകഴിയ്ക്കുന്നത് ഇത്തരം പ്രശ്‌നങ്ങളൊഴിവാക്കും.\nവാള്‍നട്‌സ്, പൈന് നട്‌സ്, ഹേസല് നട്‌സ്\nബദാം മാത്രമല്ല, കശുവണ്ടിപ്പരിപ്പ്, വാള്‍നട്‌സ്, പൈന് നട്‌സ്, ഹേസല് നട്‌സ് എന്നിവയെല്ലാം കുതിര്‍ത്തിക്കഴിയ്ക്കുന്നതു തന്നെയാണ് ഏറെ ഗുണകരം. ഇവ 6-7 മണിക്കൂര് വരെ കുതിര്‍ക്കുന്നതു ഗുണം ചെയ്യും.\nചിലര് നട്‌സ് വറുത്തു കഴിയ്ക്കാറുണ്ട്. പക്ഷേ ഇത് കുതിര്‍ത്തുന്നതുപോലെ ആരോഗ്യകരമല്ലെന്നു വേണം, പറയാന്. ഇതിനു കാരണവുമുണ്ട്. ഇത് വറക്കുമ്പോള്, കൂടിയ ടെംപറേച്ചര് കാരണം ഫ്രീ റാഡിക്കല് സാധ്യത കൂടുതലാണ്. അതായത് ക്യാന്‍സര് പോലുള്ള രോഗങ്ങള്‍ക്കു സാധ്യതയേറെയാണെന്നു തന്നെ. മാത്രമല്ല, ഇത് പല പോഷകങ്ങളും നഷ്ടപ്പെടുത്തുകയും ചെയ്യുന്നു.വറുക്കുന്നുവെങ്കില് തന്നെ ഓയിലുപയോഗിയ്ക്കരുത്.\nഉണക്കമുന്തിരി പോലുള്ളവ വെറുതെ കഴിയ്ക്കരുത്. ഇതു വെള്ളത്തിലിട്ടു കുതിര്‍ത്തി കഴിയ്ക്കുന്നതാണ് കൂടുതല് നല്ലത്.\nനട്‌സ് കുതിര്‍ത്തോ മുളപ്പിച്ചോ വേണം, കഴിയ്ക്കാന്\nചില പ്രത്യേക അവസ്ഥകളുള്ളവര് നട്‌സ് കുതിര്‍ത്തോ മുളപ്പിച്ചോ വേണം, കഴിയ്ക്കാന്. ചിലര്‍ക്കു നട്‌സ് കഴിച്ചാല് അടിവയര് വേദനയുണ്ടാകും. നട്‌സ് ഇത്തരക്കാര്‍ക്കു ദഹനപ്രശ്‌നങ്ങളുണ്ടാക്കുന്നുവെന്നാണ് അര്‍ത്ഥം. ഇത്തരം സാഹചര്യത്തില് ഇതു കുതിര്‍ത്തിക്കഴിയ്ക്കുന്നതാണ് നല്ലത്.\nമലത്തില് നട്‌സിന്റെ അംശമോ കഷ്ണങ്ങളോ കാണുന്നുവെങ്കില് ഇത് പൂര്‍ണമായും ദഹിച്ചിട്ടില്ലെന്നര്‍ത്ഥം. ഇത്തരക്കാര് കുതിര്‍ത്തോ മുളപ്പിച്ചോ കഴിയ്ക്കുക.\nഫൈലേറ്റ് അടങ്ങിയ ഭക്ഷണങ്ങള്, അതായത് ധാന്യങ്ങള്, ബീന്‍സ്, നട്‌സ്, സീഡുകള് എന്നിവ കൂടുതല് കഴിയ്ക്കുന്നത് ഫൈലേറ്റ് കാരണം തന്നെ പ്രശ്‌നങ്ങളുണ്ടാക്കും. ഇതിനൊരു പരിഹാരമാണ് ഇത് കുതിര്‍ത്തുന്നത്.\nഡ്രൈ നട്‌സ് കുതിര്‍ത്തുമ്പോള്\nഡ്രൈ നട്‌സ് കുതിര്‍ത്തുമ്പോള് കുതിര്‍ത്തുന്ന വെള്ളത്തില് ലേശം ഉപ്പു കൂടിയിടുന്നതു നല്ലതാണ്. പ്രത്യേകിച്ചും ഇളംചൂടുള്ള വെള്ളത്തില് ലേശം ഉപ്പിട്ട് ഇതില് ഇവ കുതിര്‍ത്തുക. പ്രത്യേകിച്ചും ബദാം പോലെ കുതിര്‍ത്തു തന്നെ കഴിയ്ക്കുന്നത് ഏറ്റവും ഗുണകരമായ നട്‌സിന്.\nചൂടുവെള്ളത്തില് കുതിര്‍ത്തുമ്പോള് ഫൈറ്റിക് ആസിഡ് പോലുള്ളവയുടെ ഉല്‍പാദനം കുറയുന്നു. ഇതുവഴി പോഷകങ്ങള് ശരീരത്തിനു വലിച്ചെടുക്കാന് എളുപ്പം സാധിയ്ക്കും. ഉപ്പു കൂടി ചേരുമ്പോള് ദഹനത്തിന് ആവശ്യമായ എന്‍സൈമുകള് ഉല്‍പാദിപ്പിയ്ക്കപ്പെടും. നട്‌സില് ഏതെങ്കിലും ബാക്ടീരിയകളോ ഫംഗസോ ഉണ്ടെങ്കില് ഇവയെ കൊന്നൊടുക്കാനും ഇത് ഏറെ നല്ലതാണ്. ഇതുകൊണ്ടുതന്നെ ബദാം പോലുള്ള കുതിര്‍ത്തുമ്പോള് ലേശം ഉപ്പിട്ടു ചൂടുവെള്ളത്തില് കുതിര്‍ത്തി വയ്ക്കുക.\nതേന്, പാല് പോലുള്ളവയും വെള്ളത്തിനു പകരം കുതിര്‍ത്താന് ഉപയോഗിയ്ക്കാം\nWays To Eat Nuts To Yield Maximum Health Benefits\nWays To Eat Nuts To Yield Maximum Health Benefits, read more to know about


കരസേനാ മേധാവി ജനറൽ എം.എം. നരവണെ ലഡാഖ് സന്ദർശിച്ചു\nന്യൂഡൽഹി: ചൈനയുമായി സംഘർഷം അയവില്ലാതെ തുടരുന്നതിനിടെ കരസേനാ മേധാവി ജനറൽ എം.എം. നരവണെ ലഡാഖ് സന്ദർശിച്ചു. വെള്ളിയാഴ്ച ലഡാഖിലെത്തിയ അദ്ദേഹം ഉത്തരകമാൻഡ് മേധാവി ലെഫ്റ്റനന്‍റ് ജനറൽ വൈ.കെ. ജോഷി, ലെ ആസ്ഥാനമായ 14ാം കോർപ്സ് കമാൻഡർ ലെഫ്. ജനറൽ ഹരീന്ദർ സിങ് തുടങ്ങി മുതിർന്ന ഓഫിസർമാരുമായി സംസാരിച്ചു.\nഇതേക്കുറിച്ച് സൈന്യം വിശദവിവരങ്ങൾ പുറത്തുവിട്ടിട്ടില്ല. എന്നാൽ, നിലവിൽ ചൈനീസ് സേനയുമായി മുഖാമുഖം നിൽക്കുന്ന സൈന്യത്തെ ബലപ്പെടുത്താനും രണ്ടാം നിരയിൽ കൂടുതൽ സേനയെ എത്തിക്കാനും തീരുമാനിച്ചിട്ടുണ്ടെന്നു റിപ്പോർട്ട്. അതേസമയം, സംഘർഷം ലഘൂകരിക്കാൻ ചൈനയുമായി സൈനിക- നയതന്ത്രതലങ്ങളിൽ ചർച്ച തുടരുകയാണ്.\nപതിവുള്ള ബ്രിഗേഡിയർ തല യോഗങ്ങൾ വരും ദിവസങ്ങളിലും തുടരും. യഥാർഥ നിയന്ത്രണ രേഖയ്ക്കടുത്ത് ഗാൽവൻ നദീ തീരത്ത ഇന്ത്യയുടെ റോഡ് നിർമാണത്തിനെതിരേയാണു ചൈനയുടെ പടയൊരുക്കം. പാംഗോങ് ത്സോ തടാകത്തിന് 200 കിലോമീറ്റർ വടക്ക് ഷ്യോക്ക്, ഗാൽവൻ നദികൾ ചേരുന്ന ഇടമാണു നിലവിലെ സംഘർഷഭൂമി.\nതങ്ങളുടെ ഭാഗത്തെ ബൈജിങ്, ലുജിൻ ദുവാൻ സെക്‌ഷനിൽ ഇന്ത്യ അതിക്രമിച്ചു കയറിയെന്നാണു ചൈനയുടെ വാദം. സിക്കിം അതിർത്തിയിൽ പട്രോളിങ്ങിനിടെ അതിക്രമിച്ചു കയറിയ ചൈനീസ് സൈനികരെ ഇന്ത്യൻ സേന ബലപ്രയോഗത്തിലൂടെ മടക്കിയയച്ചതിനു പിന്നാലെ നേപ്പാളിനെ ഉപയോഗിച്ച് ഇന്ത്യയ്ക്കെതിരേ ചൈന പോർമുഖം തുറന്നിരുന്നു. ഇതിനു പിന്നാലെയാണ് ലഡാഖിലും അതിക്രമം.\nPrevious കുടിയേറ്റ തൊഴിലാളികൾ രാജ്യത്തിന്റെ സമ്പത്തെന്ന് രാഹുൽ;\nNext ഏഴു സംസ്ഥാനങ്ങളിൽ അടച്ചിടൽ കൂടുതൽ കാലത്തേക്കു നീട്ടേണ്ടി വരും


സൗദി;പതിനൊന്ന് പേര്‍ക്കെതിരെ നടപടിക്ക് ശുപാര്‍ശ\nസൗദി സ്റ്റോക്ക് മാര്‍ക്കറ്റില് തിരിമറി; പതിനൊന്ന് പേര്‍ക്കെതിരെ നടപടിക്ക് ശുപാര്‍ശ\nസൗദി കാപിറ്റല് മാര്‍ക്കറ്റ് അതോറിറ്റിയാണ് നടപടി സ്വീകരിച്ചത്.\n25 Dec, 2020 at 01:46 AM\nസൗദി സ്റ്റോക്ക് മാര്‍ക്കറ്റില് തിരിമറി നടത്തിയ പതിനൊന്ന് പേര്‍ക്കെതിരെ നടപടിക്ക് ശുപാര്‍ശ ചെയ്തു. സൗദി കാപിറ്റല് മാര്‍ക്കറ്റ് അതോറിറ്റിയാണ് നടപടി സ്വീകരിച്ചത്. കമ്പനികളുടെ ഓഹരി വില വര്‍ധിപ്പിക്കുന്നതിന് വ്യാജ പര്‍ച്ചേസ് ഓര്‍ഡറുകള് ഇഷ്യു ചെയ്തുവെന്നാണ് ഇവര്‍ക്കെതിരായി കണ്ടെത്തിയ കുറ്റം.\nകുറ്റകൃത്യത്തില് പങ്കാളികളെന്ന് സംശയിക്കുന്ന പതിനൊന്ന് പേര്‍ക്കെതിരെയാണ് നടപടിക്ക് ശുപാര്‍ശ ചെയ്തത്. ഇവര് കഴിഞ്ഞ പതിനൊന്ന് മാസങ്ങളായി തിരിമറി നടത്തി വരികയാണെന്ന് അന്വേഷണത്തില് വ്യക്തമായി. രണ്ട് പ്രമുഖ കമ്പനികളുടെ ഓഹരികളിലാണ് തിരിമറി നടത്തിയത്. ഓഹരി വില ഉയര്‍ത്തുന്നതിന് കമ്പനിയുടെ പര്‍ച്ചേസ് ഓര്‍ഡറുകള് വ്യാജമായി എന്റര് ചെയ്താണ് വ്യാപാരം നടത്തിയത്. ഇത്തരത്തില് തട്ടിപ്പ് നടത്തിയ ഒരു കമ്പനിയുടെ ഓഹരി മൂല്യം 1106 ശതമാനം വരെ ഉയര്‍ന്നിരുന്നു. 18.44 റിയാലായിരുന്ന ഓഹരി മൂല്യം 222.4 റിയാലിലേക്ക് ഉയര്‍ന്നു. രണ്ടാം കമ്പനിയുടെ ഓഹരി മൂല്യവും 224 ശതമാനം വരെ വര്‍ധിച്ചു.\nഓഹരി വിപണിയിലെ തട്ടിപ്പുകള്‍ക്കെതിരെ നിരാക്ഷണം ശക്തമാക്കി വരുന്നതായും കുറ്റക്കാര്‍ക്കെതിരെ കര്‍ശനം നടപടി സ്വീകരിക്കുമെന്നും സൗദി കാപിറ്റല് മാര്‍ക്കറ്റ് അതോറിറ്റി മുന്നറിയിപ്പ് നല്‍കി. കേസിലെ അന്തിമ വിധി വരുന്ന മുറക്ക് പ്രതികളുടെ പേര് വിവരങ്ങള് കൂടി പരസ്യപ്പെടുത്തുമെന്നും അതോറിറ്റി അറിയിച്ചു.


September 5, 2021 – BengaluruVartha\nബെംഗളൂരു: ഡോ. സുവിദ് വിൽസൺ സംവിധാനവും നിർമ്മാണവും നിര്‍വ്വഹിച്ച “കുട്ടി ദൈവം” എന്ന ഷോർട്ട് ഫിലിമിന് ക്യാമറ നായികയായി വരുന്ന ലോകത്തിലെ ആദ്യത്തെ റിയലിസ്റ്റിക് ഷോർട്ട് ഫിലിം എന്ന ലോക റെക്കോർഡ് നേടി. ഓരോ സീനുകളും ഒറ്റ ഷോട്ടിൽ ചിത്രീകരിക്കുകയും കേന്ദ്ര കഥാപാത്രത്തെ സിനിമയ്ക്ക് പുറത്ത് കാണിക്കുന്നില്ല എന്നതാണ് ഈ ഷോർട്ട് മൂവിയുടെ മറ്റൊരു പ്രത്യേകത. രാജ്ഭവനിൽ നടന്ന ചടങ്ങിൽ കേരള ഗവർണർ ആരിഫ് മുഹമ്മദ് ഖാൻ യുണിവേർസൽ വേൾഡ് റെക്കോർഡ് സംവിധായകൻ ഡോ. സുവിദ് വിൽസന് കൈമാറി. പ്രശസ്ത മാധ്യമ പ്രവർത്തകന്…\nBENGALURU BENGALURU JALAKAM LATEST NEWS SPECIAL FEATURE\nനിപ പ്രതിരോധ പ്രവര്‍ത്തനങ്ങള് ശക്തിപ്പെടുത്തി : മുഖ്യമന്ത്രി\nതിരുവനന്തപുരം: കേരളത്തിൽ വീണ്ടും നിപ വൈറസ് റിപ്പോര്‍ട്ട് ചെയ്തതോടെ പ്രതിരോധ പ്രവര്‍ത്തനങ്ങള് ശക്തിപ്പെടുത്തിയതായി മുഖ്യമന്ത്രി പിണറായി വിജയൻ പറഞ്ഞു. ആരോഗ്യ വകുപ്പ് മന്ത്രി വീണാ ജോര്‍ജിന്റെ നേതൃത്വത്തില് മന്ത്രിമാരായ എ.കെ. ശശീന്ദ്രന്, പി.എ. മുഹമ്മദ് റിയാസ്, അഹമ്മദ് ദേവര്‍കോവില് എന്നിവര് കോഴിക്കോട്ടെത്തി പ്രവര്‍ത്തനങ്ങള് ഏകോപിപ്പിക്കുന്നുണ്ട്. ആരോഗ്യ വകുപ്പിന്റെ നേതൃത്വത്തില് വിവിധ വകുപ്പുകളുടെ ഏകോപനത്തോടെയുള്ള പ്രവര്‍ത്തനങ്ങളാണ് കോഴിക്കോട്ട് നടത്തി വരുന്നത്. വൈറസ് റിപ്പോര്‍ട്ട് ചെയ്ത ഇന്നലെ രാത്രി തന്നെ ആരോഗ്യ വകുപ്പ് മന്ത്രിയുടെ നേതൃത്വത്തില് അടിയന്തര യോഗം ചെർന്ന് ആക്ഷന് പ്ലാന് രൂപീകരിച്ചു. അതിന്റെ അടിസ്ഥാനത്തില്…\nഗണേശ ചതുർത്ഥി പൊതു ആഘോഷത്തിന് സംസ്ഥാന സർക്കാർ അനുമതി നൽകി\nബെംഗളൂരു: സെപ്തംബർ 10 മുതൽ പരമാവധി അഞ്ച് ദിവസം വരെ ഗണേശ ചതുർത്ഥി പൊതു ആഘോഷത്തിന് സംസ്ഥാന സർക്കാർ അനുമതി നൽകി. കർശനമായ കോവിഡ് മാനദണ്ഡങ്ങൾ ബാധകമാണ്. ആഘോഷങ്ങളിൽ സാംസ്കാരിക പരിപാടികളും ഘോഷയാത്രകളും നിരോധിച്ചിരിക്കുന്നു. ഗണേശോത്സവത്തോടനുബന്ധിച്ച് പൊതു ആഘോഷങ്ങൾ അനുവദിക്കാൻ സർക്കാരിന് മേൽ സമ്മർദ്ദം ഉയരുന്നതിനിടയിൽ മുഖ്യമന്ത്രി ബസവരാജ് ബൊമ്മൈ ഞായറാഴ്ച വിദഗ്ധരുമായും അദ്ദേഹത്തിന്റെ സഹപ്രവർത്തകരുമായും കൂടിയാലോചിചന നടത്തിയിരുന്നു. ഒരു മണിക്കൂർ നീണ്ട യോഗത്തിൽ ആഘോഷങ്ങൾക്ക് നിയന്ത്രിത അനുമതി നൽകാമെന്ന് തീരുമാനിച്ചു. കോവിഡ് ടെസ്റ്റ് പോസിറ്റിവിറ്റി നിരക്ക് 2%ൽ കുറവുള്ള ജില്ലകളിൽ മാത്രമേ പരമാവധി അഞ്ച് ദിവസത്തേക്ക് പൊതുവായി ഗണേശ വിഗ്രഹങ്ങൾ…\nകർണാടകയിൽ ഇന്ന് 1117 പേർക്ക് കോവിഡ്; വിശദമായ റിപ്പോർട്ട് ഇവിടെ വായിക്കാം\nബെംഗളൂരു: സംസ്ഥാന ആരോഗ്യ വകുപ്പ് പുറത്തിറക്കിയ ബുള്ളറ്റിന് പ്രകാരം സംസ്ഥാനത്ത് ഇന്ന് 1117 കോവിഡ് കേസുകൾ റിപ്പോർട്ട് ചെയ്തു. 1354 പേരെ ഡിസ്ചാര്‍ജ് ചെയ്തു. ടെസ്റ്റ് പോസിറ്റീവിറ്റി 0.71%. കൂടുതൽ വിവരങ്ങള് താഴെ. കര്‍ണാടക : ഇന്ന് ഡിസ്ചാര്‍ജ് : 1354 ആകെ ഡിസ്ചാര്‍ജ് : 2900228 ഇന്നത്തെ കേസുകള് : 1117 ആകെ ആക്റ്റീവ് കേസുകള് : 17501 ഇന്ന് കോവിഡ് മരണം : 8 ആകെ കോവിഡ് മരണം : 37409 ആകെ പോസിറ്റീവ് കേസുകള് : 2955164 ഇന്നത്തെ പരിശോധനകൾ…\nകേരളത്തിൽ ഇന്ന് 26,701 പേര്‍ക്ക് കോവിഡ്-19 സ്ഥിരീകരിച്ചു; 28,900 പേര് രോഗമുക്തി നേടി.\nതിരുവനന്തപുരം: കേരളത്തിൽ ഇന്ന് 26,701 പേര്‍ക്ക് കോവിഡ്-19 സ്ഥിരീകരിച്ചു. കോഴിക്കോട് 3366, തൃശൂര് 3214, എറണാകുളം 2915, മലപ്പുറം 2568, പാലക്കാട് 2373, കൊല്ലം 2368, തിരുവനന്തപുരം 2103, കോട്ടയം 1662, ആലപ്പുഴ 1655, കണ്ണൂര് 1356, ഇടുക്കി 1001, പത്തനംതിട്ട 947, വയനാട് 793, കാസര്‍ഗോഡ് 380 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 1,55,543 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 17.17 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി.…\nനിപ വൈറസ്; കേരളത്തിൽ നിന്നുള്ള യാത്രക്കാരെ നിരീക്ഷിക്കുമെന്ന് തമിഴ്നാട്\nബെംഗളൂരു: കേരളത്തിൽ നിപ വൈറസ് ബാധ സ്ഥിരീകരിച്ചതിന് തൊട്ടു പിന്നാലെ കേരള തമിഴ് നാട് അതിർത്തിയിൽ നിരീക്ഷണം ശക്തമാകാൻ പോലീസ് ഉദോഗസ്ഥരോട് തമിഴ്നാട് ആരോഗ്യ വകുപ്പ് നിർദേഷിച്ചു. കേരളവുമായി അതിർത്തി പങ്കിടുന്ന തമിഴ്നാട്ടിലെ എല്ലാ ജില്ലകളിലെയും പോലീസ് ഉദ്യോഗസ്ഥർക്കാണ് സംസ്ഥാന ആരോഗ്യവകുപ്പിന്റെ അടിയന്തര നിർദേശം. കൂടാതെ ആരോഗ്യ വകുപ്പ് ഡെപ്യൂട്ടി ഡയറക്ടർമാർ, തദ്ദേശ സ്ഥാപന മേധാവികൾ എന്നിവരോടും ഏത് തരത്തിലുള്ള പകർച്ചവ്യാധിയും ഉടൻ റിപ്പോർട്ട് ചെയ്യാൻ നിർദേശം നൽകി. കേരളത്തിൽ നിപ ബാധിച്ചു മരിച്ച കുട്ടിയുടെ സമ്പ‍ർക്ക പട്ടികയിൽ 158 പേരുണ്ടെന്ന് കണ്ടെത്തി. ആരോഗ്യവകുപ്പിന്റെ…\nഒളിവിലായിരുന്ന മയക്കുമരുന്ന് കേസിലെ പ്രതിയെ പോലീസ് പിടികൂടി\nബെംഗളൂരു: ബീഹാർ സ്വദേശിയും 54 കാരനുമായ മയക്കുമരുന്ന് കച്ചവടക്കാരനെ ബെംഗളൂരു പോലീസ് അറസ്റ്റ് ചെയ്തു, 2019 മുതൽ ഇയാൾ ഒളിവിലാണ്, 2009-ൽ മയക്കുമരുന്നുമായി ബന്ധപ്പെട്ട കേസിൽ പിടിയിലായ പ്രതി ശിക്ഷിക്കപ്പെട്ടിരുന്നു, പ്രതിയുടെ ഭാര്യയുടെ പേരിൽ നിരവധി സ്വത്തുക്കൾ രജിസ്റ്റർ ചെയ്തിട്ടുണ്ടെന്നും ഈ സ്വത്തുക്കൾ പിടിച്ചെടുത്തിട്ടുണ്ടെന്നും പോലീസ് വൃത്തങ്ങൾ അറിയിച്ചു. അനേക്കലിന് സമീപമുള്ള സ്ഥലങ്ങൾ, ടാറ്റ സ്കോർപിയോ, മൂന്ന് ബെഡ്റൂം ഫ്ലാറ്റ് എന്നിവ ഉൾപ്പെടുന്നതാണ് വസ്തുവകകൾ. കൂടാതെ, പ്രതിയുടെയും ഭാര്യയുടെയും പേരിലുള്ള ജോയിന്റ് അക്കൗണ്ടിൽ നിന്ന് 9.7 ലക്ഷം രൂപ പിടിച്ചെടുത്തതായും പോലീസ് പറഞ്ഞു. പ്രതിയുടെ…\nകേരളവുമായി അതിർത്തി പങ്കിടുന്ന ജില്ലകളിൽ 100% കുത്തിവെപ്പ് ഉറപ്പു വരുത്തും; മുഖ്യമന്ത്രി\nബെംഗളൂരു : കേരള അതിർത്തിയിലെ 20 കിലോമീറ്റർ പരിധിയിലുള്ള എല്ലാ ഗ്രാമങ്ങളിലും 100% പ്രതിരോധ കുത്തിവയ്പ്പ് ഉറപ്പാക്കാനും, ദക്ഷിണ കന്നഡ, ഉഡുപ്പി, കുടക്, ചാമരാജനഗർ, ഹാസൻ എന്നിവിടങ്ങളിൽ പ്രതിരോധ കുത്തിവയ്പ്പ് 35%വർദ്ധിപ്പിക്കാനും കർണാടക മുഖ്യമന്ത്രി ബസവരാജ് ബൊമ്മൈ ആരോഗ്യ വകുപ്പ് ഉദ്യോഗസ്ഥർക്ക് നിർദേശം നൽകി. ജില്ലാ കമ്മീഷണർമാർ, പോലീസ് സൂപ്രണ്ടുമാർ, കേരള അതിർത്തി ജില്ലകളിലെ ജില്ലാ ഇൻചാർജ് മന്ത്രിമാർ എന്നിവരുമായി അദ്ദേഹം കൂടിക്കാഴ്ച നടത്തി. ഇത്തവണ സംസ്ഥാനത്ത് വാക്സിനുകൾക്ക് ക്ഷാമമില്ലെന്നും എല്ലാ സ്ഥലങ്ങളിലും വാക്‌സിനേഷൻ ക്യാമ്പുകൾ ക്രമീകരിച്ചിട്ടുണ്ടെന്നും അദ്ദേഹം കൂട്ടിച്ചേർത്തു. സംസ്ഥാനത്തെ നിലവിലെ സാഹചര്യം…\nനഗരത്തിൽ വീണ്ടും നഴ്സിംഗ് കോളേജിൽ കോവിഡ്: 24 പോസിറ്റീവ് കേസുകൾ റിപ്പോർട്ട് ചെയ്തു\nബെംഗളൂരു: ഹൊറമാവിലെ ഒരു നഴ്സിംഗ് കോളേജിൽ 34 പേർക്ക് കോവിഡ് 19 വൈറസ് ബാധ റിപ്പോർട്ട് ചെയ്തതിന് ശേഷം, ദാസറഹള്ളിയിലെ ഒരു നഴ്സിംഗ് കോളേജിൽ ശനിയാഴ്ച മറ്റൊരു ക്ലസ്റ്റർ കണ്ടെത്തി, ഏകദേശം 24 പോസിറ്റീവ് കേസുകൾ ഇവിടെ ഉണ്ട്. 200 ആൺകുട്ടികളും 250 പെൺകുട്ടികളും ഉൾപ്പെടെ 450 ഇൽ അധികം വിദ്യാർത്ഥികൾ കോളേജ് കാമ്പസിലുണ്ട്. ധന്വന്തരി നഴ്സിംഗ് കോളേജിലെ ഒരു വിദ്യാർത്ഥിക്ക് കോവിഡ് പോസിറ്റീവ് ആണെന്ന് കണ്ടെത്തി. കേസ് കണ്ടെത്തിയതിന് ശേഷം, 470 ഇൽ അധികം ആർടി–പിസിആർ പരിശോധനകൾ ജീവനക്കാർക്കും വിദ്യാർത്ഥികൾക്കും നടത്തി. തുടർന്ന് ഏഴ് ആൺകുട്ടികൾക്കും…\nകേരളത്തിൽ വീണ്ടും നിപ വൈറസ് സ്ഥിരീകരിച്ചതിനാല് ജാഗ്രത പുലര്‍ത്തണം. എന്താണ് നിപ വൈറസെന്നും അതിന് സ്വീകരിക്കേണ്ട മുന്‍കരുതലുകള് എന്തെന്നും എല്ലാവരും അറിഞ്ഞിരിക്കേണ്ടതാണ്. ഇത് മൂന്നാം തവണയാണ് സംസ്ഥാനത്ത് നിപ ബാധിക്കുന്നത്. നേരത്തെ 2018ലും 2019ലും നിപ വൈറസ് സ്ഥിരീകരിച്ചിരുന്നു. രോഗ ലക്ഷണമുള്ളവരില് നിന്നും നിപ വൈറസ് കൂടുതല് പേരിലേക്ക് പകരാതിരിക്കാനായി പ്രതിരോധ മാര്‍ഗങ്ങള് ഊര്‍ജിതമാക്കും. രോഗത്തിന്റെ സംക്രമണത്തേയും പ്രതിരോധത്തേയും കുറിച്ചുള്ള ശാസ്ത്രീയമായ വിവരങ്ങള് എല്ലാവരും മനസിലാക്കണം. കോവിഡ് കാലമായതിനാല് എല്ലാവരും മാസ്‌ക് ധരിക്കുന്നുണ്ട്. എന് 95 മാസ്‌ക് നിപ വൈറസിനേയും പ്രതിരോധിക്കും. അതിനാല് തന്നെ…


Omicron Kerala| ഒമിക്രോണ് വ്യാപനം : ക്രിസ്തുമസ്, ന്യൂ ഇയര് ആഘോഷങ്ങൾ കരുതലോടെ മതി ; മുന്നറിയിപ്പുമായി ആരോഗ്യമന്ത്രി | health minister veena george warns people to stay cautious while celebrating christmas and new year amidst omicron scare – News18 Malayalam\nOmicron Kerala| ഒമിക്രോണ് വ്യാപനം : ക്രിസ്തുമസ്, ന്യൂ ഇയര് ആഘോഷങ്ങൾ കരുതലോടെ മതി ; മുന്നറിയിപ്പുമായി ആരോഗ്യമന്ത്രി\nസംസ്ഥാനത്ത് ഇതുവരെ ആകെ 29 പേര്‍ക്കാണ് ഒമിക്രോണ് സ്ഥിരീകരിച്ചത്.\nLast Updated : December 23, 2021, 20:52 IST\nതിരുവനന്തപുരം: സംസ്ഥാനത്ത് ഒമിക്രോണ്( Omicron )രോഗികളുടെ എണ്ണം കൂടിയ സാഹചര്യത്തില് ഇത്തവണത്തെ ക്രിസ്തുമസ്, ന്യൂ ഇയര് കരുതലോടെ ആഘോഷിക്കണമെന്ന മുന്നറിയിപ്പുമായി ആരോഗ്യ വകുപ്പ് മന്ത്രി വീണാ ജോര്‍ജ് (Veena George).\nസംസ്ഥാനത്ത് ഇതുവരെ ആകെ 29 പേര്‍ക്കാണ് ഒമിക്രോണ് സ്ഥിരീകരിച്ചത്. 17 പേര് ഹൈ റിസ്‌ക് രാജ്യങ്ങളില് നിന്നും 10 പേര് ലോ റിസ്‌ക് രാജ്യങ്ങളില് നിന്നും വന്നവരാണ്. രണ്ട് പേര്‍ക്ക് സമ്പര്‍ക്കത്തിലൂടെയാണ് ഒമിക്രോണ് ബാധിച്ചതെന്ന് മന്ത്രി വ്യക്തമാക്കി.\nഹൈ റിസ്‌ക് രാജ്യങ്ങളായ യുകെ 12, ടാന്‍സാനിയ 3, ഖാന 1, അയര്‍ലാന്‍ഡ് 1, ലോ റിസ്‌ക് രാജ്യങ്ങളായ യുഎഇ 2, കോംഗോ 1, ട്യുണീഷ്യ 1, നൈജീരിയ 4, കെനിയ 1, അല്‍ബാനിയ 1 എന്നിവിടങ്ങളില് നിന്നും എത്തിയതാണവര്. രണ്ട് പേര്‍ക്ക് സമ്പര്‍ക്കത്തിലൂടെയാണ് ഒമിക്രോണ് സ്ഥിരീകരിച്ചത്.\nഎറണാകുളം 15, തിരുവനന്തപുരം 10, തൃശൂര് 1, മലപ്പുറം 1, കോഴിക്കോട് 1, പത്തനംതിട്ട 1 എന്നിങ്ങനെയാണ് ജില്ല തിരിച്ച് ഒമിക്രോണ് കേസുകള്.\nലോ റിസ്‌ക് രാജ്യങ്ങളില് നിന്നും വരുന്ന കൂടുതല് പേര്‍ക്ക് രോഗം സ്ഥിരീകരിക്കുന്ന സ്ഥിതിക്ക് വിദേശത്ത് നിന്നും വരുന്നവര് ഉള്‍പ്പെടെ എല്ലാവരും അതീവ ജാഗ്രത പാലിക്കണമെന്ന് മന്ത്രി വ്യക്തമാക്കി.\nവളരെ വേഗത്തില് പടര്‍ന്നുപിടിക്കുന്നതാണ് ഒമിക്രോണ്. അതിനാല് തന്നെ ആള്‍ക്കൂട്ടം പരമാവധി ഒഴിവാക്കുക. പ്രായമായവര്, കുട്ടികള്, രോഗബാധിതര് എന്നിവര് ഏറെ ശ്രദ്ധിക്കണം. ഒമിക്രോണ് പ്രതിരോധത്തില് വളരെ പ്രധാനമാണ് മാസ്‌കുകളെന്ന് ശാസ്ത്രീയമായി തെളിയിച്ചിട്ടുള്ളതാണ് മന്ത്രി പറഞ്ഞു.\nഅതിനാല് തന്നെ പൊതുസ്ഥലങ്ങളിലോ പൊതു ചടങ്ങിലോ പങ്കെടുക്കുമ്പോള് എന് 95 മാസ്‌ക് ഉപയോഗിക്കുക. ഒരു കാരണവശാലും മാസ്‌ക് മാറ്റി സംസാരിക്കയോ ഗ്രൂപ്പ് ഫോട്ടോയെടുക്കുകയോ ചെയ്യരുത്. ഭക്ഷണം കഴിക്കുമ്പോള് അകലം പാലിച്ചിരുന്ന് കഴിക്കാന് പ്രത്യേകം ശ്രദ്ധിക്കണം.\nഅടച്ചിട്ട സ്ഥലങ്ങള് രോഗവ്യാപനത്തിന് കാരണമായതിനാല് മുറികളിലും ഹാളുകളിലും വായു സഞ്ചാരം ഉറപ്പാക്കണം. പൊതു സ്ഥലങ്ങളില് ഒരാള്‍ക്ക് ഒമിക്രോണ് വന്നാല് വളരെപ്പെട്ടന്ന് മറ്റുള്ളവരിലേക്ക് വ്യാപിക്കും. ഇനിയും നമുക്ക് അടച്ച് പൂട്ടല് സാധ്യമല്ല. ക്വാറന്റൈനിലുള്ളവരും സ്വയം നിരീക്ഷണത്തിലുള്ളവരും ആള്‍ക്കൂട്ടത്തിലോ പൊതു ചടങ്ങുകളിലോ പരിപാടികളിലോ പങ്കെടുക്കാന് പാടില്ലെന്ന് മന്ത്രി വ്യക്തമാക്കി.\nഅവര് നിരീക്ഷണ കാലയളവില് വീട്ടില് നിന്നും പുറത്ത് ഇറങ്ങാതിരിക്കുന്നതായിരിക്കും നല്ലത്. ക്വാറന്റൈന് കാലയളവില് ആ വീട്ടില് മറ്റ് ബന്ധുക്കളും സുഹൃത്തുക്കളുമായുള്ള ഒത്തുകൂടലുകള് ഒഴിവാക്കണം. വാക്‌സിന് എടുക്കാന് ബാക്കിയുള്ളവര് അടിയന്തരമായി വാക്‌സിന് എടുക്കണമെന്നും മന്ത്രി നിർദ്ദേശിച്ചു.\nഒമിക്രോണ് ഭീഷണി; അവധിക്കാലയാത്രകള് ഒഴിവാക്കണമെന്ന് ലോകാരോഗ്യ സംഘടന\nഒമിക്രോണ് വകഭേദം ലോകമൊട്ടാകെ വ്യാപിക്കുന്നതിനാല് അവധിക്കാല യാത്രകള് ഒഴിവാക്കണമെന്ന് ലോകാരോഗ്യ സംഘടന (WHO) അറിയിച്ചു. വേരിയന്റിന്റെ വ്യാപനം തടയാന് നിരവധി രാജ്യങ്ങള് ശ്രമിച്ചിട്ടുണ്ടെന്ന് ലോകാരോഗ്യ സംഘടന മേധാവി ടെഡ്രോസ് അദാനോം ഗെബ്രിയേസസ് പറഞ്ഞു. അടുത്ത വര്‍ഷം പകുതിയോടെ ലോകത്തിലെ എല്ലാ രാജ്യങ്ങളിലെയും ജനസംഖ്യയുടെ 70% പേര്‍ക്കും കുത്തിവയ്പ്പ് നല്‍കിയാല് 2022-ല് ഈ മഹാമാരി അവസാനിപ്പിക്കാനാകുമെന്നും ടെഡ്രോസ് അദാനോം പറഞ്ഞു പറഞ്ഞു.\nയുഎസില് ഒമിക്രോണ് അതിവേഗത്തിലാണ് പടരുന്നതെന്നും വാക്‌സിന് എടുത്തവരില് പോലും ഒമിക്രോണ് പിടിപെടാനുള്ള സാധ്യത കൂടുതലാണെന്നും പകര്‍ച്ചവ്യാധി വിദഗ്ധന് ഡോ.ആന്റണി ഫൗസി മുന്നറിയിപ്പ് നല്‍കി.\nഫ്രാന്‍സ് ജര്‍മ്മനി തുടങ്ങിയ രാജ്യങ്ങള് ഒമിക്രോണ് വ്യാപനം തടയാനായി യാത്രാ നിയന്ത്രണങ്ങള് ഏര്‍പ്പെടുത്തിയിട്ടുള്ളത്. നെതര്‍ലാന്റില് ക്രിസ്മസ് കാലയളവില് കര്‍ശനമായ ലോക്ക്ഡൗണ് ഏര്‍പ്പെടുത്തിയിട്ടുണ്ട്.\nയുകെയില് ഒമിക്രോണ് കേസുകള് വര്‍ദ്ധിച്ചതിനാല് ഇംഗ്ലണ്ടില് പുതിയ നിയമങ്ങള് കൊണ്ടുവരാനുള്ള സാധ്യത സര്‍ക്കാര് കരുതിവയ്‌ക്കേണ്ടതുണ്ടെന്ന് പ്രധാനമന്ത്രി ബോറിസ് ജോണ്‍സണ് പറഞ്ഞു. ലണ്ടനിലെ ട്രാഫല്‍ഗര് സ്‌ക്വയറിലെ പുതുവത്സരാഘോഷങ്ങള് പൊതു സുരക്ഷ മുന്‍നിര്‍ത്തി റദ്ദാക്കിയതായും മേയര് സാദിഖ് ഖാന് പറഞ്ഞു.\nFirst published: December 23, 2021, 19:08 IST\nCoronavirusCovid 19OmicronOmicron in IndiaOmicron in Keralaveena goerge


ശ്രീലങ്കയില് ഭരണ അട്ടിമറി; മഹീന്ദ രജപക്സെ പുതിയ പ്രധാനമന്ത്രി • ഇ വാർത്ത | evartha\nevartha Desk October 26, 2018, 10:07 pm October 26, 2018\nശ്രീലങ്കയിലെ മുന് പ്രസിഡന്റ് മഹീന്ദ രാജപാക്‌സെ നാടകീയ നീക്കത്തിലൂടെ രാജ്യത്തെ പ്രധാനമന്ത്രിയായി സത്യപ്രതിജ്ഞ ചെയ്തു. പ്രസിഡന്റ് മൈത്രിപാല സിരിസേനയുടെ യുണൈറ്റഡ് പീപ്പിള്‍സ് ഫ്രീഡം അലയന്‍സ് റെനില് വിക്രമസിംഗെ സര്‍ക്കാരിനുള്ള പിന്തുണ പിന്‍വലിച്ചതോടെയാണിത്. 2015 ല് റെനില് വിക്രമസിംഗെയുടെ പിന്തുണയോടെ മൈത്രിപാല സിരിസേന പ്രസിഡന്റായതോടെ രൂപംകൊണ്ട മുന്നണിയാണ് ഇതോടെ ഇല്ലാതായത്.\nശ്രീലങ്കയിലെ തദ്ദേശ തിരഞ്ഞെടുപ്പിൽ രജപക്ഷെ രൂപീകരിച്ച പുതിയ പാർട്ടി വൻ വിജയം നേടിയിരുന്നു. ഇതോടെയാണ് ശ്രീലങ്കൻ ഫ്രീഡം പാർട്ടിയും യുണൈറ്റഡ് നാഷനൽ പാർട്ടിയും ചേർന്നുള്ള സഖ്യകക്ഷി സർക്കാരിൽ അസ്വസ്ഥതകൾ രൂപംകൊണ്ടത്. ശ്രീലങ്കന് സാമ്പത്തിക നയം മുതൽ ഭരണം വരെയുള്ള വിഷയങ്ങളിൽ സിരിസേനയും വിക്രമസിംഗെയും തമ്മിൽ രൂക്ഷമായ അഭിപ്രായ വ്യത്യാസം നിലനിന്നതായും വിവരമുണ്ട്.\nരാജപാക്‌സെയെ പ്രധാനമന്ത്രി ആക്കാനുള്ള നീക്കം ശ്രീലങ്കയില് ഭരണഘടനാ പ്രതിസന്ധിക്ക് വഴിതെളിക്കുമെന്ന് നിരീക്ഷകര് വിലയിരുത്തുന്നു. ഭരണഘടന അനുസരിച്ച് വ്യക്തമായ ഭൂരിപക്ഷം തെളിയിക്കാതെ പ്രധാനമന്ത്രിയെ പുറത്താക്കാനാവില്ലെന്ന് മാധ്യമങ്ങള് റിപ്പോര്‍ട്ടുചെയ്തു.\nരജപക്ഷെ പ്രധാനമന്ത്രിയായി സത്യപ്രതിജ്ഞ ചെയ്യുന്ന ദൃശ്യങ്ങൾ രാജ്യാന്തര മാധ്യമങ്ങൾ പുറത്തുവിട്ടിട്ടുണ്ട്. പ്രസിഡന്‍റിന്‍റെ വസതിയിൽ നടന്ന ചടങ്ങിൽ മൈത്രിപാല സിരിസേനയുടെ സാന്നിധ്യത്തിലായിരുന്നു സത്യപ്രതിജ്ഞ.


മാധ്യമ പ്രവര്‍ത്തകര്‍ക്ക് ഹൈക്കോടതിയില് വിലക്ക്\n25 July 2016 3:38 PM GMT\nകൊച്ചി ഹൈക്കോടതി വളപ്പില് മാധ്യമപ്രവര്‍ത്തകര്‍ക്ക് വിലക്ക്. ഐഎസ് ബന്ധം സംശയിക്കപ്പെടുന്ന ഇസ്ലാമിക പ്രഭാഷകന് ആര്‍ഷി ഖുറേഷിയെ ഹൈക്കോടതിയില് ഹാജരാക്കുന്ന വാര്‍ത്ത റിപ്പോര്‍ട്ട് ചെയ്യാന് മാധ്യമങ്ങള് എത്തിയെങ്കിലും പോലീസ് മാധ്യമ പ്രവര്‍ത്തകരെ അകത്തേക്ക് കടത്തി വിട്ടില്ല.\nകോടതിയില് പ്രവേശിച്ചാല് സംഘര്‍ഷം ഉണ്ടാവാനുള്ള സാധ്യത ഉണ്ടെന്നാണ് പോലിസ് ഇവരെ അറിയിച്ചത്. ഇത് കാരണം സുപ്രധാനമായ ഈ വാര്‍ത്ത റിപ്പോര്‍ട്ട് ചെയ്യുവാന് മാധ്യമങ്ങള്‍ക്ക് സാധിച്ചില്ല.\nകഴിഞ്ഞ ദിവസം ഹൈക്കോടതിയില് മാധ്യമപ്രവര്‍ത്തകരും അഭിഭാഷകരും തമ്മില് ഏറ്റുമുട്ടിയതിന്റെ പാശ്ചാത്തലത്തിലാണ് ഈ നടപടി. ഗവ.പ്ലീഡര് ധനേഷ് മാത്യു മാഞ്ഞുരാനെ കുറിച്ച് മാധ്യമങ്ങള് കള്ള വാര്‍ത്തകള് പ്രസിദ്ധീകരിച്ചു എന്നാരോപിച്ചായിരുന്നു കൈയ്യേറ്റം. തുടര്‍ന്ന് തിരുവനന്തപുരം വഞ്ചിയൂര് കോടതിയിലും സംഘര്‍ഷം ഉണ്ടായി.\nകേരളത്തില് സമീപ കാലത്ത് നടന്നു എന്നു കരുതുന്ന ഐ എസ് റിക്രൂട്ട്മെന്‍റുമായി ബന്ധമുള്ളയാളാണ് ഖുറേഷി. കൊച്ചി സ്വദേശി മെറിന് എന്ന മറിയത്തെ മതം മാറുന്നതിനായി പ്രേരിപ്പിച്ചത് ഖുറേഷിയാണ് എന്ന് മെറിന്റെ സഹോദരന് എബിന് പരാതി നല്‍കിയിരുന്നു. ഈ പരാതിയുടെ അടിസ്ഥാനത്തില് പോലീസും മുംബൈ എറ്റിഎസും സംയുക്തമായി നടത്തിയ തിരച്ചിലാണ് ഇയാളെ പിടികൂടിയത്. ഇസ്ലാമിക പണ്ഡിതന് സഖിര് നായിക്കിന്റെ ഇസ്ലാമിക് റിസേര്‍ച്ച് ഫൗണ്ടേഷന് എന്ന എന്‍ജിഒയുടെ പിആര്‍ഒ ആണ് അറസ്റ്റിലായ ആര്‍ഷി ഖുറിഷി


Tue Jan 19 2021 22:54:33 GMT+0530 (India Standard Time)\nപ്രവാസികള് തിങ്ങി താമസിക്കുന്ന കുവൈത്തിലെ ജലീബ്, ദുബൈയിലെ ദേര, ഖത്തറിലെ ഇന്‍ഡസ്ട്രിയല് ഏരിയ, ഒമാനിലെ മത്ര, സൗദിയില് റിയാദ് എന്നിവിടങ്ങളില് രോഗവ്യാപന തോത് കൂടുതലാണ്.\nAPH8 April 2020 3:27 PM GMT\nദുബയ്: ഗള്‍ഫ് മേഖലയില് കൊവിഡ് 19 രോഗികളുടെ എണ്ണം വീണ്ടും ഉയര്‍ന്നു. രാജ്യങ്ങള് കടുത്ത നിയന്ത്രണങ്ങളിലേക്ക്. സൗദിയിലും കുവൈത്തിലും കര്‍ഫ്യൂ നിയന്ത്രണങ്ങള് കൂടുതല് കര്‍ശനമാക്കി. ഒമാന് തലസ്ഥാനമായ മസ്‌കത്ത് ലോക്ക്ഡൗണിലേക്ക് നീങ്ങുന്നു.\nഖത്തറില് 153 ഉം കുവൈത്തില് 112 ഉം ഒമാനില് 48 പേരും ഉള്‍പ്പെടെ 313 പേര്‍ക്കാണ് ഇന്ന് രോഗം സ്ഥിരീകരിച്ചത്. സൗദിയില് ഇന്ന് പുതുതായി 137 പേര്‍ക്ക് കൂടി കോവിഡ് സ്ഥിരീകരിച്ചു. ഇതോടെ രാജ്യത്ത് കൊവിഡ് ബാധിച്ചവരുടെ എണ്ണം 2932 ആയി. കൊവിഡ് മരണ നിരക്കും രോഗികളുടെ എണ്ണവും ഉയര്‍ന്ന സാഹചര്യത്തില് നിയന്ത്രണ നടപടികള് ദീര്‍ഘിപ്പിക്കാനുറച്ചാണ് ഗള്‍ഫ് രാജ്യങ്ങള്.\nഗള്‍ഫില് കൊവിഡ് മരണം 67 ല് എത്തി. സൗദിയിലാണ് ഏറ്റവും കൂടുതല് മരണം. 41. വിവിധ രാജ്യങ്ങളില് രോഗബാധിതരുടെ എണ്ണം ഒമ്പതിനായിരം കടന്നു. മൂവായിരത്തോളം കൊവിഡ് ബാധിതരുള്ള സൗദി തന്നെയാണ് രോഗികളുടെ എണ്ണത്തിലും മുന്നില്. വരും ദിവസങ്ങളില് രാജ്യത്ത് രോഗികളുടെ എണ്ണം രണ്ടു ലക്ഷം വരെ ഉയര്‍ന്നേക്കാമെന്ന സൗദി ആരോഗ്യ മന്ത്രിയുടെ മുന്നറിയിപ്പ് കൂടുതല് കടുത്ത നടപടികള്‍ക്കാണ് ഗള്‍ഫ് രാജ്യങ്ങളെ ഒന്നാകെ പ്രേരിപ്പിക്കുന്നത്. അടുത്ത രണ്ടാഴ്ചകളില് രോഗവ്യാപനം മുന്‍നിര്‍ത്തി കൂടുതല് ശക്തമായ നടപടികളാണ് അധികൃതര് സ്വീകരിച്ചു വരുന്നത്.\nസൗദിയില് 2260 പേരാണ് നിലവില് ചികിത്സയില് ഉള്ളത്. 16 പേര്‍ക്ക് മാത്രമാണ് ഇന്ന് രോഗമുക്തി. ഇതോടെ ആകെ രോഗമുക്തി നേടിയവരുടെ എണ്ണം 631 ആയി.\nകൊവിഡിന്റെ സാമൂഹിക വ്യാപനം പക്ഷെ, ഗള്‍ഫില് എവിടെയും ഇനിയും റിപ്പോര്‍ട്ട് ചെയ്തിട്ടില്ല. അതേ സമയം, പ്രവാസികള് തിങ്ങി താമസിക്കുന്ന കുവൈത്തിലെ ജലീബ്, ദുബൈയിലെ ദേര, ഖത്തറിലെ ഇന്‍ഡസ്ട്രിയല് ഏരിയ, ഒമാനിലെ മത്ര, സൗദിയില് റിയാദ് എന്നിവിടങ്ങളില് രോഗവ്യാപന തോത് കൂടുതലാണ്. മലയാളികള് കൂടുതലായി താമസിക്കുന്ന പ്രദേശങ്ങളില് അടിയന്തര ഇടപെടല് തേടി കഴിഞ്ഞ ദിവസം നോര്‍ക്ക ദുബൈ ഇന്ത്യന് കോണ്‍സുലേറ്റിന് കത്ത് നല്‍കിയിരുന്നു.\nസൗദിയിലും കുവൈത്തിലും ദീര്‍ഘിപ്പിച്ച കര്‍ഫ്യു മാറ്റമില്ലാതെ തുകരുകയാണ്. ബഹ്‌റൈനില് പൊതുസ്ഥലങ്ങളില് മാസ്‌ക് ധരിക്കല് നിര്‍ബന്ധമാക്കി. ദുബൈയിലും കടുത്ത നിയന്ത്രണങ്ങള് തുടരുകയാണ്.\nഒമാന് തലസ്ഥാനമായ മസ്‌കത്ത് ലോക്ക്ഡൗണിലേക്ക് നീങ്ങുന്നു. ഏപ്രില് 10 മുതല് 12 ദിവസത്തേക്ക് അടച്ചിടാന് ഇന്ന് ചേര്‍ന്ന സുപ്രിംകമ്മിറ്റിയാണ് തീരുമാനിച്ചത്. മസ്‌കത്തില് രോഗികളുടെ എണ്ണം വര്‍ധിച്ചതിനെ തുടര്‍ന്നാണ് നടപടി. ഏപ്രില് 10 ന് രാവിലെ 10 മുതല് എല്ലാ വഴികളും അടക്കും. അമീറാത്ത്, ബോഷര്, മസ്‌കത്ത്, മത്‌റ, ഖുറിയാത്ത്, സീബ് എന്നീ വിലായത്തുകള് ഉള്‍പ്പെട്ടതാണ് മസ്‌കത്ത് ഗവര്‍ണറേറ്റ്.


'കോബിയുടെ അന്ത്യം ഹെലികോപ്റ്റര് അപകടത്തിലാകും'; 2012ല് ട്വീറ്റ്; ചർച്ച | Kobe Bryant | Manorama News | Malayalam News | Malayala Manorama\n'കോബിയുടെ അന്ത്യം ഹെലികോപ്റ്റര് അപകടത്തിലാകും'; 2012ല് ട്വീറ്റ്; ചർച്ച\nസ്വന്തം ലേഖകൻ January 28, 2020 11:31 AM IST\nഅമേരിക്കൻ ബാസ്ക്കറ്റ് ബോൾ ഇതിഹാസതാരം കോബി ബ്രയാന്റിനെ അകാല മരണം കായികലോകത്തെ ദുഃഖത്തിൽ ആഴ്ത്തിയിരിക്കുകയാണ്. ലോകമെങ്ങുമുള്ള ആരാധകർ ഇപ്പോഴും ഞെട്ടലിലാണ്. താരത്തിന് ആദരാഞ്ജലികള് അർപ്പിച്ച് സന്ദേശങ്ങൾ ഒഴുകിയെത്തുന്നു. കാലിഫോര്‍ണിയയിലെ കലബസാസ് മേഖലയില് ഉണ്ടായ ഹെലികോപ്റ്റര് അപകടത്തിലാണ് കോബിക്ക് ജീവന് നഷ്ടമായത്. അദ്ദേഹത്തിന്റെ 13 വയസുകാരി മകള് ജിയാന ഉള്‍പ്പെടെ ഹെലികോപ്റ്ററിലുണ്ടായിരുന്ന ഒമ്പത് പേരും മരിച്ചു.\nഇതിനിടെ എട്ടു വര്‍ഷം മുമ്പുള്ള ഒരു ട്വീറ്റ് ഇപ്പോള് സോഷ്യല് മീഡിയയില് വലിയ ചര്‍ച്ചകള്‍ക്ക് തുടക്കംകുറിച്ചിരിക്കുകയാണ്. കോബി ബ്രയാന്റിന്റെ മരണം പ്രവചിച്ചുകൊണ്ടുള്ള ട്വീറ്റായിരുന്നു ഇത്. 'കോബിയുടെ അന്ത്യം ഹെലികോപ്റ്റര് അപകടത്തിലാകും', എന്നാണ് 2012-ലെ ഈ ട്വീറ്റ്. ഡോട്ട് നോസോ എന്നു പേരുള്ള ട്വിറ്റർ അക്കൗണ്ടിൽ നിന്നാണ് ട്വീറ്റ്. 2012 നവംബര് 14–നാണ് ഈ ട്വീറ്റ് പ്രത്യക്ഷപ്പെട്ടത്. ഈ പോസ്റ്റ് വൈറലാകുന്നുവെന്ന് ഒരാൾ കമന്റ് ചെയ്തിരുന്നു. ഇപ്പോൾ മാപ്പ് അപേക്ഷയുമായി രംഗത്തെത്തിയിരിക്കുകയാണ് ഈ പോസ്റ്റ് ഇട്ടയാൾ. എന്നോട് ക്ഷമിക്കണം എന്നാണ് ഇന്നലെ ഇയാൾ ട്വീറ്റ് ചെയ്തിരിക്കുന്നത്.\nഎന്നാല് ഇത് ട്വിറ്റര് ഉപയോക്താക്കള്‍ക്കുള്ള ആന്‍ഡ്രോയ്ഡ് ആപ്പ് ആയ കാര്‍ബണ് ഉപയോഗിച്ച് കൃത്രിമമായി സൃഷ്ടിച്ചതാണെന്ന വാദവും സോഷ്യല് മീഡിയ ലോകത്ത് ഉയരുന്നുണ്ട്. കോബി ബ്രയന്റ് ഹെലികോപ്റ്റര് തകര്‍ന്ന് മരിക്കുമെന്നായിരുന്നു ട്വീറ്റ്. എട്ടു വര്‍ഷങ്ങള്‍ക്ക് ശേഷം അത് യാഥാര്‍ത്ഥ്യമായപ്പോള് ആരാധകരുടെ നടുക്കം ഇനിയും മാറിയിട്ടില്ല. ഞായറാഴ്ച ലോസാഞ്ചല്‍സിലെ മാംബാ സ്പോര്‍ട് അക്കാദമിയിലേക്കുള്ള യാത്രാമദ്ധ്യേയാണ് കോബിയും 13 വയസുകാരി മകള് ജിയാന ബ്രയന്റും മറ്റ് ഏഴു പേരും ഹെലികോപ്റ്റര് തകര്‍ന്ന് കൊല്ലപ്പെട്ടത്.\n2000 മുതല് 2002 വരെ തുടര്‍ച്ചയായി മൂന്നു കിരീടങ്ങള് കോബി – ഷക്കീല് ഒ നീല്‍കൂട്ടുകെട്ട് ലേക്കേഴ്സിലെത്തിച്ചു. 18 തവണ എന് ബി എ ഓള് സ്റ്റാര്, 2008 എം വി പി. 34ാം വയസില് 30,000 കരിയര് പോയിന്റ് നേടുന്ന പ്രായം കുറഞ്ഞ താരം. 2008ലും 12ലും ഡ്രീം ടീമിനെ ഒളിംപിക്സില് നയിച്ച് രണ്ട് സ്വര്‍ണമെഡലുകള്. കോബി നിര്‍മിച്ച ഡിയര് ബാസ്‍കറ്റ്ബോള് 2018ല് മികച്ച ആനിമേറ്റഡ് ഷോര്‍ട് ഫിലിമിനുള്ള ഓസ്‍കര് നേടിയിരുന്നു. ഒടുക്കം 41ാം വയസില് മൈക്കിള് ജോര്‍ഡന്റെ പിന്‍ഗാമി ജോര്‍ഡനെ പിന്നിലാക്കി മരണത്തിനും കീഴടങ്ങി.


ബഹ്റൈൻ എയർപോർട്ടിൽ മലയാളി കണ്ട കൊറോണ പ്രതിരോധം; വൈറലായി വീഡിയോ – Dubai Vartha\nvideo • ബഹ്റൈൻ • യാത്ര\nബഹ്റൈൻ എയർപോർട്ടിൽ മലയാളി കണ്ട കൊറോണ പ്രതിരോധം; വൈറലായി വീഡിയോ\nമനാമ: കൊറോണ ബാധിത രാജ്യങ്ങളില് നിന്നുളള യാത്രക്കാരെ ബഹ്‌റൈന് വിമാനത്താവളത്തിൽ പരിശോധിക്കുന്ന മലയാളിയുടെ വീഡിയോ സമൂഹ മാധ്യമങ്ങളിൽ വൈറലാവുകയാണ്. ഈജിപ്ത് യാത്ര കഴിഞ്ഞ് മങ്ങിയെത്തിയ ബഹ്റൈൻ പ്രവാസിയും മാധ്യമ പ്രവർത്തകനും കൂടിയായ കെ ടി നൗഷാദ് ‘ട്രാവൽ ഉലകം’ എന്ന തൻ്റെ വ്ലോഗിൽ ചെയ്ത വീഡിയോയാണ് വൈറലായിരിക്കുന്നത്. മറ്റു രാജ്യങ്ങൾക്ക് ഉൾപ്പടെ മാതൃകയാക്കാവുന്ന പ്രവർത്തനമാണ് ബഹ്റൈൻ കൊറോണക്കെതിരെ നടത്തുന്ന പ്രതിരോധ മുൻകരുതലുകളെന്ന് വീഡിയോ സാക്ഷ്യപ്പെടുത്തുന്നുണ്ട്.\nനേരത്തെ ബഹ്‌റൈന് നടത്തുന്ന പ്രതിരോധ പ്രവര്‍ത്തനങ്ങളെ അഭിനന്ദിച്ച് ലോകാരോഗ്യ സംഘടന രംഗത്ത് വന്നിരുന്നു. മറ്റു രാജ്യങ്ങള്‍ക്ക് മാതൃകയാവുന്ന പ്രവര്‍ത്തനമാണ് ബഹ്‌റൈന്റെതെന്ന് ലോകാരോഗ്യ സംഘടനയും പറഞ്ഞിരുന്നു.\nവിമാനത്താവളത്തിലെ പ്രതിരോധ പ്രവർത്തനങ്ങൾ കെ ടി നൗഷാദ് പറയുന്നതിങ്ങനെ:\nവൈറസ്ബാധയുള്ള രാജ്യങ്ങളെന്ന നിലയിൽ ലിസ്റ്റ് ചെയ്യപ്പെട്ടിട്ടുള്ള 12 രാജ്യങ്ങളിലൊന്നായ ഈജിപ്തിൽനിന്ന് വന്നിറങ്ങിയതുകൊണ്ടാണ് പ്രതിരോധ നടപടികൾ നേരിട്ട് അറിയാൻ കഴിഞ്ഞത്. എയർപോർട്ടിനകത്ത് ബഹ്റൈൻ പ്രത്യേകമായി ഒരുക്കിയിട്ടുള്ള ക്വാറന്റീൻ സെന്ററുകൾ എടുത്തു പറയേണ്ടതാണ്.\nബഹ്റൈന്റെ പ്രതിരോധ നടപടികൾ തുടങ്ങുന്നത് ഒരു ഫോമിൽ നിന്നാണ്. കെയ്റോയിൽ നന്ന് ചെക്ക് ഇൻ ചെയ്യുമ്പോൾതന്നെ ആരോഗ്യമന്ത്രാലയത്തിന്റെ ഈ ഫോം കിട്ടും. യാത്രയ്ക്കിടെ വിമാനത്തിലും ഇത് വിതരണം ചെയ്യുന്നുണ്ട്. കൊറോണ വൈറസ് ബാധിതമായ 12 രാജ്യങ്ങളിൽ രണ്ടാഴ്ചയ്ക്കകം പോയിട്ടുണ്ടോ എന്നതാണ് ഇതിലെ പ്രധാന ചോദ്യം.\nവിമാനം ലാൻഡ് ചെയ്ത ഉടൻ ഒരു അനൗൺസ്മെന്റ് വന്നു. മറ്റു രാജ്യങ്ങളിലേക്കു യാത്ര ചെയ്യുന്ന ട്രാൻസിറ്റ് യാത്രക്കാർ മാത്രം വിമാനത്തിനു പുറത്തിറങ്ങാനും ബാക്കിയുള്ളവർ സീറ്റിൽതന്നെ ഇരിക്കാനുമായിരുന്നു അത്. ബഹ്റൈനിൽ ഇറങ്ങേണ്ട 36 യാത്രക്കാരാണ് പിന്നെ വിമാനത്തിൽ ഉണ്ടായിരുന്നത്. ഇവരെ അറൈവൽ ഏരിയയിൽ പ്രവേശിപ്പിക്കാതെ ബസിൽ കയറ്റി മറ്റൊരിടത്തേക്കു കൊണ്ടുപോയി.\nമെയിൻ ബ്ലോക്കിൽനിന്ന് വളരെ അകലെ പ്രത്യേകം ഒരുക്കിയ കുറേ ടെന്റുകളിലേക്കാണ് ഞങ്ങളെ കൊണ്ടുപോയത്.\nകൊറോണ വൈറസ് ബാധയ്ക്കെതിരെ ബഹ്റൈൻ എത്രമാത്രം ശ്രദ്ധ ചെലുത്തുന്നു എന്നതിന്റെ ഉദാഹരണമാണ് ഈ നടപടികൾ. വൈറസ് ബാധിത രാജ്യങ്ങളിൽ നിന്നുള്ള യാത്രക്കാർ ഇവിടെ വന്നിറങ്ങുമ്പോൾ അവരെ വിമാനത്താവളത്തിൽ കയറ്റാതെ നേരേ ഈ ക്വാറന്റീൻ ടെന്റിലേക്കാണ് കൊണ്ടുവരുന്നത്.\nഈ ടെന്റിൽ നിന്ന് 10 പേരെ വീതം മറ്റൊരു ടെന്റിലേക്ക് ബസിൽ കൊണ്ടുപോയി. പരിശോധനയ്ക്കു പുറമേ കൊറോണ വൈറസ് ടെസ്റ്റിനായി മൂക്കിൽനിന്ന് സ്വാബ് എടുക്കുന്നതും ഈ ടെന്റിൽ വച്ചാണ്. ഇൻഫ്രാറെഡ് തെർമോമീറ്റർ നെറ്റിയിലേക്ക് ചൂണ്ടി പനിയുണ്ടോ എന്ന് പരിശോധിക്കലാണ് ആദ്യഘട്ടം. അതിനുശേഷം യാത്രക്കാരുടെ മുഴുവൻ വിവരങ്ങളും ശേഖരിച്ചു. മൂക്കിൽ നിന്ന് ദ്രവം പരിശോധനയ്ക്കായി എടുത്തു. ടെസ്റ്റ് നെഗറ്റീവ് ആണെങ്കിലും അടുത്ത 14 ദിവസം ജോലിക്ക് പോകരുതെന്ന് നിർദ്ദേശിച്ച് രോഗാവധിക്കുള്ള സർട്ടിഫിക്കറ്റ് അവിടെവച്ചുതന്നെ ഡോക്ടർ കൈമാറി. ശേഷം ആദ്യത്തെ ടെന്റിലേക്കു തിരിച്ചു കൊണ്ടുപോയി.\nപിസിആർ ടെസ്റ്റ് പൂർത്തിയായി ഫലം അറിയാൻ ആറു മണിക്കൂർ വേണം. ആ സമയം വരെ ഇവിടെ ഇരിക്കണം. ഫലം നെഗറ്റീവാണെങ്കിലേ വീട്ടിലേക്കു പോകാൻ അനുവദിക്കൂ. പോസിറ്റീവ് ആണെങ്കിൽ യാത്രക്കാരെ ക്വാറന്റീൻ ആശുപത്രിയിലേക്ക് മാറ്റും. നെഗറ്റീവ് ആണെങ്കിലും ചില രാജ്യങ്ങളിൽനിന്നു വരുന്നവരെ 14 ദിവസത്തേക്ക് മാറ്റി താമസിപ്പിച്ച ശേഷമാണ് വീട്ടിലേക്കു പോകാൻ അനുവദിക്കുന്നത്.\nവൈകിട്ട്5ന് വിമാനം ഇറങ്ങിയെങ്കിലും ടെസ്റ്റിനായി എന്റെ സ്വാബ് എടുത്തത് 8 മണിക്കാണ്. സ്ത്രീകളെയും കുട്ടികളെയുമാണ് ആദ്യ ബാച്ചിൽ പരിശോധിക്കുക. ഫലം ലഭിക്കാൻ പുലർച്ചെ2വരെ കാത്തിരിക്കണം. സമയം ചെലവിടാനായി അത്യാവശ്യം സൗകര്യങ്ങളൊക്കെ ഇവിടെ ഒരുക്കിയിട്ടുണ്ട്. കിടക്കാനുള്ള സൗകര്യവും വെള്ളവും ഭക്ഷണവും ലഭിക്കും. മൂന്ന് മണിയോടെ ഈ വിമാനത്തിലെ എല്ലാവരുടെയും ഫലം നെഗറ്റീവാണ് എന്ന അറിയിപ്പു വന്നു. പിന്നെ ജീവനക്കാർ ലിസ്റ്റുമായി എത്തി പേരുവിളിച്ച് ഓരോരുത്തരെയായി ബസിൽ കയറ്റി.\nവൈറസ് ബാധയുള്ള രാജ്യങ്ങളിൽനിന്നു വരുന്നവർക്കു മാത്രമായി ഒരുക്കിയ ഇമിഗ്രേഷൻ ആൻഡ് പാസ്പോർട്ട് കൺട്രോൾ പ്രവർത്തിക്കുന്ന ടെന്റിലേക്കാണ് കൊണ്ടുപോയത്. ശേഷം വീണ്ടും ബസിൽ കയറ്റി എയർപോർട്ടിലെ പ്രത്യേക എക്സിറ്റിൽ എത്തിച്ചു. അപ്പോഴേക്കും യാത്രക്കാരുടെ ലഗേജുകൾ അവിടെ എത്തിച്ചിരുന്നു. പുറത്തെത്തുമ്പോൾ പുലർച്ചെ5മണി ആയിരുന്നെങ്കിലും വിഷമമൊന്നും തോന്നിയില്ല. വൈറസിനെ നിയന്ത്രിക്കാൻ ഒരു ഭരണകൂടം പരമാവധി ശ്രമിക്കുമ്പോൾ നമുക്കുണ്ടാകുന്ന വ്യക്തിപരമായ അസൗകര്യങ്ങൾ പരിഗണിക്കാതെ അതിനോട് സഹകരിക്കുകയാണല്ലോ വേണ്ടത്. എന്റെ കൂടെ ഈജിപ്തിലുണ്ടായിരുന്ന അമേരിക്ക, ഗ്രീസ്, റഷ്യ എന്നീ രാജ്യങ്ങളിലെ സഹപ്രവർത്തകർ അവരുടെ രാജ്യങ്ങളിൽ വിമാനം ഇറങ്ങിയപ്പോൾ ഇങ്ങനെ ഒരു പരിശോധന ഉണ്ടായില്ലെന്ന് അറിയിച്ചു. അതുകൂടി മനസ്സിലാക്കുമ്പോൾ കൊച്ചു രാജ്യമായ ബഹ്റൈൻ നടത്തുന്ന പ്രതിരോധ പ്രവർത്തനത്തെ അഭിനന്ദിക്കാതിരിക്കാനാകില്ല.\nകൊവിഡ് 19 ; അമേരിക്കയില് അടിയന്തരാവസ്ഥ പ്രഖ്യാപിച്ച് പ്രസിഡന്റ് ഡൊണാള്‍ഡ് ട്രംപ്\nവൈറസ് വുഹാനിലേക്ക് കൊണ്ടുവന്നത് യു എസ് മിലിട്ടറി: ചൈനീസ് വക്താവ്\nUAE News • video • അജ്‌മാൻ • അബൂദാബി • ദുബായ്\nചൊവ്വയില് പ്രതീക്ഷിക്കാത്ത അളവില് ഓക്സിജന് |UAE യുടെ 50 വര്‍ഷത്തേക്കുള്ള 10 തത്ത്വങ്ങള്\nInfo • UAE News • അന്തർദേശീയം • ഒമാൻ • ദുബായ് • യാത്ര\nഷഹീൻ ചുഴലിക്കാറ്റ് : ദുബായ്, ഇന്ത്യ സെക്ടറുകളുൾപ്പെടെ നിരവധി വിമാനസർവീസുകൾ റീ ഷെഡ്യൂൾ ചെയ്‌തതായി ഒമാൻ എയർ\nInfo • UAE News • ഇന്ത്യ • കേരളം • യാത്ര • ഷാർജ • റാസൽഖൈമ\nയു എ ഇയിൽ നിന്നും കേരളത്തിലേക്കുള്ള ടിക്കറ്റിന് 300 ദിർഹം : പ്രത്യേക ഓഫറുമായി എയർ അറേബ്യ\nUAE News • ദുബായ് • യാത്ര\nപുതിയ റെസിഡൻസ് ഇ-വിസക്കാർക്ക് ദുബായിലേക്ക് ഇപ്പോൾ പ്രവേശനം ഇല്ലെന്ന് എമിറേറ്റ്സ്\nUAE News • ഇന്ത്യ • കേരളം • ദുബായ് • യാത്ര\nവാക്‌സിൻ രണ്ട് ഡോസും എടുത്ത റസിഡന്റ് വിസ ഉള്ള ഇന്ത്യൻ യാത്രക്കാർക്ക് യു എ ഇയിൽ പ്രവേശിക്കാം :6രാജ്യങ്ങൾക്ക് യുഎഇ ഇളവ് പ്രഖ്യാപിച്ചു\nUAE News • അബൂദാബി • ഇന്ത്യ • കേരളം • ദുബായ് • യാത്ര\n#BreakingNews ഇന്ത്യയിൽ നിന്ന് യുഎഇയിലേക്കുള്ള വിമാന സർവീസുകൾ ഓഗസ്റ്റ്2വരെ ഉണ്ടായിരിക്കില്ലെന്ന് വീണ്ടും എത്തി ഹാദ് എയർവേയ്‌സ് അറിയിപ്പ് ജൂലൈ 26\nഈ ആഴ്ച അവസാനത്തോടുകൂടി യുഎഇയിലെ സ്‌കൂളുകൾ ശൈത്യകാല അവധിയിലേക്ക്… 2021-12-06\nരാജസ്ഥാനിലും ഒരു കുടുംബത്തിലെ9പേർക്ക് ഒമിക്രോണ് : ഇന്ത്യയിലെ ആകെ കേസുകൾ 21 ആയി 2021-12-05\nയുഎഇയിൽ എത്തിഹാദ് റെയിൽ വഴി പാസഞ്ചർ സർവീസുകളും : 50 മിനിറ്റിനുള്ളിൽ ദുബായിൽ നിന്ന് അബുദാബിയിലെത്താം. 2021-12-05\nമഹാരാഷ്ട്രയിൽ7പേർക്ക് കൂടി ഒമിക്രോൺ ബാധ : ഇന്ത്യയിൽ ആകെ ഒമിക്രോൺ കേസുകൾ 12 ആയി 2021-12-05\nകേരളത്തില് ഇന്ന് 4450 പേര്‍ക്ക് കോവിഡ്-19 സ്ഥിരീകരിച്ചു – December52021-12-05\nഫുജൈറയിൽ റോഡ് മുറിച്ചുകടക്കുന്നതിനിടെ കാറിടിച്ച് അറബ് പൗരന് ഗുരുതരപരിക്ക് 2021-12-05\nയുഎഇയിൽ ഇന്ന് കോവിഡ് മരണമില്ല : 50 പുതിയ കോവിഡ് കേസുകളും 75 പേർക്ക് രോഗമുക്‌തിയും 2021-12-05\nഹെലികോപ്ടർ അപകടത്തിൽ നിന്ന് രക്ഷിച്ചവരുടെ വീട്ടിലെത്തി നന്ദി പറഞ്ഞ് എം.എ. യൂസഫലി 2021-12-05\nഇന്ത്യയിലെ അഞ്ചാമത്തെ ഒമിക്രോണ് കേസ് ഡല്‍ഹിയിൽ സ്ഥിരീകരിച്ചു. 2021-12-05\nഷാർജയിൽ 22 കാരനായ ഇന്ത്യൻ പ്രവാസിയെ തൂങ്ങിമരിച്ച നിലയിൽ കണ്ടെത്തി. 2021-12-05\nയുഎഇയിൽ ഇന്ന് ഹ്യുമിഡിറ്റിക്ക് സാധ്യത : താപനിലയിലും കുറവ് രേഖപ്പെടുത്തും. 2021-12-05\nഐ.എം.സി.സി യു എ ഇ സെൻട്രൽ കമ്മറ്റി യു എ ഇയുടെ അമ്പതാം വാർഷിക ദിനം ആഘോഷിച്ചു. 2021-12-05\nദേശീയ ദിന അവധി ദിവസങ്ങളിൽ സുരക്ഷ ഉറപ്പാക്കാൻ ഷാർജയിൽ...\nയുഎഇയിൽ എത്തിഹാദ് റെയിൽ വഴി പാസഞ്ചർ സർവീസുകളും : 50...\nയുഎഇയിൽ ഇന്ന് കോവിഡ് മരണമില്ല : 54 പുതിയ കോവിഡ്...\nസൗദിയില് കൊവിഡ് വാക്‌സിന് ബൂസ്റ്റര് ഡോസ്...\nകേരളത്തിൽ വാക്സിന് എടുക്കാതെ കോവിഡ് പോസിറ്റീവ്...


ക്യൂബയ‌്ക്ക് പുതിയ ഭരണഘടന | Editorial | Deshabhimani | Monday Jul 30, 2018\nപുതിയ ഭരണഘടനയ‌്ക്ക് രൂപംനൽകുന്ന തിരക്കിലാണിപ്പോൾ ക്യൂബ. ജൂലൈ 22 ന് അവസാനിച്ച ദേശീയ അസംബ്ലി വിശദമായ ചർച്ചയ‌്ക്ക് ശേഷം പുതിയ ഭരണഘടനയുടെ കരടിന് അംഗീകാരം നൽകി. ആഗസ്ത് 13 മുതൽ നവംബർ 15 വരെ ക്യൂബയിലെ ജനങ്ങൾ ഇതുസംബന്ധിച്ച് ചർച്ച നടത്തും. അതിനു ശേഷമായിരിക്കും ഭരണഘടന ജനങ്ങളുടെ അംഗീകാരത്തിനായി സമർപ്പിക്കുക.\nക്യൂബൻ പ്രസിഡന്റ് മിഗ്വൽ ഡയസ് കനേൽ പറഞ്ഞതുപോലെ അമേരിക്ക ഏർപ്പെടുത്തിയ അഞ്ച് ദശാബ്ദത്തിലധികമായി തുടരുന്ന സാമ്പത്തിക ഉപരോധത്തെ ക്യൂബയിലെ ജനങ്ങളെ അണിനിരത്തി നേരിടുന്നതിനൊപ്പം ക്യൂബൻ വിപ്ലവത്തെ സംരക്ഷിക്കുകയുമാണ് പുതിയ ഭരണഘടനയുടെ ലക്ഷ്യം. അതോടൊപ്പം ജനങ്ങളുടെ ആവശ്യങ്ങളും അഭിലാഷങ്ങളും പ്രതിഫലിപ്പിക്കുന്നതുമാണ് പുതിയ ഭരണഘടന. 1976ലെ ഭരണഘടനയേക്കാൾ 87 അനുച്ഛേദങ്ങൾ കൂടുതലുണ്ട്. 13 അനുച്ഛേദങ്ങൾ പൂർണമായും ഒഴിവാക്കിയപ്പോൾ 113 അനുച്ഛേദങ്ങളിൽ മാറ്റംവരുത്തുകയും ചെയ്തു.\nക്യൂബൻ വിപ്ലവത്തിന്റെ സോഷ്യലിസ്റ്റ് സ്വഭാവം അതേപടി നിലനിർത്തുമെന്നും രാഷ്ട്രത്തെയും സമൂഹത്തെയും നയിക്കുന്നതിൽ കമ്യൂണിസ്റ്റ് പാർടിക്കുള്ള നേതൃപരമായ പങ്കും സാമൂഹ്യനീതിക്കും മനുഷ്യത്വത്തിലുമുള്ള ഊന്നലും തുടരുമെന്നും പുതിയ ഭരണഘടന പറയുന്നു. ഭൂമിയും സ്വത്തും ജനങ്ങളുടേതായിരിക്കുമെന്ന അടിസ്ഥാന സോഷ്യലിസ്റ്റ് തത്വംതന്നെയാണ് പുതിയ ഭരണഘടനയും ആവർത്തിക്കുന്നത്. അതോടൊപ്പം നിലവിലുള്ള സഹകരണസ്ഥാപനങ്ങളുടെ സ്വത്തുകൾക്കും പൊതുസ്വകാര്യ സ്വത്തുകൾക്കും സ്വകാര്യ സ്വത്തുകൾക്കും അംഗീകാരം നൽകും. എന്നാൽ, ഭൂസ്വത്ത് വിൽപ്പന നടത്തുന്നതിനും കൈമാറ്റം ചെയ്യുന്നതിനും നിയമപരമായ നിയന്ത്രണങ്ങളുണ്ടാകും. എപ്പോൾ വേണമെങ്കിലും അവ തിരിച്ചെടുക്കാനുള്ള അവകാശം രാഷ്ട്രത്തിന് ഉണ്ടായിരിക്കും. രാജ്യത്തിന്റെ സമ്പത്തുൽപ്പാദനത്തിൽ കേന്ദ്രസ്ഥാനം പൊതുമേഖലയ‌്ക്കുതന്നെയായിരിക്കും. മാത്രമല്ല, സാമ്പത്തിക പ്രവർത്തനത്തെ നിയന്ത്രിക്കുന്നതിൽ രാഷ്ട്രത്തിന്റെ പങ്ക് മുമ്പത്തെ പോലെ തുടരും.\nപുതിയ ഭരണഘടനയനുസരിച്ച് പ്രധാനമന്ത്രിപദം നിലവിൽവരും. പ്രസിഡന്റ‌് തെരഞ്ഞെടുക്കുന്നയാളായിരിക്കും പ്രധാനമന്ത്രി. അഞ്ച് വർഷമായിരിക്കും കാലാവധി. ദൈനംദിന ഗവൺമെന്റ് ഭരണം പ്രധാനമന്ത്രിമാരും മന്ത്രിമാരുമായിരിക്കും നിർവഹിക്കുക. പ്രസിഡന്റിന്റെ കാലാവധി അഞ്ചുവർഷം വീതമുള്ള രണ്ട് ടേമായി ചുരുക്കി. രാഷ്ട്രത്തലവനാണ് പ്രസിഡന്റ്. പ്രവിശ്യ അസംബ്ലികൾ ഇനിമുതൽ ഉണ്ടാകില്ല. ദേശീയ അസംബ്ലി തെരഞ്ഞെടുക്കുന്ന പ്രവിശ്യാ ഗവർണർമാർക്കായിരിക്കും ഭരണച്ചുമതല. മുനിസിപ്പൽ അസംബ്ലികളുടെ പ്രസിഡന്റുമാർ ഉൾക്കൊള്ളുന്ന പ്രവിശ്യാകൗൺസിൽ നിലവിൽവരും. മുനിസിപ്പൽ അസംബ്ലികളുടെ സ്വയംഭരണം വർധിപ്പിക്കും.\nകാലാവസ്ഥാമാറ്റം തടയാനുള്ള നീക്കങ്ങൾ, പരിസ്ഥിതിസംരക്ഷണം എന്നിവയ‌്ക്ക് ഭരണഘടനയിൽ പ്രത്യേക പ്രാധാന്യമുണ്ട്. വംശം, അംഗവൈകല്യം, ലിംഗം എന്നിവയുടെപേരിലുള്ള വിവേചനം കുറ്റകരമായിരിക്കും. സ്വവർഗവിവാഹത്തിന് അനുമതിയുണ്ട്. മത, മാധ്യമ സ്വാതന്ത്ര്യം വിപുലീകരിക്കും. ക്യൂബൻ വിപ്ലവത്തെ സംരക്ഷിക്കുന്നതോടൊപ്പം ജനങ്ങളുടെ പ്രശ്‌നങ്ങൾക്ക‌് പരിഹാരം കാണുന്നതിനുമുള്ള ശ്രമമാണ് ക്യുബൻ കമ്യുണിസ്റ്റ് പാർടി പുതിയ ഭരണഘടനാനിർമാണത്തിലൂടെ ചെയ്തിരിക്കുന്നത്. എന്നാൽ, ക്യൂബ കമ്യൂണിസവും സോഷ്യലിസവും ഉപേക്ഷിക്കുകയാണെന്ന പ്രചാരണത്തിന് ക്യൂബൻ കമ്യൂണിസ്റ്റ് പാർടിയുടെ മുഖപത്രമായ ഗ്രാൻമ നൽകുന്ന മറുപടിയിതാണ്: ‘സോഷ്യലിസത്തിൽനിന്ന‌് തിരിച്ചുപോക്കില്ലെന്നു മാത്രമല്ല, ക്യൂബ ഇനി ഒരിക്കലും മുതലാളിത്തത്തിലേക്ക് പോകുകയുമില്ല'\nവംശീയാധിക്ഷേപവും അവഹേളനവും സഹിക്കവയ്യാതെ ജർമൻ ഫുട്‌ബോൾതാരം മെസൂട്ട് ഒസീൽ രാജിവച്ചത് യൂറോപ്പ് എങ്ങോട്ടാണ് പോകുന്നതെന്നതിന്റെ സൂചനയാണ്. വംശീയവിദ്വേഷവും മുസ്ലിംവിരുദ്ധതയും യൂറോപ്പിന്റെ സാമ്പത്തിക എൻജിനായ ജർമനിയെയും ആഴത്തിൽ കീഴടക്കുകയാണെന്ന മുന്നറിയിപ്പാണ് ഒസീലിന്റെ രാജി നൽകുന്നത്. 2014ൽ ജർമനിക്ക് ലോക കപ്പ് നേടിക്കൊടുത്ത ടീമിലെ പ്രധാനകളിക്കാരനാണ് ഒസീൽ. ഇക്കുറി ജർമൻ ടീം ആദ്യ റൗണ്ടിൽത്തന്നെ പുറത്തായതിനെ തുടർന്നാണ് തുർക്കി വംശജനും മുസ്ലിമുമായ ഒസീലിനെതിരെ വംശീയവിദ്വേഷവും അവഹേളനവും കലർന്ന പരാമർശങ്ങളും പ്രസ്താവനകളും ഉണ്ടായത്. തന്റെ രാജ്യത്തെ മുൻനിര കളിക്കാരനെതിരെ ആരോപണം ഉയർന്നപ്പോൾ ആ കളിക്കാരന് പിന്തുണനൽകുന്നതിന് പകരം ജർമൻ ഫുട്‌ബോൾ അസോസിയേഷൻ പ്രസിഡന്റ‌് റിച്ചാർഡ് ഗ്രിൻഡൽ, ആരോപണത്തെ ന്യായീകരിക്കുകയായിരുന്നു. വംശീയവിദ്വേഷിയാണ് ഗ്രിൻഡൽ എന്ന് രാജിക്കത്തിൽ ഒസീൽ ആരോപിച്ചു. തുർക്കിവംശജരായ ജർമൻ ടീമിലെ മറ്റ് രണ്ട് കളിക്കാരുമൊത്ത് തുർക്കി പ്രസിഡന്റ് എർദോഗാനെ ഒസീൽ കണ്ടതാണ് തീവ്രവലതുപക്ഷത്തെ പ്രകോപിപ്പിച്ചത്. മാധ്യമങ്ങളും ഇത് ഏറ്റുപിടിച്ചു. ഈ ഘട്ടത്തിലാണ് ഒസീൽ ജർമൻ ദേശീയ ടീമിൽനിന്ന‌് രാജിവച്ചത്. ജർമനി വിജയിക്കുമ്പോൾമാത്രം എന്നെ ജർമൻകാരനായും തോൽക്കുമ്പോൾ കുടിയേറ്റക്കാരനായും വിലയിരുത്തപ്പെടുകയാണെന്നും ഒസീലിന്റെ പ്രസ്താവന ഓരോ കുടിയേറ്റക്കാരന്റെയും അനുഭവമാണ്. ഒസീലിന് മാത്രമല്ല, തനിക്കെതിരെയും വിവേചനം ഉണ്ടെന്ന ടെന്നീസ് താരം സെറീന വില്യംസിന്റെ പ്രസ്താവന ഇക്കാര്യത്തിന് അടിവരയിടുന്നു.\nമിഗ്വൽ ഡയസ് കനേൽ\nഭരണഘടന സംരക്ഷണസദസ്സും അനുമോദനയോഗവും\nഉപരോധത്തെ ജയിച്ച് ക്യൂബ